Laaraa ge Vaahaka: Loabin bunelan\n(1 ޑިސެމްބަރ 2020 އާ ގުޅޭ)\nބަދިގެ ތެރެއިން އެންމެންގެ އަޑުފަށްގަނޑު ގަދައެވެ. ރަންކިއުމުގެ ޙަފުލާ ބޭއްވޭތަނަށް ހަވީރު ދާންވާއިރަށް ކެންޒާ ވާންޖެހޭ ތައްޔާރީތަކުގެ ލިސްޓެއް އެކުލަވާލެވިފައި ވާކަހަލައެވެ. ހުރިހާ އަންހެނުންތައް ކެންޒާ ރީތިކުރުމުގެ ޒިންމާ ވަނީ ނަގާފައެވެ. ހީނ ސަމާސާކުރުމާ، ބީރައްޓެހިވެފައި އިން މަންމަނެކޭ ކެންޒާއެކޭ އެއްގޮތެވެ. އެއްވެސް ކަމެއްގައި އަމިއްލަ ޚިޔާލެއް އޭނާ ފާޅެއްނުކުރިއެވެ. އޭނާއަށް ޔަގީންވަނީ އެންމެ ކަމެކެވެ. އެ ކައިވެންޏަކީ އޭނާގެ މަރުކަމެވެ. ލިބޭނެ އުފަލެއް ހިތްހަމަޖެހުމެއް ނެތީމައެވެ.\nހުރިހާކަމެއްގައި ނަގާކިޔަން ހުރީ މާހާއެވެ. އޭނާގެ ކޮންމެ ޚިޔާލަކަށް ދެން ތިބި އެންމެން އެއްބަސްވެއެވެ. ކެންޒާ ގޮވައިގެން ކޮޓަރިއަށް އެންމެން އައެވެ. ކުޑަދަރިފުޅު އުރާލައިގެން ނޫރާ ހުރީ މާހާގެ މަސައްކަތަށް ބަލާށެވެ. ސަނާ އިށީނީ ކެންޒާގެ އެނދުގައެވެ. އޭނާ އިނީ ކެންޒާ ތައްޔާރުކުރާތަން ބަލާށެވެ. އަޅިކުލައާއި ރިހިކުލައިން ޖަރީކުރެވި، ކަށިމައްޗާ ހަމައަށް ހުރި ހެދުން، ބަދަލު އައިސްފައިވާ ކެންޒާގެ ބައްޓަމަށް ނުހަނު ހެޔޮވަރެވެ. އޭނާގެ ފަން ދިގު އިސްތަށިގަނޑުން އެއްބައި ކަނާއަތް ފަރާތު ކޮނޑުމަތިން ކުރިމައްޗަށް ދޫކޮށްލުމަށްފަހު، މާހާގެ އަތުގައި އޮތް ހެއާ ސްޕްރޭ ފުޅި ޖަހާލިއެވެ.\n"ބިއުޓިފުލް..." ކެންޒާއަށް ބަލަން ހުރެ ނޫރާ ބުނެލިއެވެ.\n"އެ ހެދުން ކެންއާ ވަރަށް ގުޅޭ ދޯ." ކުރެވުނު މަސައްކަތާމެދު ހިތްހަމަޖެހިފައި ހުރި މާހާ ބުނެލިއެވެ. އޭނާ ވެސް ދުރަށް ޖެހިލައި ޙަފުލާއަށް ތައްޔާރުވެ ނިމިފައި އިން ކެންޒާއަށް ބަލާލިއެވެ.\n"މައި ޑިއާ... ޕްލީޒް ސްމައިލް..." ނަލަހެދިގެން އިންއިރު ވެސް ކެންޒާގެ މޫނުން އުފާވެރިކަމުގެ އަސަރެއް ނުފެންނާތީ މާހާއަށް ބުނެވުނެވެ. އެއާއެކު ކެންޒާ އިސްއޮބާލީ މޫނު ފޮރުވާލާށެވެ.\n"އަހަރެމެން ތައްޔާރުވަނީ ކޮންއިރަކުން." ކޮޅަށް ތެދުވަމުން ސަނާ އަހާލިއެވެ. ނޫރާ ވެސް ސަނާއާ އެއްބައިވިއެވެ. ވަގުތެއްނެތޭ ބުނެ ނޫރާ ކޮޓަރިން ނުކުންނަން ހިނގައިގަތެވެ. ސަނާގެ ފަހަތުން ހިނގައިގަންނަމުން ކެންޒާ ގާތު މާހާ އެދުނީ ތިރިއަށްފައިބާ ސިޓިންރޫމުގައި މަޑުކޮށްލާށެވެ.\n"ވާއު!... ގޯޖަސް..." ދޮރުގައި ހިފަހައްޓާލައިގެން ހުރެ މިފްރާހު ބުންޏެވެ. ނަމަވެސް ރީތިވާ މޭޒު ކައިރީ އިން ކެންޒާއަށް އަޑެއް އިވުނުހެން ހިޔެއްނުވެއެވެ. މަޑުމަޑުން އެތެރެއަށް ވަދެގެން އައިސް ކެންޒާގެ ގާތުގައި ލައިތު މަޑުކޮށްލިއެވެ. ދެން ކެންޒާގެ ދަތްދޮޅީގައި ހިފައި މިފްރާހުއާ ދިމާއަށް އެނބުރުވިއެވެ.\n"އައި ލަވް ޔޫ." ނަޒަރު ސީދާވީ ހިނދު މިފްރާހު ބުނެލިއެވެ. އަދި ގުދުވެލައި ކެންޒާގެ ނިތްކުރިއަށް ބޮސްދިނެވެ.\nހަރަކާތެއްކޮށްނުލާ ދެން ވެސް ކެންޒާ އިނެވެ. އަމާޒުވެފައި ހުރި ކެންޒާގެ ލޮލުން މިފްރާހަށް އެކައްޗެއް ވެސް ދޭހައެއްނުވެއެވެ. ޖަޒުބާތާއި އިޙްސާސްތަކުގެ ސުވިޗު ކެންޒާ ނިފާލާފައިވަވާ ކަހަލައެވެ. ކެންޒާގެ ކަނާއަތްތިލައިގަ ހިފާލަމުން އަނެއްއަތުން އެ އަތްތިލައި މިފްރާހު ފިރުމާލިއެވެ. އަތަށް މަޑުމަޑުން ދަމާލުމާއެކު ކެންޒާ ކޮޅަށް ނެގުވިއެވެ. އޭނާގެ އުނަގަނޑުގައި ހިފާލައި ގަޔާ ކައިރިކޮށްލައިގެން ހުރެ މިފްރާހު ވާހަކަދެއްކިއެވެ.\n"ހާދަ ދިގު އިންތިޒާރެކޭމީ... މާދަމާ ރޭ ކެން އަހަރެންގެ އަނތްބަކަށްވާނެ، ކައިވެނި ހެދުމުގަ މިހާރަށްވުރެ ވެސް ފުރިހަމަވެފަ ރީތިވާނެކަން އެނގޭ."\nމިފްރާހު ވާހަކަދައްކަދައްކާ ހުއްޓައި އޭނާއާ ދުރަށް ޖެހިލުމާއެކު ކެންޒާ ހަލުވިކޮށް ކޮޓަރިން ނުކުތީއެވެ. ސިޑިން ފައިބައިގެން އައިސް އޭނާ ސިޓިންރޫމަށް ވަނެވެ. ހުރިހާ ފިރިހެނުން އޭރު ތިބީ އެތަނުގައެވެ. މުރާދަށް ކެންޒާ ފެނުމާއެކު މިފްރާހު ކޮބާތޯ އަހާލިއެވެ. ޖަވާބެއްދޭން ބޭނުންނުވިޔަސް ކަލީމް ގޮވާލުމުން ކެންޒާ ދެކޮނޑު އަރުވާލީ ނޭނގެއޭ އިޝާރާތްކުރާ ހެންނެވެ. އެވަގުތު އެތަނަށް މިފްރާހު އައިކަން ނަސީބެކޭ ކެންޒާ ހިތަށް އެރިއެވެ.\nބޮޑު ރެސްޓޯރެންޓެއްގައި ޙަފުލާ ކުރިއަށް ދިޔައިރު، ޢާއިލާގެ އިތުރުން ބައިވެރިވީ ރައްޓެހިންނާއި އެކޮޅުގައި ދިރިއުޅޭ ރައުދާގެ ދެބެންގެ ދެދަރި ކުދީންނެވެ. އެންމެންގެ މެދުގައި މިފްރާހަކީ މަޤުބޫލު ޒުވާނެކެވެ. އޭނާ ހީނ ސަމާސާ ކުރަމުންދިޔައިރު އެ މޫނަށް ގެއްލިފައި ކެންޒާ އިނެވެ. ދެމީހުންގެ ފުރަތަމަ ބައްދަލުވުން ކެންޒާ ހަނދާންކުރިއެވެ. މިފްރާހަކީ ރީތި މީހެއްކަން ފުރަތަމަ ފެނިލުމުން ވެސް ކެންޒާ ޤަބޫލުކުރިއެވެ. ސާމާސާކަން އެކުލެވިފައިވާ މީހުންނާ ގުޅޭ މިޒާޖެއް ލިބިފައިވިއެވެ. ޚާއްޞަކޮށް އޭނާގެ ހިނިތުންވުމުގައި ހުންނަ ޖާދުވީ އަސަރެވެ. ފެންނަ ފެނުމަށް އެއްވެސް އައިބެއްނެތެވެ. ކެންޒާގެ ހިތުގައި ކުޑަވަގުތުކޮޅަކަށް ވިޔަސް މިފްރާހުއާމެދު ޝައުގުވެރިކަން އުފެދުނުކަން ގައިމެވެ. ނަމަވެސް އެ އިޙްސާސްތަކާ އޭނާ ދުރުހެލިވީ ހަމީމުގެ ސަބަބުންނެވެ. ބޮޑުވަމުން އައިއިރު ހަމީމުގެ އަނިޔާވެރިކަން ތަޖުރިބާ ކުރެވިފައި ހުރީމައެވެ. ހަމީމުއާއެކު ހެޔޮ ވިސްނޭ ރަނގަޅު ޒުވާނަކު ނޫޅޭނެކަން ކެންޒާގެ ޟަމީރު ބުނުމުން، އެކަމަކުގެ ތެދުކަން މިހާރު ކެންޒާއަށް އެނގި ފެނިއްޖެއެވެ. އެ ރީތި ސިފައިގެ ފަހަތުގައި އެންމެންގެ ލޯތަކަށް ވަންހަނާވެގެން ހައިވާނަކު ހުރިކަން އެނގެނީ ކެންޒާއަށެވެ. އެ އަނިޔާވެރި ތޫނު ވަކިތަކުން ސަލާމަތްވުމެއް ނެތެވެ. ކައިރީގައި ހުރި ފެންތަށީގައި ހިފާލައި ބާރުކޮށްލެވުނު އިރު އެ ފެންތަށި މިފްރާހުގެ މޫނަށް ޖަހަން ކިތަންމެ ފަހަރަކު ކެންޒާ ހިތަށް އެރިއެވެ.\nރަނުގެ އަދަދެއް ކެންޒާ ނުބުނުމުން މޭޒުދަށުން މިފްރާހު ހިފާލީ ކެންޒާގެ ފައިގައެވެ. ފަލަމަސްގަނޑަށް ބާރުކޮށްލުމުން ވީ ތަދުން ކެންޒާއަށް ބަލާލެވުނެވެ. އޭރު ކެންޒާއަށް ވެސް މިފްރާހުގެ އަތުގައި ހިފާލެވިއްޖެއެވެ. ދޫކޮށްލާށޭ ކެންޒާ ބުނުމުގެ ކުރީން މިފްރާހު ލޮލުން އަންގާލީ އެންމެން ބަލަން ތިބިކަމެވެ. އެހިނދު އެންމެންނަށް ބަލާލާފައި މިފްރާހުގެ ކަންފަތް ދޮށުގައި ކެންޒާ ސިއްރެއް ބުނެލިއެވެ. އެ ހުރިހާއިރު މިފްރާހު އިނީ ހިނިތުންވެލައިގެންނެވެ. ކެންޒާ ރަނެއްނުކިޔެވެ. މިފްރާހުގެ ކަންފަތް ދޮށުގައި އޭނާ ބުނީ އައުގުރާނައިގެ ބަހެކެވެ. އެއާއެކު ކެންޒާގެ ފައިން މިފްރާހު އަތްނެގިއެވެ. ތަދުވާވަރުން ފައިގައި ކެންޒާ ފިރުމާލިއެވެ. މިފްރާހު ހީނލާފައި އެންމެންނަށް ބަލާލިއެވެ. ކެންޒާގެ ރަނުގެ އަދަދު އޭނާ އެންމެންނަށް އިއްވާލަ ދިނެވެ. އެންމެން ވެސް ހީކޮށްގެން ތިބީ އެންމެންގެ ތެރޭ ވާހަކަދައްކަން ލަދުން އިން ކެންޒާ، ރަނުގެ އަދަދު ބުނީ މިފްރާހުގެ ކަންފަތްދޮށުގައި ސިއްރުން ކަމަށެވެ.\nއެންމެން ވެސް ވަކިވީ ކައިވެންޏަށްފަހު ބޭއްވޭ ވަލީމާގެ ޙަފުލާއިން ބައްދަލުވާނޭކަމަށް ބުނަމުންނެވެ. ކެންޒާއާއި މިފްރާހަށް މިހާރުއްސުރެ ކައިވެނީގެ ތަހުނިޔާ އެންމެން ކިޔެވެ. ގެއަށް އާދެވުނީ އިރުއޮއްސުނު ފަހުންނެވެ. އާދެވުނު ގޮތަށް އަނެއްކާ ތައްޔާރުވާން ޖެހުނީ ހަމަޖައްސާފައި އޮތް ކައިވެނީގެ ހެދުން ހެޔޮވަރުކުރަން ދާށެވެ. މާހާއާއި ކެންޒާ ދާއިރު އެމީހުންނާއެކު މިފްރާހު ވެސް ދާން ބޭނުންވިއެވެ. ނަމަވެސް ދައްތަގެ ދެކޮޅު ހެދުމާއި ދެންތިބި މެންބަރުން ވެސް ޤަބޫލުނުވުމުން މިފްރާހަށް އެ ފުރުޞަތު ނުލިބުނީއެވެ.\nވަށައިގެން ހުރި ލޯ ގަނޑުތަކުން ކެންޒާގެ ސޫރަ ހުރިހާ ދިމާއަކުން ފެނެއެވެ. ދަމާލާފައި ހުރި ފަރުދާގެ އެތެރޭގައި އޭނާ ހުއްޓި އެ ހުރީ ކައިވެނި ހެދުމުގައެވެ. ދެ ލޮލަށް ބޮނޑިވަމުން އައި ކަރުނަ ނުހިފެއްޓުނެވެ. ދެފަހަރަކު ކޯތާފަތް ފުހެލާފައި މޫނުގައި ކެންޒާ ދެއަތް އެޅިއެވެ. ކައިވެނި ހެދުމުގައި އަމިއްލަ ސޫރަ ދުށުމަށް ކެންޒާއަށް ކެތްނުކުރެވުނީއެވެ.\n"ކެން... އޯކޭތަ." ފަރުދާގެ އަނެއްފަރާތުން މާހާ ގޮވާލި އަޑު އިވުނެވެ.\nއަވަސް އަވަހަށް ހެދުމުގެ ދެ ކޮނޑު ތިރިކޮށްލައި އަތް ދަމައިގަތެވެ. ހިނދުކޮޅެއްގެ ތެރޭ ހަށިގަނޑާއި ހެދުން ވަކިކޮށްލުމާއެކު އޭނާގެ ހެދުން ލާންފެށިއެވެ. މާހާ ދެވަނަ ފަހަރަށް ގޮވާލިއެވެ. ހެދުން ލާފައި ދައްކަން އޭނާ އެދުނެވެ. ގިނައިރުވަނީ ހެދުމުގައި މައްސަލައެއް އުޅެނީތޯ ވެސް އޭނާ ސުވާލުކުރިއެވެ. ހައިރާންކަމެއް މާހާއަށް ލިބުނީ ފަރުދާ ކަހާލުމާއެކު ކައިވެނި ހެދުން ހިފައިގެން ކެންޒާ ނުކުތީމައެވެ.\n"އަޅެ ނުވެސް ދައްކަމެންނު..." މާހާ ޝަކުވާކޮށްލިއެވެ. އޭނާއަށް ކެންޒާގެ ލޯ ފެނުނީ ދެނެވެ.\n"ހެދުން ރަނގަޅުތަ؟" މާހާގެ ރާގު ބަދަލުވިއެވެ. ކެންޒާ ބޯޖަހާލުމުން ހެދުން ހިފައިގެން އެހީތެރިވާން އުޅުނު ފިހާރައިގެ ސްޓާފާއެކު މާހާ ހިނގައިގަތެވެ. އެމީހުންގެ ފަހަތުން ކެންޒާ ވެސް އައެވެ.\nގެއަށް އައި މަގުމަތީ މާހާ ވަރަށް ގިނަ ސުވާލު ކުރިއެވެ. ކެންޒާގެ ދެ ލޮލުން ފާޅުވާ ރިހުމުގެ ހަޤީޤަތަކީ ކޮބާތޯ އެނގެން މާހާ ބޭނުންވާކަން ހާމަކުރިއެވެ. ޢާއިލާއާ މެދު ކެންޒާ ހިތްހަމަނުޖެހެނީތޯ ވެސް އޭނާ އެއްސެވެ. މަރުވުމަށްފަހު އެކަކުވެސް އެނބުރި ނާންނާނޭކަން މާހާ ބުނީ، ކެންޒާގެ ހިތާމަތައް ގުޅިފައިވަނީ އޭނާގެ މަންމައާއި ބޭބެއާކަމަށް ލަފާކޮށްފައެވެ. އެމީހުންވެސް ކެންޒާގެ ދިރިއުޅުން އުފާވެރިވާން ބޭނުންވާނޭކަމާއި ދިރިއުޅުމައިގެން ކުރިޔަށްދާން އެދޭނޭކަން މާހާ ވިސްނައިދޭން މަސައްކަތްކުރިއެވެ.\n"މާދަމާ ރޭ ވެސް ހުންނާނީ ހަމަތިހެންތަ؟ ކައިވެނި ހެދުމުގައި ކެންޒާ ހުންނައިރު، ތި މޫނުން އުފާވެރިކަމެއް ނުފެންނާނެތަ؟ މިފޫ ވަރަށް ލޯބިވޭ ކެންދެކެ، މާދަމާ ރެއަކީ ތި ދެމީހުންނަށް ވެސް ވަރަށް ޚާއްޞަ ރެޔެއް، ކެން... މިފޫ ދުވަހަކުވެސް ނުބުނޭ އަންހެންކުއްޖަކުދެކެ ލޯބިވާ ވާހަކައެއް، ކެންއާ ބައްދަލުނުވަނީސް އަހަރެމެންނަށް މިފޫގެ ހިތް ކުއްޖަލު އަތުލައިފިކަން އެނގުނު، ކެން އުފަލުގައި ގެންގުޅޭނެކަން ސިސްއަށް ޔަގީންވޭ.... ހިތާމަތަކާ ދުރުވެ މުސްތަޤުބަލާ ކުރިމަތިލާންވީ، ކެން ދެރަވެފަ ހުންނަންޏާ މިފޫއަށް ވެސް ހަމަޖެހުމެއްނުލިބޭނެ، ކެންއާ ހެދި ކިހާވަރަކުން މިފޫ އެއުޅެނީ." ކެންޒާގެ ކޮނޑުގައި މާހާ ފިރުމާލިއެވެ.\nގޭ ދޮށަށް ޓެކްސީ މަޑުކޮށްލުމާއެކު އެންމެ މިނެޓަކަށް ވެސް ކެންޒާ ނީނެވެ. ކާރުން ފައިބައިގެން އައިސް ގޭތެރެއަށް ވަދެގެން ދިޔައީއެވެ. މާހާ ކޮތަޅުތައް ހިފައިގެން އައިސް ގެއަށް ވަދެވުނީ އިރުކޮޅެއް ފަހުންނެވެ. މާހާ ފެންނަންވީއިރަށް ސޯފާގައި އިން ނޫރާ ސުވާލުކުރީ ކެންޒާއަށް ވީގޮތަކާމެދުއެވެ. މާހާ ދެފަރާތަށް ބޯހޫރާލީއެވެ. އިތުރަށް އެކަމާ ވާހަކަދެއްކުމުގެ ބަދަލުގައި ނޫރާ އެދުނީ ކައިވެނި ހެދުން ދެއްކުމަށެވެ. ހުސްކޮށް ހުރި ސޯފާމަތީ ކޮތަޅުތައް ބެހެއްޓުމާއެކު މާހާ ކައިވެނި ހެދުން ނަގައި ފަތުރާލިއެވެ. ހުދުކުލައިގެ ކައިވެނި ހެދުމެކެވެ. ގޮތްބޮޑެއްނޫނެވެ. މަތީބުރިއާއި ދިގު އަތްވަނީ ލޭސްފޮތިންނެވެ. ސެޓިންފޮތީގެ ފުޅާ ތިރިއެކެވެ. އުނަގަނޑުގައި އެޅުމަށް ރަންކުލައިގެ ތަނޑިގަނޑެއްފަދަ ހިމަހިމަ ކަމަރެކެވެ. އެތަނަށް އައި ރައުދާއާއި ސަނާ ވެސް ހެދުމުގެ ރީތިކަން ފާހަގަކުރިއެވެ.\nއެނދުގައި އިށީނދެ އިސްޖެހިފައި ކެންޒާ އިނެވެ. ކޮޓަރީގައި ޓަކި ދިނުމުން އޭނާ ބަލާލިއެވެ. ވަދެގެން އައީ މާހާއެވެ. އަލަމާރި ކައިރީ ހުރި ސްޓޭންޑްގައި ކެންޒާގެ ކައިވެނި ހެދުން އޭނާ އެޅުވިއެވެ. ކެންޒާގެ ގާތަށް އައިސް ހުއްޓިލުމާއެކު ކޯތާފަތުގައި މާހާގެ އަތްތިލަ ޖައްސާލިއެވެ.\n"ނުރޮއްޗޭ... މާދަމައަށް ތި ލޮލާއި މޫނު ދުޅަވީމަ ކިހިނެއް ހަދާނީ، ބަލާ މިހާރު ވެސް ރަތްކަން..." މާހާގެ އަޑުގައި އޯގާތެރިކަންވިއެވެ. ބައެއްފަހަރު ކެންޒާގެ ފަރާތުން ލިބިދާނެ ޖަވާބާމެދު މާހާއަށް ވިސްނެއެވެ. ކެންޒާގެ ހިތާމައިގަ ބައިވެރިވާން ބޭނުންވާއިރު، އެ ހިތާމައިގެ އަސްލު އެނގުމުން، އެކަމުގައި ހުރި ވޭނަށް ހުދު މާހާއަށް ކެތްކުރެވިދާނެބާއޭ އަމިއްލަ ޟަމީރާ ސުވާލު ކުރެވެއެވެ. އެނގުމަށްވުރެ ބައެއްކަންކަން ނޭނގުން ރަނގަޅުވާނޭކަމުގައި ވެސް މާހާއަށް ވިސްނެއެވެ. އެހެންވިޔަސް ކެންޒާގެ އުޅުމާމެދު މާހާ ކަންބޮޑުވެއެވެ. ކޮޓަރިން ނުކުންނަން މާހާ ދިޔައީ ކެންޒާގެ ބޮލުގައި ފިރުމާލާފައި ނިދާލަން ބުނެފައެވެ.\nވަގުތު ފާއިތުވަމުން ދިޔައެވެ. ނަމަވެސް ތަކުރާރުކޮށް ކެންޒާގެ ހިތް އެދެމެދުންދިޔައީ ވަގުތު ހުއްޓިފައިވުމަށެވެ. އެނދުގެ އަރިއަކަށް މޭގައި ދެއަތް ބޮނޑިކޮށްލައިގެން ކެންޒާ އޮތެވެ. ކޮޓަރީގެ ދޮރު ހުޅުވުމުން ކެންޒާ ދެ ލޯ މަރާ ބާރުކޮށްލިއެވެ. ހަށިގަނޑުގެ ހޫނުކަން ކެންޒާގެ ބުރަކަށްޓަކަށް އިޙްސާސް ކުރެވުނެވެ. ކަންތައްވާނީ ކިހިނެއްކަން ކެންޒާއަށް އެނގެއެވެ. އޭނާ އަވަސްވީ ލައިޓު ނިވާލާށެވެ. ނަމަވެސް ކެންޒާގެ އަތުގައި މިފްރާހު ހިފެހެއްޓީއެވެ.\n"މިރޭ ނުކުރާނަން...އެހެންވީމަ މިރޭ ރަނގަޅަށް ރެސްޓްކޮށްލާ، އެކަމަކު މާދަމާ ރޭ ނޭނގެ އިނގޭ ވާނެގޮތެއް... ސޯ، ބީ ރެޑީ." ކެންޒާގެ ކަނދުރާގައި ބޮސްދެމުން މިފްރާހު ވާހަކަދެއްކިއެވެ.\nލޮލުފިޔަ ޖަހާލުމެއްނެތި ކެންޒާއަށް އޮވެވުނީއެވެ. މިފްރާހަށް ނިދިފަ އޭނާގެ ފޯނު އެލާމްވުމުން ތެދުވެގެން އެ ކޮޓަރިން ނުކުތްއިރު ވެސް ކެންޒާ އޮތީއެވެ. ފެންނަން ހުރި ކައިވެނީގެ ހެދުމަށް ބަލަހައްޓައިގެންނެވެ. މިފްރާހުއާ ކައިވެނިކުރަނީތޯ އަމިއްލަ ނަފްސާ ސުވާލުކުރެވުނު އަދަދުވެސް ނޭނގެއެވެ. ލައިތު ނޫން މީހެއްގެ އަނތްބަކަށްވާން ކެންޒާ ބޭނުންނުވާއިރު ވެސް މިފްރާހު އަނތބްކަށް އޭނާ ވަނީކަން ސިކުނޑި ބުނަމުންދިޔައެވެ. އެ ޚިޔާލުތަކުގައި ބުއްދި ގޯސްވެދާވަރުވެފައި ކެންޒާ އޮތްއިރު ހިތް ހީވަނީ ފުނޑުފުނޑުވާ ހެންނެވެ.\nކެންޒާގެ ކޮޓަރިން ނުކުމެގެން އައިސް އެނދުގައި ޖައްސާލި ވަގުތު މިފްރާހަށް އައި ފޯނު ކޯލާއެކު އޭނާ އިންތިހާއަށް ހާސްވިއެވެ. މަންމަގެ ކޮޓަރިއަށް ދުވެފައި ދެވުނީ ލިބުނު ޚަބަރުގެ ސަބަބުންނެވެ. ރައުދާ ކޮޓަރިން ނުކުތެވެ. ދަރިފުޅު ފެނުމާއެކު ކަމެއް ގޯސްވެއްޖެކަން ރައުދާއަށް އެނގިއްޖެއެވެ. މިފްރާހުގެ ވާހަކަ އިވުމުން ކޮޅަށް ހުންނަން ރައުދާއަށް އުނދަގޫވިއެވެ. މިފްރާހު އަވަހަށް މަންމަގެ ގައިގާ ހިފަހައްޓާލިއެވެ.\n"ސަނާ... ސަނާއަށް އެނގޭތަ؟" ހާސްވެފައި ރައުދާއަށް ބުނެވުނެވެ.\n"ސަނައްތަ ގާތު ބުނަންވާނެ... މިއަދު އިންނަން ހަމަޖެހިފަ އޮތްއިރު، ކެންސަލް ކުރާކަށް ބޭނުމެއްނޫން، މީހުންނަށް ދަޢުވަތު ވެސް ދީފައެއްނު އޮތީ، ކެން، ކެންއަށް މިއިން އެއްވެސް ކަމެއް އެނގުނަ ނުދޭތި، އޭނާ ނުލާހިކު އިމޯޝަނަލްވާނެ." މިފްރާހު ވާހަކަދެއްކީ އަވަސްއަރުވާލާފައެވެ. އޭނާ އިންތިހާއަށް ކަންބޮޑުވަނީ ކައިވެނި ފަސްކުރަން ޖެހިދާނެތީއެވެ.\n"އެކަމަކު ހޮސްޕިޓަލަށް ދިއުމެންނު އެންމެ މުހިންމު ކަމަކީ... ބައްޕައަށް އެބަގޮވަން." ރައުދާއަށް ވިސްނުނު ގޮތް ހާމަކުރިއެވެ.\n"މިވަގުތު އިހަށް ކެން ގޭގަ ބަހައްޓާ، އޭނާއަށް އަންގާނީ ފަހުން، އެހެންމީހުންނަށް ގޮވާފަ ބަދިގެއަށް އަންނަން މިބުނަނީ، ބައްޕަ ގޮވައިގެން މަންމަ އާދޭ." މިފްރާހު ބުންޏެވެ.\nކާމޭޒުދޮށަށް އެންމެން ޖަމާ ކުރެވުނު ސަބަބު މިފްރާހު ބުނުމާއެކު ސަނާ ރޮއިގަތެވެ. ހައިވޭގައި ހިނގި އެކްސިޑެންޓްގައި މުބީން ދަތުރުކުރި ޓެކްސީ އެކްސިޑެންޓްވީއެވެ. މުބީންގެ ވޮލެޓުން ފެނުނު ނަންބަރަށް ގުޅީ ފުލުހުންނެވެ. އެއީ މިފްރާހުގެ ނަންބަރެވެ. ހޮސްޕިޓަލުގެ ނަން ބުނުމާއެކު އެތަނަށް މުބީން ގެނެވިފައިވާކަން ބުންޏެވެ. މުބީންގެ ހާލު ދެރަކަމާއި ޢާއިލާ އަވަހަށް އައުމަށް ހޮސްޕިޓަލުން ބުނީއެވެ.\nކުޑަކުދީންނާއެކު ގޭގައި މީހަކު މަޑުކުރަން ނިންމީ ނޫރާއެވެ. އަދި ކެންޒާ ގާތު އެއްވެސް ވާހަކައެއް ނުދެއްކުމަށް މިފްރާހު ތަކުރާރުކޮށް ކޮންމެ މެންބަރަކު ގާތު ބުންޏެވެ. ކެންޒާގެ ހާލު ގޯސްވެދާނޭތީ ކަމުގައި މިފްރާހު އެމީހުންނަށް ވިސްނައިދިނެވެ. އެކަމާ އެންމެން ވެސް އެއްބަސްވީ ކެންޒާގެ ހާލު މިފްރާހު ބުނާހާ ގޯސްކަމަށް ފެންނާތީއެވެ. އިތުރު ހިތްދަތިކަމެއް ކެންޒާއަށް ލިބިދާނޭ ހީވެގެންނެވެ.\nއެންމެންނާއެކު ގެއިން ނުކުތުމުގެ ކުރީން، ގޭގައި ގެންގުޅޭ މީހާ ގާތު ކެންޒާ ސައިބޯން އަންނަންވާއިރަށް ނާސްތާ ތައްޔާރުކޮށްފައި ބަހައްޓަން މިފްރާހު ބުންޏެވެ. އަދި އެމީހުން ދިޔައީ ކޮންތާކަށްކަން ކެންޒާ ސުވާލުކޮށްފިނަމަ ކައިވެނީގެ ކަންތަކުގައި އުޅޭކަމުގެ ބަހަނާ ދެއްކުމަށް އެންގިއެވެ.\nހޮސްޕިޓަލަށް ޢާއިލާއަށް އާދެވުނު އިރު މުބީންގެ ސާޖަރީ ކުރިއަށް ދަނީއެވެ. ޓެކްސީ ޑްރައިވަރު އެކްސިޑެންޓް ހިނގި ވަގުތު މަރުވީއެވެ. މުބީން ވެސް ކިރިޔާ ދުނިޔޭގައި އޮތްކަމެވެ. ފުރާނަ ސަލާމަތްކުރެވިދާނޭކަމުގެ ޔަގީންކަމެއް ޑަކްޓަރުން ނުދެއެވެ. މުބީންގެ ހާލު އޮޅުންފިލުވައިދެމުން އޭނާގެ ވައަތުފައިތިލަ ޗިސްވެ، ކަށިމަތިން ބިނދިފައިކަމާއި ނާށިގަނޑު ފަޅައިގެން ގޮސްފައި އޮތްކަން ޑަކްޓަރުން ކިޔާދިނެވެ. ފުރާނަ ސަލާމަތްވިޔަސް ވާގިނެތުމުގެ ފުރުޞަތު ބޮޑުކަން ޑަކްޓަރުން ބުނެފައި ވެސް އުންމީދު ކަނޑާނުލަން ބުނެލިއެވެ. ރައުދާގެ ގައިގާ ބައްދައިގަނެގެން ހުރެ ބާރަށް ސަނާ ރޮނީއެވެ. މިފްރާހަށް ހުރެވުނީ ޤަބޫލުކުރަން ދަތިވެފައެވެ. އޭނާއަށް ވިސްނެމުންދިޔައީ މުބީންގެ ހާލާމެދުއެއްނޫނެވެ. ހޮސްޕިޓަލުގައި ހުރެ ވެސް އޭނާގެ ޚިޔާލުތަކުގައިވީ ކެންޒާއެވެ. ކައިވެނި ނުކުރެވިދާނެތީ އެކަމާ އިންތިހާއަށް އޭނާ ހާސްވަނީއެވެ.


19ވަނަ ރައްޔިތުންގެ މަޖިލީހުގެ ފުރަތަމަ ދައުރު: ގިނަ މެމްބަރުންގެ ޙާޒިރީ ރަނގަޅު 19ވަނަ ރައްޔިތުންގެ މަޖިލީހުގެ ފުރަތަމަ ދައުރު: ގިނަ މެމްބަރުންގެ ޙާޒިރީ ރަނގަޅު\n19ވަނަ ރައްޔިތުންގެ މަޖިލީހުގެ ފުރަތަމަ ދައުރު: ގިނަ މެމްބަރުންގެ ޙާޒިރީ ރަނގަޅު\n19ވަނަ ރައްޔިތުންގެ މަޖިލީހުގެ ފުރަތަމަ ދައުރަކީ ފަހަކަށްއައިސް މަޖިލީހުގެ މެމްބަރުން އެންމެ ރަނގަޅަށް ހާޒިރުވި އެއްދައުރުކަން މަޖިލީހުން ހާމަކުރައްވައިފިއެވެ.\n19ވަނަ ރައްޔިތުންގެ މަޖިލީހުގެ ފުރަތަމަ ދައުރު ވެފައިވަނީ މަޖިލީހުގެ ތާރީޚުގައިވެސް އެންމެގިނަ މަސައްކަތްތަކެއް ކުރެވުނު ދައުރުގެ ގޮތުގައެވެ. މަޖިލީހުގެ މަސައްކަތްތައް ބާރު ސްޕީޑުގައި ކުރެވި، ގިނަ މަސައްކަތްތަކެއް ކުރެވިފައިވަނީ މެމްބަރުން ދެއްވާފައިވާ ސަމާލުކަމުގެ ސަބަބުންނެވެ. 19ވަނަ ރައްޔިތުންގެ މަޖިލީހުގެ ޙާޒިރީއަށް ބަލައިލުމުން މެމްބަރުން ޖަލްސާތަކަށް ދެއްވާފައިވާ އަހަމިއްޔަތުކަމާއި، ސަމާލުކަން ފެނިގެންދެއެވެ.\nމިދައުރުގެ މަޖިލީހުގެ ޖަލްސާތަކަށް ބަރާބަރަށް ހާޒިރުވެފައިވާ މެމްބަރުގެ ޢަދަދަކީ 30 އެވެ. އަދި4މެމްބަރަކު މަޖިލީހުގެ ދަތުރުތަކުގައި ވަޑައިގެންފައިވާއިރު،5މެމްބަރަކުވަނީ މަޖިލީހުގެ ރަސްމީ ދަތުރުތަކުގައި ބައިވެރިވެފައެވެ. މަޖިލީހުގެ ރައީސާއި ނައިބް ރައީސްވެސް ޙާޒިރުވެވަޑައިގެންފައި ނުވާ ދުވަސްތަކަކީ ރަސްމީ ދަތުރުތަކުގައި ބައިވެރިވެވަޑައިގެންނެވި ދުވަސްތަކުގައި އެކަނިކަން ފާހަގަކޮށްލެވެއެވެ.\nމަޖިލީހުގެ ޖަލްސާތަކަށް ބަރާބަރަށް ޙާޒިރުވެފައިވާ 30 މެމްބަރުގެތެރޭގައި ހިމެނެނީ އެމްޑީޕީގެ 27 މެމްބަރަކާއި، ޕީއެންސީއާއި، ޕީޕީއެމްގެ މެމްބަރެއްގެ އިތުރުން މިނިވަން އެއް މެމްބަރަކެވެ.\nނިމިދިޔަ ދައުރުގައި އެންމެ ގިނައިން ސަލާމް ބުނެފައިވަނީ ވިލިގިލި ދާއިރާގެ މެމްބަރު ސައުދު ހުސެއިނެވެ. މީގެ އިތުރުން4މެމްބަރަކުވަނީ މަޖިލިސްގެ7ޖަލްސާއަކަށް ސަލާމް ވިދާޅުވެފައެވެ. އޭގެތެރޭގައި ހިމެނެނީ މާފަންނު ހުޅަގުދާއިރާގެ މެމްބަރު މުޙައްމަދު ފަލާޙާއި، ފަރެސްމާތޮޑާ ދާއިރާގެ މެމްބަރު ޙުސައިން މުޙައްމަދު ލަތީފާއި، ދަނގެތި ދާއިރާގެ މެމްބަރު މުޙައްމަދު ނާޒިމްގެ އިތުރުން އިނގުރައިދޫ ދާއިރާގެ މެމްބަރު ހަސަން އަހުމަދެވެ.\nމަޖިލީހުގެ ޖަލްސާތަކަށް އެންމެ ގިނައިން ހާޒިރުނުވާ މެމްބަރަކީ ދިމިދިޔަ ދައުރުގައިވެސް އެންމެ ގިނަ ޖަލްސާތަކަށް ވަޑައިނުގަންނަވާ މީދޫ ދާއިރާގެ މެމްބަރު އަހުމަދު ސިޔާމެވެ. މީގެ އިތުރުން9ޖަލްސާއަކަށް އޭދަފުށި ދާއިރާގެ މެމްބަރު އަހުމަދު ސަލީމް ވަޑައިގެންފައި ނުވާއިރު،5ޖަލްސާއަކަށް މާމިގިލި ދާއިރާގެ މެމްބަރު ޤާސިމް އިބްރާހިމް ވަޑައިގެންފައި ނުވެއެވެ. މަޖިލީހުގެ މިދައުރުގެ މަސައްކަތާ ގުޅިގެން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވީ މިދައުރުގައި މަޖިލީހުން ކުރެވިފައިވާ މަސައްކަތާއި ދޭތެރޭ ހިތްޕުޅު ހަމަޖެހިވަޑައިގަންނަވާކަމަށެވެ.\n19ވަނަ ރައްޔިތުންގެ މަޖިލީހުން ކޮށްފައިވާ މަސައްކަތްތައް\n31 ބިލް ހުށައެޅި 14 ބިލެއްގެ މަސައްކަތް ނިމިފައި\nނުނިމި 17 ބިލެއް\n21 ޤަރާރެއް ހުށައެޅި9ޤަރާރެއް ނިމިފައި\nނުނިމި 12 ޤަރާރެއް\nސަރުކާރުގެ ފަރާތުން 15 މައްސަލަ ހުށައެޅުއްވައި، ނިންމެވީ 12 މައްސަލަ\nރިޔާސަތުން ހުށައެޅުއްވި 22 މައްސަލައެއްގެތެރެއިން 17 މައްސަލަ ނިމި5މައްސަލައެއް ނުނިމޭ\nމެންބަރުން ހުށަހެޅުއްވި9މައްސަލައެއް ނިމިފައި\nއެހެނިހެން ރިޕޯޓްގެ ގޮތުގައި 39 ރިޕޯޓް ހުށަހަޅައި 34 ރިޕޯޓް ނިމިފައި\nނުނިމި5ރިޕޯޓް\nވަޒީރުންނާއި 20 ސުވާލުކުރުމަށް ހުށަހަޅައި، 14 ސުވާލެއް ކޮށް ނިންމާފައި\nމަޖިލީހުގެ މަސައްކަތްތަކާ ގުޅޭގޮތުން ވާހަކަފުޅުދައްކަވަމުން ރައީސް ނަޝީދުގެ ވަނީ މަސްވެރިކަމާގުޅޭ5ޤަރާރު ހުށައެޅި މުހިންމު މަސައްކަތްތަކެއް ކުރެވިފައިވާކަން ފާހަގަކުރައްވާފައެވެ. އަދި މަސްވެރިކަމާބެހޭ ބިލް ފާސްކުރެވިފައިވުމަކީ މަޖިލީހުން ކުރި އެންމެ ބޮޑު އެއް މަސައްކަތްކަމަށް އެމަނިކުފާނު ވިދާޅުވިއެވެ.\nރައީސް ނަޝީދުގެ ވާހަކަފުޅުގައި 19ވަނަ މަޖިލީހުގެ އަންނަ ދައުރުގައިވެސް މުހިންމު މަސައްކަތްތަކެއް ކުރެވޭނެކަމަށް ވިދާޅުވިއެވެ. އެގޮތުން އެންމެ މުހިންމު މަސައްކަތަކަށް ކުރެވޭނީ ލާމަރުކަޒީ ޤާނޫނަށް ހުށަހަޅާ އިޞްލާހުތައްކަމަށް ވިދާޅުވިއެވެ. އެއީ ވަރަށް ބުރަ ބޮޑު މަސައްކަތަކަށްވާނެކަމަށް މަޖިލީހުގެ ރައީސް، ރައީސް ނަޝީދު ވިދާޅުވިއެވެ.\n19 ވަނަ ރައްޔިތުންގެ މަޖިލީހަކީ މަދަރުސާއެއްގެ ގޮތުގައި ސިފަކުރައްވައި ރައީސް ނަޝީދު ވިދާޅުވީ މަދަރުސާތަކުގައި މަސައްކަތްކުރިއަށްދާގޮތަށް ޓައިމްޓޭބަލެއް ހެދި ހުރިހާ މެންބަރުންނާއި ހިއްސާކުރައްވައިގެން މަސައްކަތްތައް ކުރިއަށް ގެންދަވާކަމަށް ވިދާޅުވިއެވެ. މަޖިލީހުގެ އަންނަ ދައުރުގައިވެސް ކުރައްވާނެ މަސައްކަތްތަކުގެ ޓައިމް ޓޭބަލެއް ހަދާފައިވާކަމަށް ރައީސް ނަޝީދު ވިދާޅުވިއެވެ.


Whistle Blow Protection Unit Ge Massaikkai Fashaifi\nވިސުލްބްލޯ ޕްރޮޓެކްޝަން ޔުނިޓުގެ މަސައްކަތް ފަށައިފި\nޒާހިދު: އޭނާގެ ނަޒާހާތްތެރިކަމާމެދު މަޖިލިސް މެމްބަރުން ސުވާލު އުފެއްދެވި-- ފޮޓޯ/ ރައީސް އޮފީސް\nވިސްލްބްލޯކުރާ ފަރާތްތައް ރައްކާތެރިކުރުމުގެ ގާނޫނުގެ ދަށުން، ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) ގައި ވިސްލްބްލޯވާ ޕްރޮޓެކްޝަން ޔުނިޓެއް ގާއިމުކޮށްފިއެވެ.\nއެ ކޮމިޝަނުން ބުނީ ވިސްލްބްލޯކުރާ ފަރާތްތަކަށް ރައްކާތެރިކަން ދިނުމުގެ ގާނޫނުގެ ދަށުން އެ ޔުނިޓުން މައްސަލަތައް ބަލަން ފަށާފައިވާ ކަމަށެވެ. މިދިޔަ ޖެނުއަރީ މަހުގެ 19ވަނަ ދުވަހު ވިސްލްބްލޯވާ ޕްރޮޓެކްޝަން ޔުނިޓް ހިންގާނެ ގޮތުގެ ގަވާއިދު ސަރުކާރުގެ ގެޒެޓުގައި ވަނީ ޝާއިއުކޮށްފައެވެ. އެ ޔުނިޓަށް ސިއްރުކޮށް މައުލޫމާތު ހުށަހަޅުމާއި، ބަލައިގަތުމާ، މައުލޫމާތުތައް ތަހުގީގުކޮށް ފިޔަވަޅު އެޅުމުގެ ގަވާއިދު އެކުލަވާލައި ޝާއިއުކޮށްފައި ވަނީ އިއްޔެއެވެ.\nއެޗްއާރްސީއެމް އިން ބުނީ އެ ކޮމިޝަނުގައި ގާއިމުކޮށްފައިވާ ވިސްލްބްލޯވާ ޕްރޮޓެކްޝަން ޔުނިޓަށް މައްސަލަ ހުށަހަޅަން ބޭނުންވާ ފަރާތްތަކަށް އެ ފުރުސަތު މިހާރު ހުޅުވާލާފައިވާ ކަމަށެވެ. މައްސަލަ ހުށަހަޅަން ބޭނުންވާ ފަރާތްތަކަށް ސިޓީ މެދުވެރިކޮށާއި އަދި ފޯމާއި އީމެއިލް މެދުވެރިކޮށް ވެސް މައްސަލަ ހުށަހެޅޭނެއެވެ. މީގެއިތުރުން ވެބްސައިޓު މެދުވެރިކޮށާއި އަދި ވަކިން އެ ޔުނިޓަށް ހާޒިރުވެ ޝަކުވާ ހުށަހެޅުމުގެ ފުރުސަތު އޮންނާނެއެވެ.\nވިސްލްބްލޯވާ ޕްރޮޓެކްޝަން ޔުނިޓުގެ އިސްވެރިއަކަށް ހަމަޖައްސާފައި ވަނީ އެޗްއާރްސީއެމްގެ ނާއިބު ރައީސް މުހައްމަދު ޒާހިދެވެ.\nއެ ގާނޫނުގައިވާ ގޮތުން ގާނޫނީ ޒިންމާއެއް އަދާ ނުކުރުމާއި އިންސާނީ ހައްގަކާއި ހިލާފުވި ކަމުގެ މައުލޫމާތު ހިމާޔަތާ އެކު ހާމަ ކުރެވޭނެއެވެ. އޭގެ އިތުރުން ކޮރަޕްޝަނާއި، ތިމާވެއްޓަށް ނުރައްކާވާ ކަންކަން ކުރުމާއި، ދައުލަތުގެ މަގާމުގެ ނުފޫޒެއް ނާޖާޒު ގޮތުގައި ބޭނުން ކުރާނަމަ އެކަމުގެ މައުލޫމާތު ހާމަ ކުރުމަކީވެސް ވިސްލްބްލޯކުރުމަށް ބިލުގައި ވަނީ ބުނެފައެވެ.\nއެފަދަ މައުލޫމާތު އެނގޭ ފަރާތްތަކުން އެ މައުލޫމާތު ހާމަކުރެވޭނެ ގޮތްތަކެއްވެސް ވަނީ ބިލުގައި ލިޔެފައެވެ. އެގޮތުން ސިޓީ، ފެކްސް، މެސެޖް، ފޯންކޯލް، ފަދަ ޒަރީއާތަކުން މައުލޫމާތު ހާމަ ކުރެވޭނެ ކަމަށް ގާނޫނުގައި ބުނެފައިވެއެވެ.


Loan faskohdheynama kuli kuda kuran sharuthu kuran jehey: Easa\nލޯނު ފަސްކޮށްދޭނަމަ ކުލި ކުޑަކުރަން ޝަރުތު ކުރަން ޖެހޭ: އީސަ\nމަޖިލީހުގެ އިޖްތިމާއީ ކޮމިޓީގެ މުގައްރިރު ކަން ވެސް ކުރައްވައި އިސާ ކުރެއްވި ޓްވީޓެއްގައި ވިދާޅުވީ ސަރުކާރުގެ މެދުވެރިވެގެން ބޭންކްތަކަށް ލުއި ހޯދައި ދީ، ބޭންކްތަކުން ދޫކޮށްފައިވާ ހައުސިން ލޯނުތައް ދެއްކުން ހަ މަސް ދުވަހަށް މެދުކަނޑާލާ ނަމަ، އެއާ އެކަށީގެންވާ ލުޔެއް ކުއްޔަށް އުޅޭ ފަރާތްތަކަށް ދިނުމަށް ސަރުކާރުން ޝަރުތު ކުރަން ވާނެ ކަމަށެވެ. އެ ގޮތުން އެންމެ ކުޑަވެގެން 30 ޕަސެންޓްގެ ލުޔެއް ދެވެން ވާނެ ކަމަށެވެ.\n"ސަރުކާރު މެދުވެރިވެގެން ހޯދައިދޭ މާލީ ލުޔެއްގެ ފައިދާ ހުރިހާ ރައްޔިތުންނަށް ހަމަހަމައަށް ލިބެން ޖެހޭނެ." އީސަގެ ޓްވީޓުގައި ލިޔުއްވާފައިވެ އެވެ.\nކޮވިޑް-19 އިގެ ސަބަބުން އިގްތިސޯދު ދަށްވުމާ ގުޅިގެން ސަރުކާރުން ބޭންކްތަކާ މަޝްވަރާ ކުރުމަށް ފަހު، ބައެއް ބޭންކްތަކުން މިހާރު ވަނީ ދޫކޮށްފައި ހުރި ލޯނުތައް ދެއްކުން ހަ މަހަށް ފަސްކޮށްދީފަ އެވެ. އަދި ސަރުކާރުގެ ހައުސިން ސްކީމްތަކުގެ ލޯނުތައް ވެސް ހަ މަހަށް ފަސް ކޮށްދޭން ހައުސިން ޑިވެލޮޕްމަންޓް ފައިނޭންސް ކޯޕަރޭޝަން (އެޗްޑީއެފްސީ) އިން ވެސް ނިންމާފައިވެ އެވެ.\nއިގްތިސޯދު ދަށްވުމާ ގުޅިގެން އައިސްފައިވާ މަލީ ދަތިތަކާ ގުޅިގެން ބައެއް ގެތަކުގެ ވެރިފަރާތުން މިހާރުވެސް ވަނީ ކުލި ކުޑަ ކޮށްދީފަ އެވެ.\nއެމްޑީޕީ ރައްޔިތުންގެ މަޖިލިސް ބޯހިޔާވަހިކަން + އެޗްޑީއެފްސީ ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


Dharinnah kommehen bunedheyn jehey filaavalheh!\nދަރީންނަށް ކޮންމެހެން ބުނެދޭންޖެހޭ ފިލާވަޅެއް!\nކީރިތި ނަބިއްޔާ މުޙައްމަދު (ސ.އ.ވ) ހަދީސް ކުރެއްވިއެވެ. "ފަސްކަމެއް ތިބާއާއި ކުރިމަތިވުމުގެ ކުރިން ފަސްކަމެއްގެ ފައިދާ ހެޔޮގޮތުގައި ލިބިގަންނާށެވެ. މުސްކުޅިވުމުގެ ކުރިން ޒުވާންކަމުގެފައިދާ ހެޔޮގޮތުގައި ލިބިގަންނާށެވެ. ބަލިވުމުގެ ކުރިން ދުޅަހެޔޮކަމުގެ ފައިދާ ހެޔޮގޮތުގައި ލިބިގަންނާށެވެ. ފަގީރުވުމުގެ ކުރިން މުއްސަނދިކަމުގެ ފައިދާ ހެޔޮގޮތުގައި ލިބިގަންނާށެވެ. މަޝްއޫލުވުމުގެ ކުރިން ހުސްވަގުތުގެ ފައިދާ ހެޔޮގޮތުގައި ލިބިގަންނާށެވެ. އަދި މަރުވުމުގެ ކުރިން ޙަޔާތުގެ ފައިދާ ހެޔޮގޮތުގައި ލިބިގަންނާށެވެ."\nމިހަދީޘާއިމެދު ދީނީ ނަޒަރަކުން ވިސްނާލުމުން ވަގުތުގެ ބޭނުން ރަނގަޅުގޮތުގައި ހިފުމުގެ މުހިއްމުކަން ދައްކުވައި ދެއެވެ. އެހެންކަމުން، އަހަރެމެންގެ ދަރިންނަށް މިގޮތަށް ކަންތައްކުރުމަށް ދަސްކޮށްދެވިއްޖެނަމަ ދެ ދުނިޔޭގައި ވެސް ކާމިޔާބުވުމަށް އެހީތެރިވެދޭނެ އެވެ.\nވަގުތުގެ ބޭނުން އެންމެ ރަނގަޅުގޮތުގައި ހިފޭނީ ކިހިނެތް ހެއްޔެވެ؟\nމިސުވާލަށް ޖަވާބެއް ހޯދަން ޓެސްޓެއް ކޮށްލަމާ ހިނގާށެވެ. މި މަސައްކަތަށް ބޭނުންވާނީ އެތެރެ ފެންނަ އަނގަ ފުޅާ ފުޅިއެއް ނުވަތަ މޭސަން ޖާ އެއް، އެއް ލާހި ހަނޑޫ އަދި ތިން ޓީޓީ ބޯޅަ އެވެ. މި ތަޚުލީލުގައި ފުޅި ރަމްޒު ކުރަނީ ހަފުތާގެ ދުވަހެކެވެ. ހަނޑޫ ރަމްޒު ކޮށްދެނީ ކުރަން ބޭނުންވާ، އެކަމަކު ކޮންމެހެން ކުރުން މުހިއްމު ނޫން ކަންކަމެވެ. މިސާލަކަށް ޓީވީ ބެލުން، ގޭމު ކުޅުން، ވާހަކަ ކިޔުންފަދަ ކަންކަމެވެ. ތިން ބޯޅަ ރަމްޒު ކޮށްދެނީ އެ ދުވަހަކު ކޮންމެހެން ވެސް ކުރުން މުހިއްމު ކަންކަމެވެ. މީގެ މިސާލެއްގެ ގޮތުން ނަމާދު ކުރުން، ޤުރުއާން ކިޔެވުން، ހޯމްވޯކް ހެދުން ފަދަ ކަންކަން ބޭނުންކުރެވިދާނެ އެެވެ.\nއެންމެ ފުރަތަމަ ފުޅީގެ ތެރެއަށް ހަނޑޫ ލާހި އޮއްސާލާށެވެ. އެއަށްފަހު ހަމަ އެ ފުޅީގެ ތެރެއަށް ތިން ޓީޓީ ބޯޅަތައް ފައްތާލެވޭތޯ މަސައްކަތް ކޮށްލާށެވެ. ހަނޑޫ އެޅުމުން ފުރިފައިވާތީ އާއި ބާކީ ހުރި ޖާގަ ކުޑަވުމުގެ ސަބަބުން މިއީ ކުރެވޭނެ ކަމެއް ނޫނެވެ. ދެން އަނެއްކާވެސް ފުޅި އޮށްސާލާ ހުސްކޮށްލާށެވެ. އެއަށް ފަހު ދެން ފުޅީގެ ތެރެއަށް އެންމެ ފުރަތަމަ ތިން ޓީޓީ ބޯޅަ ލާށެވެ. އަދި ހަމަ ކުރިން އެޅި މިންވަރަށް ހަނޑޫ ވެސް ފުޅިތެރެއަށް އަޅާށެވެ. ކުރީ ފަހަރާއި ހިލާފަށް މިފަހަރު ހަނޑޫގެ އިތުރުން ޓީޓީ ބޯޅަތައް ވެސް ދަތިކަމެއް ނެތި ފުޅިތެރެއަށް ލެވޭނެ އެވެ. ބޯޅަތަކުގެ ދޭތެރޭގައިވާ ހުސް ޖާގަތަކަށް ރީތިކޮށް ހަނޑޫތައް ފެތިލާ ހަމަޖެހިލާނެ އެވެ.\nދެން ދަރިފުޅަށް ކިޔައި ދޭށެވެ. ދަރިފުޅު ހެނދުނު ހޭލުމަށްފަހު ކުރުން މުހިއްމުކަންކަން ފަހަތަށް ޖައްސާލާފައި އެހެން ކަންކަމަށް މަސްއޫލުވުމުން މުހިއްމު ކަންކަން ކުރަން ވަގުތު ނޯވެ، އެންމެ ފަހުން ނުކޮށް ދޫކޮށްލެވެނީ އެވެ. އޭގެ ބަދަލުގައި އެދުވަހެއްގެ ހަރަކާތްތައް ކުރުން މުހިއްމު ކަންތައްތަކުގެ ވަށައިގެން ރާވާލުވުމުން، ހިތްހަމަ ޖައްސާލަން ކުރަން ބޭނުންވާ ހުރިހާ ކަމެއްވެސް އެއްވެސް ހާސް ކަމެއްނެތި ފަސޭހަ ކަމާއެކު ކޮށްލުމަށް ވަގުތު ލިބިގެން ދެއެވެ.\nދެން އޮތް ސުވާލަކީ، އެވަގުތަކު ކުރުން އެންމެ މުހިއްމު ކަންކަން ދެނެގަންނާނީ ކިހިނެތް ހެއްޔެވެ؟\nވޯކްޝީޓެއް ހަދާލަމާ ހިނގާށެވެ. ފުރަތަމަ ކޮންމެ ދުވަހަކުވެސް ކުދިން ކުރާ އެކި ކަންކަން އެއްފަރާތުގައި ލިސްޓު ކޮށްލާށެވެ. އެއަށްފަހު ތިން ގޮޅިކުރަހާލައި މިކިޔާދޭ ގޮތަށް ލޭބަލް ކޮށްލާ، ލިސްޓުގައިވާ ކަންކަން މިތިން ބަޔަށް ކުދިން ލައްވާ ބަހާލާށެވެ. ފުރަތަމަ ބަޔަކީ "ވަރަށް މުހިއްމު" ނުވަތަ އަޖެންޓް ކެޓަގަރީ އެވެ. މިބަޔަށް ލާނީ ކޮންމެހެން ވަގުތުން ކުރުން މުހިއްމު ކަންކަމެވެ. ދެވަނަ ބަޔަކީ "މުހިއްމު" ނުވަތަ އިމްޕޯޓަންޓް ކެޓަގަރީ އެވެ. މިބަޔަށް ލާނީ ކުރުން މުހިއްމު ނަމަވެސް ވަގުތުން ނުކޮށް ކުޑަކޮށް ފަސްކޮށްލެވިދާނެ ކަންކަމެވެ. ފަހު ބަޔަކީ "ލަސްކޮށްލެވިދާނެ ކަންކަން" މި ބައެވެ. މިބަޔަށް ލާ ކަންކަން އަދި މަޑުޖައްސާލުމަކުން ގެއްލުމެއް ނެތެވެ.\nކުދިންނަށް ކޮންމެ ދުވަހަކުވެސް އެދުވަހެއްގެ ކަންކަން މިގޮތަށް ރާވަލުމަށް ހިތްވަރުދޭށެވެ. މި މުހިއްމު ސިފަ ކުދިންގެ ގައިގައި ހަރުލައިފިނަމަ ބޮޑުވެގެން ދުނިޔެތެރެއަށް ނިކުމެ ކަންކަމާއި ކުރިމަތިލާއިރު ކުދިންނަށް ވަރަށް ފަސޭހަވެގެން ދާނެކަން ޔަޤީނެވެ.\nއަހަރެމެން މުސްލިމުންނަށް ކޮންމެ ދުވަހަކުވެސް އެވަގުތަކަށް ސަމާލުވާންޖެހޭ ފަސްވަގުތެއް އާދެ އެވެ. އެއީ ނަމާދު ގަޑިތަކެވެ. މިހާރު މިކުރިއަށްގެންދާ ހަރަކާތުގެ ބޭނުމަކިީ ނަމާދު ގަޑިއަށް ސަމާލުވުމަށް ކުދިން އަހުލުވެރިކުރުމެވެ.\nކަރުދާސް ތައްޓަކުން ގަޑިއެއް ކުދިންނާއިއެކު ތައްޔާރުކޮށްލާށެވެ. އެއަށްފަހު ބަންގި ގޮވާ ގަޑިތަކުގެ ލިސްޓެއް ފާރުގައި ތަތްކޮށްލާ، ތައްޔާރުކުރި ގަޑިވެސް ހަރުކޮށްލާށެވެ. ދެން އެންމެ އަވަހަށް ބަންގި ގޮވާ ގަޑި ލިސްޓުން ބަލާ، އެގަޑިއަކަށް ކަރުދާސް ގަޑީގެ ކަށިތައް ދަރިފުޅުލައްވާ ހަމަކޮށްލާށެވެ. އަދި ގޭގައި ގަޑިބަލަން ގެންގުޅޭ ގަޑިއާއި، ކަރުދާސް ގަޑީގެ ކަށިތައް އެއްގޮތްް ވޭތޯބަލާ، އެއްގޮތްވުމުން އަވަަހަށް ނަމާދަށް އެރުމަށް އިރުޝާދުދޭށެވެ. އަދި ނަމާދުކޮށް ނިންމާލުމަށްފަހު ދެން އެންމެ އަވަހަށް ޖެހޭ ބަންގީގެ ވަގުތައް އަނެއްކާވެސް ކަރުދާސް ގަޑީގެ ކަށިތައް ހަމަކޮށްލާށެވެ.\nމަތީގައި މިބުނެލަދިނީ ވަތުގުގެ ބޭނުން ރަނގަޅުގޮތުގައި ހިފުމަށް ކުދިންނަށް ހިތްވަރުދިނުމުގެ ގޮތުން ކުރެވިދާނެ ބައެއް ކަންކަމެވެ. އަަހަރެމެންގެ ދަރިންގެ ހަޔާތް ބާއްޖެވެރިކުރުމަށް އެހީތެރިވެދިނުމަށް، މިއުކުޅު ކުދިންނަށް ދަސްކޮށްދީ، ތައްޔާރުކޮށްދެމާ ހިނގާށެވެ.\nފޯނު ހިފައިގެން ފާޚާނާއަށް ނުވަދޭ!\nޕެރެސެޓަމޯލް ކެއުމުން ބަނޑުގައިވާ ދަރިފުޅުގެ މިޒާޖު ބަދަލުވޭ\nގަޑިޖެހޭ ދަރިވަރުން ލައްވާ ފާޚާނާ ސާފު ކުރުވަނީ!\nވޭޕިންގެ މައްސަލަ އިތުރުވެ ގިނަ ބަޔަކު މަރުވަނީ


BREAKING | Covid-19: Baleege Nurahkaa Emme Bodu America Gai Infect Vi Meehun Ge Adhadhu 1.5 Million Ah - Vaguthu\nކޮވިޑް-19: އަދަދުތައް މަދު ނުވޭ، ކަންބޮޑުވުން އިތުރު ވަނީ - 27 މިނެޓް ކުރިން\nކޮވިޑް-19: ބަލީގެ ނުރައްކާ އެންމެ ބޮޑު އެމެރިކާގައި އިންފެކްޓުވި މީހުންގެ އަދަދު 1.5 މިލިއަން އަށް\n8 މަސް ކުރިން ( މެއި 17, 2020 )\nހަލުވިކަމާއެކު ދުނިޔޭގެ އެކި ކަންކޮޅުތަކުގައި ފެތުރެމުން އަންނަ ނުރައްކާތެރި ކޮރޯނާވައިރަސް (ކޮވިޑް-19) އަށް އެމެރިކާއިން ފައްސި (ޕޮޒިޓިވް) ވީ މީހުންގެ އަދަދު 1.5 މިލިއަން އަށް އަރައިފިއެވެ.\nކޮވިޑް-19 އާއި ބެހޭ މަޢުލޫމާތު ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، އެމެރިކާއިން މިހާތަނަށް މި ބަލި ޖެހުނު މީހުންގެ ޖުމްލަ އަދަދު ވަނީ، 1,500,477 (އެއް މިލިއަން ފަސްލައްކަ ހަތަރުސަތޭކަ ހަތްދިހަ ހަތެއް) އަށް އަރާފައެވެ.\nއެމެރިކާއިން ގިނަ އަދަދެއްގެ ބަޔަކު ކޮވިޑް-19 އަށް ފައްސިވެފައި ވާއިރު، ދުނިޔެއިން މިހާތަނަށް އެންމެ ގިނަ ބަޔަކު މި ބައްޔަށް ފައްސިވެ، ބަލީގައި މަރުވި ޤައުމަކީވެސް އެމެރިކާއެވެ.\nފަހުގެ މަޢުލޫމާތުތަކަށް ބަލާއިރު، އެމެރިކާއިން މިދިޔަ 24 ގަޑިއިރު ތެރޭގައި އެކަނިވެސް ބަލި ޖެހުނު މީހުންގެ އަދަދު 16192 އަށް އަރައެވެ. އެހެނަސް މިއީ ފާއިތުވެދިޔަ ދުވަސްތަކާއި އަޅާބަލާއިރު، ނިސްބަތުން ދަށް އަދަދެކެވެ.\nއެމެރިކާއިން މިދިޔަ 24 ގަޑިއިރު ތެރޭގައި އެކަނިވެސް ބަލި ޖެހިގެން 763 މީހަކު މަރުވެފައިވާ ކަމަށް އިދާރާތަކުން ބުނެއެވެ. މިއާއެކު މި ބަލީގައި އެޤައުމުން މިހާތަނަށް މަރުވި މީހުންގެ ޖުމްލަ އަދަދު ވަނީ 89,270 އަށް އަރާފައެވެ.\nއެމެރިކާގެ އެކި ސަރަޙައްދުތަކަށް ބަލާއިރު، މި ބަލީގެ ނުރައްކާ އެންމެ ބޮޑުވެފައި ވަނީ ނިއުޔޯކަށެވެ. އެ ސްޓޭޓުން އެކަނިވެސް 346,000 އަށްވުރެ ގިނަ މީހުންނަށް ބަލި ޖެހިފައިވާއިރު، އޭގެތެރެއިން 22304 މީހަކު މަރުވެފައި ވެއެވެ. ދެވަނައަށް އެންމެ ގިނަ ބަޔަކު އެމެރިކާގައި ފައްސިވެފައި ވަނީ ނިއުޖާޒީންނެވެ. އެ ސްޓޭޓުން 144,000 އަށްވުރެ ގިނަ މީހުންނަށް ބަލި ޖެހިފައިވާއިރު، އޭގެތެރެއިން 10,138 މީހަކު ވަނީ މަރުވެފައެވެ.\nމި ސްޓޭޓްތަކުގެ އިތުރުން ވެސް އެމެރިކާގެ މެސެޝޫސެޓްސް އާއި އިލިނޮއިސް އާއި ކެލެފޯނިއާ އަދި ޕެންސީލްވޭނިއާގެ އިތުރުން މިޗިގަން އާއި ފްލޮރިޑާއަށް ވެސް ބަލީގެ ނުރައްކާ ބޮޑުވެ، ހަލުވިކަމާއެކު ބަލި ފެތުރެމުން ދެއެވެ.\nއެމެރިކާއިން ކޮވިޑް-19 ޖެހުނު މީހުންގެ ތެރެއިން 336,964 މީހަކު ބަލިން ރަނގަޅުވެފައިވާ ކަމަށް އެޤައުމުގެ އިދާރާތަކުން ބުނެއެވެ. އަދި މިހާރު މި ބައްޔަށް އެޤައުމުގައި ފަރުވާދެމުން ދަނީ 1,074,243 މީހަކަށް ކަމަށާއި، އޭގެތެރެއިން 16,060 މީހެއްގެ ހާލު ސީރިއަސް ކަމަށް އެފަރާތްތަކުން ބުނެއެވެ.\nއެމެރިކާއިން އެންމެ ފުރަތަމަ ކޮވިޑް-19 ފެނިފައި ވަނީ މީގެ ހަތަރު މަސްކުރިން، މިއަހަރުގެ ޖެނުއަރީ މަހުގެ 13 ވަނަ ދުވަހުއެވެ. އެޤައުމު ހިމެނޭހެން މިހާތަނަށް ދުނިޔޭގެ 213 ޤައުމަކުން ނުވަތަ ސަރަޙައްދަކުން ބަލި ފެނިފައި ވެއެވެ.


Fuluhunnah ithubaareh nei, ekamaku bodethi baaru thakeh?!\nފުލުހުންނަށް އިތުބާރެއް ނެތް، އެކަމަކު ބޮޑެތި ބާރުތަކެއް؟!\nކޯޓު އަމުރަކާ ނުލައި ހައްޔަރުކުރުމުގެ ބާރު ޓެރަރިޒަމް މަނާ ކުރުމުގެ ގާނޫނުން ފުލުހުންނަށް ވަނީ ދީފައި\nބިލްގައި ވަނީ ގާނޫނު އަސާސީން ކަށަވަރުކޮށްދީފައިވާ ހަނު ހުރުމުގެ ހައްގު އުނިކުރަން ހިމަނާފައި\nކ. މާލެ | 13 ސެޕްޓެންބަރ 2019 | ހުކުރު 19:22 | 9,048\nފުލުހުން - ރާއްޖެއެމްވީ\nސެޕްޓެމްބަރު މަސް ފެށިގެން އައީ ރާއްޖޭގެ ރައްޔިތުން އެތަށް ދުވަހެއް ކުރިން އިންތިޒާރު ކުރަމުން އައި ސުވާލެއްގެ ޖަވާބަކަށް އެދެމުންނެވެ. އެއީ މިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުވާލި މައްސަލައިގެ ހަގީގަތަށް އެދެމުންނެވެ. އެކަމަށް ރައީސް އިބްރާހިމް މުހައްމަދު ސޯލިހް އުފެއްދެވި ރިޔާސީ ކޮމިޝަނުން، މައްސަލަ ތަހުގީގު ކުރުމަށްފަހު، އެކަމުގެ މައުލޫމާތުތައް ހާމަކުރެއްވި އެވެ. ކޮމިޝަންގެ ހޯދުންތަކުން އެނގުނު ގޮތުގައި ރިލްވާން މަރާލިއިރު، އެކަމުގައި ދީނީ ހަރުކަށި ވިސްނުމުގެ މީހުންގެ އަތަކާއި، ފުލުހުންގެ ބައިވެރިވުން ވެސް އޮތެވެ.\nރިލްވާން މައްސަލައިގެ ރިޕޯޓާއި ގުޅިގެން އެމްޑީޕީގެ ގައުމީ މަޖިލީހުގެ ޖަލްސާގައި ވާހަކަފުޅު ދައްކަވަމުން ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވީ މަރާލާފައިވާ މީހުންނާއި ވީނުވީއެއް ނޭނގި ގެއްލިފައިވާ މީހުންގެ ހަގީގަތް ހޯދުމަށް ފުރަތަމަ ކަމަކަށް ކުރަންޖެހޭ ކަމަކީ ފުލުހުންގެ މުއައްސަސާ ހަރުދަނާކޮށް އިސްލާހު ކުރުން ކަމަށެވެ. ފުލުހުންގެ މުއައްސަސާ މިހާރު އޮތް ހާލަތުން މަރު ކޮމިޝަނަށް ފުލުހުން މެދުވެރިކޮށް ކަމެއް ކުރަން އުނދަގޫވާނެ ކަމަށް އެމަނިކުފާނު ވިދާޅުވިއެވެ.\nފުލުހުންގެ އިދާރާ އިސްލާހު ކުރަން ޖެހޭކަމަށް ރައީސް ނަޝީދު ވިދާޅުވިތާ 24 ގަޑިއިރު ނުވަނީ ރައީސް އިބްރާހިމް މުހައްމަދު ސޯލިހު ވަނީ ޓެރަރިސްޓުން ހުއްޓުވަން އެއީ އޮތް ބޮޑު ހުރަހެއް އޮތްކަމަށް ވިދާޅުވެފަ އެވެ. އަދި އެކަން ކުރުމަށް ދެ ގާނޫނަކަށް އިސްލާހް ގެނައުމަށް ނިންމާފައިވާކަން އެމަނިކުފާނު ހާމަކުރެއްވި އެވެ. އެގޮތުން ރިލްވާންގެ މައްސަލަ ކުރިއަށްގެންދާއިރު، ޓެރަރިޒަމްގެ ގާނޫނާއި، ޖިނާއީ އިޖުރާތުގެ ގާނޫނަށް އިސްލާހު ގެންނަންޖެހޭކަން އެމަނިކުފާނު ވިދާޅުވި އެވެ. ރައީސް ސޯލިހް އެގޮތަށް ވިދާޅުވެ، ރައްޔިތުންގެ މަޖިލީސް ޗުއްޓީގައި އޮއްވައި ދައުރުން ބޭރުން ޖަލްސާތައް ފަށައި، ޓެރަރިޒަމްގެ ގާނޫނަށް އިސްލާހު ގެނައުމުގެ މަސައްކަތް މިހާރު ވަނީ ފަށާފައެވެ.\nޓެރަރިޒަމްގެ ގާނޫނަށް ސަރުކާރުގެ ފަރާތުން ހުށައެޅި އިސްލާހުތަކުގެ ތެރޭގައި ހިމެނޭ އެންމެ ފާހަގަކޮށްލެވޭ އިސްލާހަކީ ޓެރަރިޒަމްގެ ބޮޑެތި ކުށްތަކުގެ ތުހުމަތު ވުމުން ކޯޓު އަމުރެއް ނެތި މީހުން ހައްޔަރު ކުރުމުގެ ބާރު ފުލުހުންނަށް ދިނުމެވެ. އެބާރުގެ ދަށުން ކޯޓު އަމުރަކާނުލާ ކޯޓަށް ހާޒިރުނުކޮށް 48 ގަޑިއިރު ފުލުހުންގެ ބެލުމުގެ ދަށުގައި ބެހެއްޓުމުގެ ބާރު ފުލުހުންނަށް ލިބިދެއެވެ. އަދި ބިލްގައި ބުނާ ބޮޑެތި ބައެއް ކުށްތަކުގެ ތެރެއިން ކުށެއްގެ ތުހުމަތުގައި ބަންދު ކުރެވޭ ނުވަތަ ހައްޔަރުކުރެވޭ މީހާއަށް ގާނޫނޫ އަސާސީން ލިބިދޭ ހައްގުތައް ހިފެހެއްޓިގެންވާ ކަމަށް ބަޔާން ކޮށްފައިވެއެވެ.\nބިލްގައި ވަނީ ގާނޫނު އަސާސީން ކަށަވަރު ކޮށްދީފައިވާ ހަނު ހުރުމުގެ ހައްގު އުނިކުރަން ހިމަނައިފަ އެވެ. އަދި ޓެރަރިސްޓު ޖަމާއަތްތަކަށް ތާއީދު ކުރުމަށް ގޮވާލުމާއި، ވަކި ޓެރަރިސްޓް ޖަމާއަތަކަށް ތާއީދުކުރާ މީހެއްކަން ދޭހަވާ ފަދަ ހިޔާލެއް ފާޅުކުރި މީހަކީ ވެސް ކުށެއް ކަމަށް ކަނޑައަޅައިފައެވެ.\nއެ އިސްލާހުތަކާއިއެކު ހިޔާލުތައް ތަފާތުވެ، ބަހުސްތައް ގިނަވެފައިވާއިރު، ބައެއް ފަރާތްތަކާއި، ކަމުގެ ކަމުވޮށިގެންވާ ބޭފުޅުން ދެކެވަޑައިގަންނަވާ ގޮތުގައި ވަކި ހާއްސަ މައްސަލައެއްގައި، ވަކިން ހާއްސަކޮށް ޓެރަރިޒަމްގެ ފަދަ ހައްސާސީ މައްސަލައެއްގައި ފުލުހުންގެ އިދާރާއަށް އެފަދަ ބާރުތަކެއް ދިނުމަކީ މައްސަލައެއް ނޫނެވެ. އަދި ދުނިޔޭގެ ތަހުޒީބުވެފައިވާ ގައުމުތަކުންނާއި، ޓެރަރިޒަމާއި ދެކޮޅަށް ކުރާ ހަނގުރާމަތަކުގައި އަމަލުކުރާ އާންމު އުސޫލަކީ ވެސް އެއީ އެވެ. އެއީ ބައެއް ހާލަތްތަކުގައި ބޭނުންވާ މައުލޫމާތު ތަކެއް ހޯދައި، އެތަށް ބައެއްގެ ފުރާނަ ސަލާމަތްކުރުން މުހިންމު ވާނެތީއެވެ.\nނަމަވެސް ބައެއް ގާނޫނީ ވަކީލުން ވިދާޅުވާ ގޮތުގައި ފުލުހުންނަށް ޓެރަރިޒަމްގެ ގާނޫނުން ބާރުތައް ދިނުމަކީ އެބާރުތައް ނަހަމަގޮތުގައި ބޭނުން ކުރަން ފުރުސަތު ދެވިދާނެ ކަމެކެވެ. ބިލާއި ގުޅިގެން މަޝްހޫރު ގާނޫނީ ވަކީލް މައުމޫން ހަމީދު ވިދާޅުވީ ޓެރަރިޒަމް މަނާކުރުމުގެ ގާނޫނަށް ގެންނަން ހުށައަޅާފައިވާ އިސްލާހުގެ ދަށުން ޝައްކު ކުރެވޭ ފަރާތެއް ހައްޔަރުކުރުމަށްފަހު 48 ގަޑިއިރު ވަންދެން ފަނޑިޔާރެއްގެ ކުރިމައްޗަށް ނުގެނެސް ހައްޔަރު ކޮށްގެން ބެހެއްޓުމުގެ ބާރު ދީފައިވާ ކަމަށާއި އެހާލަތުގައި ގާނޫނީ ވަކީލެއްގެ އެހީތެރިކަން ނުލިބޭ ގޮތަށް ހެދިދާނެ ކަމަށެވެ. ރިލްވާންގެ މަރާއި ގުޅިގެން ހާމަ ކުރި ރިޕޯޓުގައި ފުލުހުން ހެކި އުފައްދަން މަސައްކަތް ކޮށްފައިވާ ކަމަށް މަރު ކޮމިޝަނުން ބުނެފައިވާ ކަމަށް މައުމޫނު ވިދާޅުވިއެވެ. އަދި ކުށެއްގެ ތުހުމަތުގައި ފުލުހުން މީހަކަށް އަނިޔާ ކުރިތަން ވީޑިއޯ ކުރި މީހުންނަށް ބިރު ދައްކައި ހެކި ނައްތާލަން ފުލުހުން މަސައްކަތް ކޮށްފައިވާ ކަމަށް މައުމޫން ވިދާޅުވިއެވެ.\nމިކަމުގައި ދެކޮޅަށް ވާހަކަދެކެވެން އޮތްއިރު، އަސްލު ހަގީގީ މައްސަލައަކީ ފުލުހުންގެ އިދާރާކަން ގިނަ ބޭފުޅުން ފާހަގަކުރައްވަ އެވެ. ދުނިޔޭގެ ބޮޑެތި ގައުމުތަކުގައި އެގޮތަށް އަމަލުކުރާއިރު، ފުލުހުންގެ މުއައްސަސާތަކަށް އިތުބާރު އޮތް ނަމަވެސް، ރާއްޖޭގެ ހާލަތު ދިމާ އިދިކޮޅަށް އޮތުމުންނެވެ. އެހެނީ ބޮޑެތި ހައްސާސީ މައްސަލަތަކުގައި ފުލުހުންގެ މުއައްސަސާއަށް ރާއްޖޭގެ ދެބައިކުޅަ އެއްބައި ރައްޔިތުންވެސް އިތުބާރެއް ނުކުރެވެ. ޓްރާންސްޕެރެންސީ މޯލްޑިވްސްގެ ދިރާސާތަކުން އެކަން އޮތީ ވަރަށް ސާފުކޮށް ފެންނާށެވެ.\nރައީސް ނަޝީދު ވިދާޅުވިގޮތަށް މިކަމުގައި އެންމެ މުހިންމު ކަމަކީ ފުލުހުންގެ މުއައްސަސާގެ އިތުބާރު ނެގެހެއްޓުމެވެ. އެއަށްފަހު މިފަދަ ބާރުތަކެއް ދިން ނަމަވެސް، ޝަކުވާ ކުރާނެ، ނުވަތަ ބަހުސަކަށް ވެސް ވާނެކަމަކަށް ނުބެލެވެ އެވެ. އަދި ގާނޫނުތައް ހެދުމަކީ ނުވަތަ ގާނޫނުތަކަށް ބަދަލު ގެނައުމަކީ އޭގެ ނާޖާއިޒު ފައިދާ ނެގުމެއް ނޫނެވެ. ގާނޫނެއްގެ އެންމެ ފުރިހަމަ ފައިދާ ލިބޭނީ އަދުލު އިންސާފު ގާއިމު ކުރުމުގެ ރޫހުގައި މަސައްކަތް ވެސް ކޮށްގެންނެވެ.


781 Million Rufiya Vagahnegi Ziyath Ah Ahnaanee Ehme 11 Aharuge Hukumeh - Vaguthu\n781 މިލިއަން ރުފިޔާ ވަގަށް ނެގި ޒިޔަތަށް އަންނާނީ އެންމެ 11 އަހަރުގެ ޙުކުމެއް\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) މެދުވެރިކޮށް ދައުލަތައް ލިބެން ޖެހޭ ފައިސާގެ ތެރެއިން 781 މިލިއަން ރުފިޔާއަށް ޚިޔާނާތްތެރިވި ކަމަށް އަމިއްލައަށް މިއަދު ޝަރީޢަތުގައި އިއުތިރާފުވި އެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ މައްޗަށް އެންމެ 11 އަހަރު ދުވަހުގެ ޖަލު ޙުކުމެއް އިއްވަން ދައުލަތުން މިއަދު ކްރިމިނަލް ކޯޓުގައި އެދިއްޖެއެވެ.\nޒިޔަތުގެ މައްޗަށް ދައުލަތުން ޚިޔާނާތުގެ 32 ދައުވާއެއް ކްރިމިނަލް ކޯޓުގައި ވަނީ ކޮށްފައެވެ. އެހުރިހާ ދައުވާތަކަކަށް ވެސް ޒިޔަތު މިއަދު ވަނީ ކްރިމިނަލް ކޯޓުގައި އިއުތިރާފު ވެފައެވެ. އެ ދައުވާތަކުގައި ޒިޔަތު ޚިޔާނާތްތެރިވި ކަމަށް ތުހުމަތުކުރާ ޖުމްލަ އަދަދުު 50.7 މިލިއަން ޑޮލަރު (781 މިލިއަން ރުފިޔާ) އަށް އަރަ އެވެ.\nޒިޔަތުގެ މައްޗަށް އުފުލާފައިވާ އެ ދައުވާތަކަށް އޭނާ ކްރިމިނަލް ކޯޓުގައި މިއަދު އެއްބަސްވީ ދައުލަތާއި އޭނާއާ އެކު ހަދާފައިވާ އެއްބާރުލުން ދިނުމުގެ އެއްބަސްވުމެއްގެ ދަށުންނެވެ. ޒިޔަތުގެ މައްޗަށް ދައުލަތުން އުފުލާފައިވާ ހުރިހާ ދައުވާއެއް ވަކިވަކިން އިއްވުމުން ޒިޔަތު ވަނީ އެ ދައުވާތަކަށް އިއުތިރާފްވާ ކަމަށް ވިދާޅުވެފަ އެވެ. އެ ފައިސާގެ ޗެކްތަކާ އަމިއްލައަށް ހަވާލުވުމަށް ފަހު އެމްއެމްޕީއާރުސީއާ ހަވާލު ކުރުމުގެ ބަދަލުގައި ކުރީގެ ނައިބު ރައީސް އަހުމަދު އަދީބު ނުވަތަ އޭނާ އެންގެވި ފަރާތްތަކާ އެ ޗެކްތައް ހަވާލު ކޮށްފައިވާނެ ކަމަށް ވެސް ޒިޔަތު ވިދާޅުވި އެވެ.\nޒިޔަތުގެ މައްޗަށް ޙުކުމް ކުރާނީ އަންނަ ހަފްތާގައެވެ.\nޒިޔަތު ވިދާޅުވި ގޮތުގައި އެ ޗެކްތަކުން ލިބުނު އެއްވެސް ފައިސާއެއް އޭނާއަށް ލިބިފައެއް ނުވެ އެވެ. އެ ފައިސާ އަދީބު އެންގެވި ފަރާތްތަކާ ހަވާލުކުރަމުން ދިޔައީ ސަރުކާރުގެ އެކި ކަންކަމަށް އެ ފައިސާ ޚަރަދު ކުރާ ކަމަށް އަދީބު ވިދާޅުވެފައިވާތީ ކަމަށް ޒިޔަތު ވިދާޅުވި އެވެ.\nޒިޔަތު އެއިން ކޮންމެ ދައުވާއަކަށް އެއްބަސްވަނީ އެއްވެސް މަޖުބޫރު ކަމެއް އޮވެގެންތޯ އާއި އިއުތިރާފްވަނީ އަމިއްލަ އިހްތިޔާރުގައި ތޯ ވަކިވަކިން ގާޒީ ސުުވާލު ކުރެއްވި އެވެ. ޒިޔަތު ވިދާޅުވީ އޭނާއަށް އެއްވެސް މަޖުބޫރު ކަމެއް ނެތް ކަމަށާއި ދައުވާތަކަށް އެއްބަސްވަނީ އަމިއްލަ އިހްތިޔާރުގައި ކަމަށް ޒިޔަތު ވިދާޅުވި އެވެ.\nއަމިއްލަ އިއުތިރާފުގެ މައްޗަށް ބިނާކޮށް ހުރިހާ ދައުވާތަކެއް ޒިޔަތުގެ މައްޗަށް ސާބިތުވާ ކަމަށް މިއަދު ވަނީ ކަނޑައަޅައިފަ އެވެ.\nދައުލަތުން އެދުނީ އެ ދައުވާތަކެއްގެ ޖުމްލަ އަދަބެއްގެ ގޮތުން ޒިޔަތުގެ މައްޗަށް 11 އަހަރުގެ ޖަލު ހުކުމެއް އިއްވުމަށެވެ. އެއީ ޚިޔާނާތްތެރިވެފައިވާ ފައިސާގެ އަދަދަށް ބަލައި ގާނޫނުލް އުގޫބާތުގެ ދަށުން އަދަބުގެ ދަރަޖަ މަތި ކުރުމަށް ފަހު އަދިި ޒިޔަތު ތަހުގީގަށް އެއްބާރުލުން ދެމުންދާތީ އަދަބުގެ ދެ ދަރަޖަ ދަށް ކުރުމުންނާއި ގާނޫނުލް އުގޫބާތުގައި ބަޔާންކުރާ އެއް ކުށަށް ވުރެ ގިނަ ކުށަށް އަދަބު ކަނޑައެޅުމުގެ އުސޫލުގެ ދަށުންނެވެ.\nގާނޫނުލް އުގޫބާތުގެ 1006 ވަނަ މާއްދާގައި ބަޔާންކުރާ އެއް ކުށަށް ވުރެ ގިނަ ކުށަށް އަދަބު ކަނޑައެޅުމުގެ އުސޫލު އޮންނަ ގޮތުން އެންމެ ބޮޑު ކުށަށް އަދަބުގެ އެންމެ ދިގު މުއްދަތު ކަނޑައެޅުމަށް ފަހު ދެން ހުރި ކުށްތަކުގައި ވަކި ތަރުތީބަކުން އަދަބުގެ މިންވަރު ދަށް ކުރަން ޖެހޭނެ އެވެ. އަދަބުގެ މިންވަރު ދަށް ކުރަމުން ގޮސް 12 ވަނަ ދައުވާގެ އަދަބަކީ އެންމެ ދުވަހަކަށް ޖަލަށްލުމަށެވެ. ދައުލަތުން މިއަދު އެދުނު ގޮތައް ޒިޔަތުގެ މައްޗަށް އަދަބު ކަނޑައެޅުމުން 20 ދައުވާގައި އެއްވެސް އަދަބެއް ޒިޔަތުގެ މައްޗަކަށް ނާންނާނެ އެވެ.\nޒިޔަތު ކުރި ކުށާއި އަޅައި ބަލާއިރު އޭނާގެ މައްޗަށް އަންނަ އަދަބު އާދަޔާއި ހިލާފަށް ކުޑަވި ނަމަވެސް ޚިޔާނާތުގެ ސަބަބުން ދައުލަތަށް ގެއްލުނު ފައިސާތައް އަނބުރާ ހޯދުމުގެ ދައުވާތައް ވަކިން ކުރިއަށް ގެންދާނެ ކަމަށް ދައުލަތުން މިއަދު ޝަރީޢަތުގެ މަޖިލީހުގައި ބުންޏެވެ.\nއެ ދައުވާތަކުގެ އިތުރުން ޚިޔާނާތުގެ އެހެން ދައުވާއެއް 2016 ވަނަ އަހަރު ޒިޔަތުގެ މައްޗަށް ސާބިތުވެ، އަށް އަހަރުގެ ޖަލު ހުކުމެއް އޭނާ ގެންދަނީ މިހާރު ވެސް ތަންފީޒު ކުރަމުންނެވެ.\nޒިޔަތުގެ މައްޗަށް ޖަލު ޙުކުމެއް އޮތް ނަމަވެސް ރައީސް ޞާލިހަށް ވެރިކަން ލިބިވަޑައިގެންނެވި ހިސާބުން ޒިޔަތު ހުންނަވަނީ ގޭބަންދުގައެވެ.\nއެމްއެމްޕީއާރްސީ ޚިޔާނާތުގައި ދެން އެންމެ ބޮޑު ދައުރެއް އަދާކުރި ކުރީގެ ނައިބު ރައީސް އަދީބު ވެސް ވަނީ ދައުލަތާ އެކު ހެދި އިއުތިރާފްގެ އެއްބަސްވުމެއްގެ ދަށުން ދައުވާތަކަށް އެއްބަސްވެފަ އެވެ. އަދީބުގެ މައްޗަށް ކްރިމިނަލް ކޯޓުން ވަނީ 20 އަހަރުގެ ޖަލު ހުކުމަކާއި ދެ މިލިއަން ރުފިޔާގެ ޖޫރިމަނާގެ ހުކުމެއް އިއްވައިފަ އެވެ. އަދީބު ވެސް ހުންނަވަނީ ގޭބަންދުގައެވެ.\nބޮޑު ހިޔާނާތުގައި ބައިވެރިވި މި ސަރުކާރުގެ މީހުނަށް ދައުވާ ނުކުރާތީ ކަންބޮޑުވުން\nނޮވެމްބަރު 30, 2020 21:32\nމަށައް 11 އަހަރުވެސް މާގިނަ. 11 މަހައް ހަދާލަދީ\nނޮވެމްބަރު 30, 2020 21:36\nނޮވެމްބަރު 30, 2020 21:37\n781 މިލިއަން ރުފިޔާ ވަގަށްނަގައިފިއޭ މިއޮތީ، ދެން އުތުރު ރަށެއްގެ ސޮރަކު ރިހާކުރުފުޅިއެއް ވަގަށްނެގިވާހަކަ ފަތުރާފަ ވައްކަންކުރަން މަޝްހޫރީ އުތުރުމީހުނޭކިޔާ އަޑުއަރުވާލާނެ. މިކަމަށް ސަމާލުވެ ހުރިހާ ބޮޑެތި ވަގުންނަކީ ކޮން ރަށެއްގެ މީހުންކަން ދަނެގެން ތިބެންޖެހޭ.\nނޮވެމްބަރު 30, 2020 22:15\nހަމަ ސަދޫމުގެ ގާނޫނު\nނޮވެމްބަރު 30, 2020 22:22\nމިވެސް ފިލްމެއް ދޯ. މިގައުމުގާ ވައްކަން ކުރުމަކީ ޝަރަފު ވެރިކަމެއް.\nނޮވެމްބަރު 30, 2020 22:49\nއޭނަ އެކަންކުރީ މުލުވަގު ޔާމީންގެ އޯޑަރަށް\nޑިސެމްބަރު 1, 2020 05:10\nޔާމީނު ބުނެފިއްޔާ އޮރިޔާމާ މަގުމަތީވެސް ދުވާނެތާ އެހެންވިއްޔާ. ހަމަ އަހާލީ...\nނޮވެމްބަރު 30, 2020 22:50\nމިމީހުން ޝަރީޔަތް ކުރާގޮތާ ވެރިކަން ކުރާގޮތާ ހާރިޖީ ސިޔާސަތު ނިންމަވާ ގޮތާ މިހަރަ ހުރިހާ ކަމަކީ ވަރައް މޮޅައް ނިންމަވާ ކަންތަކެއް މި ސަރުކާރުގެ ހިޔާލާ މަޝްވަރާ ރަށިޔާގެ ކޭޖީބީއިންވެސް ހޯދާކަމައްވަނީ މީވާ ވެރިކަމެއް ކުރާށޭކިޔާފަ ބަލާވެރިކަމެއް ކުރަނީ\nނޮވެމްބަރު 30, 2020 23:06\nތިއީދެން މާ ރަނގަޅުގޮތެއް! 700 މިލިޔަނުން އާއިލާ މުއްސަދިވީ، 11 އަހަރުވިޔަސް ނުވިޔަސް ރާއްޖެއިން ބޭރަށް މެޑިކަލް ހޮލިޑޭ ހެދޭނެ، އަޗާ ތެޅޭނެ!5އަހަރުން މަޢފްލިބޭނެ ދެން ހަދާ ޑިލަކުން!\nނޮވެމްބަރު 30, 2020 23:08\nބަލަ އަހަހރެމެން އެންމެނަށްވެސް އެބަ އެގޭތާ ޒިޔަތާ އަދީބާއެކު ދައުލަތުން އެއްބަސްވުން ހަދައި ގެން އުޅެނީ ހު ރިހާ ކަމެއް ޔާމީނުގެ ބޮލަށް ކަނޑާލަންކަން އަދި އެފައިސާ ލިބުނު މީހުންގެ ނަންތައް ވެސް ސިއް ރު ކު ރަން ކަން ރީދޫކުދިން ބޭޒާ ރުވެދާނެތީ\nމިހުރިހާ މައްސަލަތަކެއްވެސް އަލުންބެލޭނެދުވަހެއްއަންނާނެކަން ހަނދާނުގަބަހައްޓަވާތި ﷲގެހެޔޮރަހްމަތައެކު އިންސާފުވެރި ޝަރީޢަތެއްހިންގޭ އިންޝާﷲ\nޑިސެމްބަރު 1, 2020 01:25\nތީ ހެއްވަކަމެއްތާ ވަކިމީހަކުބުނެގެންވިއަސް އަދި އަމިއްލައަށް އެނގިގެންވިއަސް އެކިމީހުންނަށް އެކިގޮތް ހަދާތީ ސަދޫމުކަން ޤައިމުވަނީ\nޑިސެމްބަރު 1, 2020 03:53\n“ޚިޔާނާތުގެ ސަބަބުން ދައުލަތަށް ގެއްލުނު ފައިސާތައް އަނބުރާ ހޯދުމުގެ ދައުވާތައް ވަކިން ކުރިއަށް ގެންދާނެ ކަމަށް ދައުލަތުން މިއަދު ޝަރީޢަތުގެ މަޖިލީހުގައި ބުންޏެވެ“ ހޯދާ އަމާނާތްތެރިކަމާއެކު ޚަރަދުކުރާނެ ސަރުކާރެއް ފެންނާނެ ދުވަހެއް އަންނާނެބާ ☹\nޑިސެމްބަރު 1, 2020 07:17\nހުރިހާ ފައިސާއެއް އަދީބުއާ ހަވާލުކުރިއްޔާ ކޮބާހޭ އަދީބު?\nޑިސެމްބަރު 1, 2020 08:01\nމަޖުބޫރު ކުރުމެއްނެތްތާ ސަރުކާރާއެކު ޑީލްހަދާ ސަރުކާރުބޭނުންވާ ބަޔެއްގެ ހެއްކެއްގެ ގޮތުގައި ބޭނުންކުރުމާ ސަރުކާރަށް ތާއީދުކުރާމީހުން ނުހިމެނޭކަމަށް ބުނުމުން ޒިޔަތާއި އަދީބު އެވަނީ ސަލާމަތްވެފައެވެ. މިހެންމިބުނީ އަދީބަށްވެސް 20 އަހަރަށް ހުކުމްކުރިއެވެ. އެކަމު އެމީހުންނަށް ގޭގައޮވެވެއެވެ. ރައްޔިތުންނަށްވި ފައިދާއެއްނެތެވެ. ރައްޔިތުން ބޭނުންވަނީ ފައިސާ ހޯދާށެވެ. އަދީބު އަތުންލިބުނީ2މިލިއަންރުފިޔާއެވެ.\nޑިސެމްބަރު 1, 2020 08:26\nޒިޔަތުއަށް ހުކުމް މި އައީ ހޯލްސޭލް ރޭޓްގަ\nޔާމީނުއަށް ހުކުމް އައީ ރީޓެއިލް ރޭޓްގަ\nޑިސެމްބަރު 1, 2020 08:35\nކޮންމެ މީހަކު ވިޔަސް ވައްކަމެއް ކޮއްފިއްޔާ މައްސަލަ ބެލެންޖެހޭނެ އިސްލާމީ ޝަރީޢަތް މިގައުމުގަ ހިންގާ ނަމަ ކޮންމެ މީހަކަށްވެސް ކުއްސާބިތު ވީމަ އަދަބް ލިބޭނެ ވައްކަން ކޮއްފި ނަމަ އޮންނަނީ ވައްކަން ކުރި އަތް ކުޑަހުޅާ ހިސާބުން ބުރިކޮއްލުން ގަސްތުގަ މީހަކު މަރައިފި ނަމަ އޮންނަނީ ޝަރީއަތުން ސާބިތު ކޮއްގެން އެމީހަކު މެރުން ދަންޖައްސައި މެރުން ކުޑަކުދިން ރޭޕް ކުރާމީހުންނަށް ވެސް އަދަބް ކަނޑައެޅިފަވޭ އިސްލާމްދީނުގަ އެއީ ވައަތު ފަޔާ ކަނާއަތް ބުރިކުރުން ނުވަތަ ގަތުލު ކުރުން\nޑިސެމްބަރު 1, 2020 09:33\nޝަރީޢަތުގެ ހުރިހާމަރުހަލާއެއް ނުނިމެނިސް ރައިސްސާލިހު އެއްވެސް ކުއްވެރިއެއްގެ ކުށުގެ ތެރެއަކަށް އަތެއްނުބާނާނެ އެކަން އަޅުގަނޑުވެސް ޔަޤީންކުރަން އެއީ\nއެމްއެމްޕީ އާރުސީގެ ބޮޑުޙިޔާނާތުގެ މުލިވަގު އަމިއްލައިޢުތިރާފުން ސާބިތުވެފައިވާ(ސަރުކާރާއިއެކު ހެދި ޑީލެއްގެދަށުން) ޖަލުހުކުމް ގޭގަ\nމްއެމްޕީ އާރުސީގެ ބޮޑުޙިޔާނާތުގެ އެސިސްޓެޑްވަގު އަމިއްލައިޢުތިރާފުން ސާބިތުވެފައިވާ(ސަރުކާރާއިއެކު ހެދި ޑީލެއްގެދަށުން) ޖަލުހުކުމް ގޭގަ\nމްއެމްޕީ އާރުސީގެ ބޮޑުޙިޔާނާތުގެ ތެރެއަށް އަމިއްލައަށް ވެއްދި ރައިސްޔާމީނު ޖަލުހުކުމް ޖަލުގައި އެސީސީ އާއިއެކު ހެދު ހެދި އެކުސްކުރޯ އެއްބަސްވުން ޑަސްބިނަށް\nމިއީތޯ މިއަދުގެ ކޯލިޝަން ލީޑަރުން އެބުނާ އިންސާފަކީ ؟\nޑިސެމްބަރު 1, 2020 10:11\nތިވަރުންމަށައް ހީވަނީ އަތް ބުރިކޮށްލާވަރު ވެއްޖެހެން\nޑިސެމްބަރު 1, 2020 10:15\nތިޔަ ކުރަށް 11 ދުވަސް ރަގަޅު. ނޫނީ 11 މިނެޓް ދެން މައްސަލެއްނެތް 11 ސިކުންތުވެސް . ބޭނުންވަނީ ޢަދުލުއިންސާފު # ސާބަހޭ ދަރިންނޭ.\nޑިސެމްބަރު 1, 2020 10:32\nކުރިގެ ވެރިކަމުގައި ވެސް އަދި މިހާރުގެ ވެރިކަމުގައިވެސް މޮމިޓަރިން ފޭލް ވެފައި ވާކަން ދޭހަވޭ. ރއްޔިތުން ގެފަރާރުން ދަައުލަތް ހިންގަންދޭ މުސާރަ ހައްޤު ކުތުމަށް މަސައްކަތް ނުކުރާކަން ދޭހަވޭ.\nޑިސެމްބަރު 1, 2020 11:03\nއިންސާފް ކޯދުލާ ކެކިގެން އަރާތީއޭ ނާނާ ހުވަފެން ދުށީމޭ.\nޑިސެމްބަރު 1, 2020 12:48\nހާދިސާ އިތުރުބަޔަކާ ނުވަތަ ފަރާތަކާ (ލޯޔަރެއްވިޔަސް، ނޫސްވެރިޔެއް ވިޔަސް) ހިއްސާކުރުން މަނާ ކުރާ އެގްރިމެންޓް އެއްގައި ސޮއެކުރާގޮތައް ހުކުމް ކުޑަކުރަނީ. ހަޑި ހާވާފައި ތިބި މީހުން ގިނަކަމުން، ކުރިއަށް އޮތް2ޖެނެރޭޝަން ގައިވެސް ރާއްޖޭގެ އިސްވެރިންނަށް ތިބޭނެމީހުން އެ ހަޑި ހާވާފައިވާތީ. މިއީހަމަ މިރާއްޖޭގެ4ލައްކަމީހުންގެ ހައްގަކަށް އަރައިގަނެފަ ތިބިހާ މީހުން. މީހެއްގެ ހައްގަކަށް އަރައި ގަނެފިމީހާ އަށް ހުރި ހަލާކެއްގެ ބޮޑުކަމާއެވެ. އަލިފް ޙާ.\nޑިސެމްބަރު 1, 2020 13:08\nމިލިއަނުން މިލިއަނުން ލާރި ކާލީމަ 11 އަހަރު ނޫނީ 20 އަހަރުގެ ހުކުމެއްޖަހާލާފަ ގޭގަ ބަހައްޓާފަ ދުވަސްކޮޅަކުން ދޫކޮށްލަންވީ ކޮބާ ރައްޔިތުންގެ ބޭތަލްމާލުން ނެގިފައިސާ އެފައިސާ އެމީހުންގެ ހުރިއްޔާ ހުރި މުދަލެއް ވިއްކައިގެންވެސް ރައްޔިތުން ބޭނުންވާނީނެގި ފައިސާ ހުކުމެއްނޫން ބޭނުންވަނީ


1. ސްޓެޓިސްޓިކްސް ނުވަތަ ފައިނޭންސް ނުވަތަ އިކޮނޮމިކްސްގެ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުން.\nވަޒީފާއަށް އެދޭ ފޯމު މި ބިއުރޯގެ ( ނޭޝަނަލް ބިއުރޯ އޮފް ސްޓެޓިސްޓިކްސް) ކައުންޓަރުން ލިބެން ހުންނާނެއެވެ. އަދި މި އިދާރާގެ http://www.statisticsmaldives.gov.mv ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 16 ފެބްރުއަރީ 2020 ވާ އާދީއްތަ ދުވަހުގެ 12:00 ގެ ކުރިން، ނޭޝަނަލް ބިއުރޯ އޮފް ސްޓެޓިސްޓިކްސް އަށެވެ. ވަޒީފާއަށް އެދޭ ފޯމާއި ލިޔުންތައް ބިއުރޯގެ ކައުންޓަރުން ( ވަގުފް ބިލްޑިންގް9ވަނަ ފަންގިފިލާ) އަދި އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n12 ޖުމާދަލްއާޙިރާ 1441 ހ\n05 ފެބްރުއަރީ 2020 މ\nސުންގަޑި: 16 ފެބުރުވަރީ 2020 1200


ގްރީންވުޑް އަދި ފޯޑެން އިންގްލެންޑް ގައުމީ ސްކޮޑަށް ގްރީންވުޑް އަދި ފޯޑެން އިންގްލެންޑް ގައުމީ ސްކޮޑަށް\nގްރީންވުޑް އާއި ފޯޑެން އިންގްލެންޑް ގައުމީ ސްކޮޑަށް\nމެންޗެސްޓަރ ޔުނައިޓެޑްގެ ގްރީންވުޑް އަދި މެންޗެސްޓަރ ސިޓީގެ ފޯޑެން\nޔުއެފާ ނޭޝަންސް ލީގުގައި ކުޅޭ މެޗުތަކަށް ނެގި އިނގިރޭސިވިލާތުގެ ސްކޮޑުން މެންޗެސްޓާ ޔުނައިޓެޑްގެ ފޯވާޑް މޭސަން ގްރީންވުޑް އަދި މެންޗެސްޓާ ސިޓީގެ މިޑްފީލްޑަރު ފިލް ފޯޑެން އަށް ޖާގަ ދީފިއެވެ.\nމިއީ މި ދެ ކުޅުންތެރިންނަށް އިންގްލެންޑްގެ ޤައުމީ ސްކޮޑުން ޖާގަދިން ފުރަތަމަ ފަހަރެއެވެ. ގްރީންވުޑާއި ފޯޑެންއަށް ފުރުޞަތު ދީފައިވާއިރު، ލީޑްސް ޔުނައިޓެޑްގެ މިޑްފީލްޑަރު ކެވިން ފިލިޕްސްވެސް ވަނީ މިފަހަރު އިންގްލެންޑްގެ ޤައުމީ ސްކޮޑްގައި ހިމަނާފައެވެ.\nމި ކުޅުންތެރިންގެ އިތުރުން 2015 ވަނަ އަހަރުގެ ފަހުން ފުރަތަމަ ފަހަރަށް ފޯވާޑް ޑެނީ އިންގްސްއަށް ވެސް ވަނީ ފުރުސަތު ދީފައެވެ.\nމެންޗެސްޓަރ ޔުނައިޓެޑަށް ކުޅެމުން އަންނަ ގްރީންވުޑްއަށް އިންގްލެންޑްގެ ޤައުމީ ސްކޮޑުން ފުރުޞަތު ދީފައިވާއިރު އޭނާ ވަނީ މިފަހުން ޔުނައިޓެޑުގައި މޮޅު ކުޅުމެއް ދައްކާ މުހިއްމު ލަނޑުތަކެއްވެސް އެޓީމަށް ކާމިޔާބުކޮށްދީފައެވެ. އަދި މެންޗެސްޓާ ސިޓީގެ މިޑްފީލްޑަރު ފިލް ފޯޑެން ވަނީ ސިޓީއާއެކު މޮޅު ކުޅުމެއް ދައްކާފައެވެ.\nއެގޮތުން އިންގްލެންޑްގެ ޤައުމީ ޓީމުގެ ކޯޗު ގެރެތް ސައުތްގޭޓް ބުނީ ބްރޭކަށްފަހު ކުޅުނު މެޗުތަކުގައި ޒުވާން ދެ ކުޅުންތެރިންކަމަށްވާ ފޯޑެން އާއި ގްރީންވުޑްގެ ފެނުނު ކުޅުމާއި ދޭތެރޭ ވަރަށް ހިތްހަމަޖެހޭކަމަށެވެ. އަދި މި ދެ ކުޅުންތެރިން ބޮޑެތި މެޗުތަކުގައި ޖެހިލުމެއް ނެތި ކުޅުނުކަން ސައުތްގޭޓް ފާހަގަކުރިއެވެ.\nމިފަހަރުގެ ސްކޮޑުން ލިވަޕޫލްގެ ޗެމްބަލިން އާއި ހެންޑަސަން އަދި ލެސްޓާގެ ޖޭމްސް މެޑިސަން އާއި ބެން ޗިލްވެލްއަށް އަނިޔާގެ ސަބަބުން ފުރުސަތު ދީފައެއް ނުވެއެވެ.\nމިދިޔަ އަހަރުގެ ނޮވެމްބަރު މަހުގެ ފަހުން އިނގިރޭސި ގައުމީ ޓީމުން ބައިނަލްއަގްވާމީ މެޗެއް ކުޅެފައިނުވާއިރު އަންނަ މަހު ނޭޝަންސް ލީގުގައި އެޓީމު ކުޅޭނީ އައިސްލޭންޑާއި ޑެންމާކާއި ދެކޮޅަށެވެ.


Minivankan dhemehehteynee Raees Yameen ah, vote dhee: Shaheem\nޝަހީމް މިރޭ ކެމްޕެއިން ޓީމްތަކާ ބައްދަލު ކުރައްވަނީ: ރައީސް ޔާމީނަށް ވޯޓު ދެއްވުމަށް އެދިވަޑައިގަތް\nއަންނަ ރިޔާސީ އިންތިހާބުގައި ދެވޭ ވޯޓަކީ ރާއްޖޭގެ މިނިވަންކަން ދަމަހައްޓަން ދެވޭ ވޯޓަކަށް ހެދުމަށް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު މިރޭ ގޮވާލައްވައިފި އެވެ. ޝަހީމް ވިދާޅުވި ގޮތުގައި މިނިވަންކަން ދެމެހެއްޓޭނެ ވެރިޔަކީ ރައީސް ޔާމީނެވެ.\nޝަހީމް މިހެން ވިދާޅުވީ، އަންނަ ސެކްޓެމްބަރު 23 ވަނަ ދުވަހު ބާއްވާ ރިޔާސީ އިންތިހާބު ސަރުކާރުން އޮޅުވާލައިފި ނަމަ، އިންޑިއާ ސިފައިން ރާއްޖެ ހިފަން ޖެހޭ ކަމަށް، އިންޑިއާގެ ގާނޫނު ހަދާ މަޖިލިސް، ރާޖަ ސަބާގެ ނުފޫޒު ގަދަ މެމްބަރު ސުބްރަމާނިއަން ސުވާމީ ވިދާޅުވުމާ ގުޅިގެންނެވެ.\nރާއްޖެ ހިފަން ގޮވާލައި ސުބްރަމާނިއަން ޓްވީޓެއް ކުރެއްވީ މިދިޔަ ބުދަ ދުވަހު ކުރީގެ ރައީސް މުހައްމަދު ނަޝީދާއި އެމަނިކުފާނުގެ ފޮރިން މިނިސްޓަރު އަހުމަދު ނަސީމާ އެކު އޭނާ ބޭއްވި ބައްދަލުވުމާ ގުޅޭ ހަބަރު ރިޓްވީޓް ކުރައްވަމުންނެވެ.\nއެކަމާ ގުޅިގެން ޝަހީމް މިރޭ ކުރެއްވި ޓްވީޓްގައި ވިދާޅުވީ، ރައީސް ޔާމީނަށް ވޯޓު ދޭން ޖެހެނީ ރާއްޖޭގެ މިނިވަން ކަމާއި އިސްލާމް ދީން ރާއްޖޭގައި ދެމެހެއްޓުމަށް ކަމަށެވެ. ޝަހީމްމ ވިދާޅުވި ގޮތުގައި ގައުމު ދެކެ ލޯބިވާ ބަޔަކު ގައުމު އަޅުވެތިކުރުމަށް ނުގޮވާނެ އެވެ.\n"ސެޕްޓެމްބަރު 23 ގެ ނިންމުން ވާންޖެހޭނީ މިނިވަންކަން ދަމަހައްޓަން ދެވޭ ވޯޓަކަށް، އެކަން ކުރެވޭނެ ވެރިޔަކީ ރައީސް ޔާމީން،" ޝަހީމް ވިދާޅުވި އެވެ.\nއެކަން ކުށްވެރިކުރައްވައި މިހާތަނަށް އިދިކޮޅު ކޯލިޝަންގެ ކެންޑިޑޭޓް އިބްރާހިމް މުހައްމަދު ސޯލިހު، އިބޫ އަދި އެމްޑީޕީއިން އެއްޗެއް ވިދާޅެއް ނުވެ އެވެ. އެ ޓްވީޓާ ގުޅިގެން އިދިކޮޅު އިއްތިހާދުގެ ބޭފުޅުންގެ ތެރެއިން އެކަން ކުށްވެރި ކުރެއްވީ ރަނިންމޭޓް އަދި ކާށިދޫ ދާއިރާގެ މެންބަރު ފައިސަލް ނަސީމް އެވެ. އޭނާ ކުރެއްވި ޓްވީޓެއްގައި ވަނީ އެ ވާހަކަތައް ކުށްވެރި ކުރައްވާ އެކަމާ ދެކޮޅު ހައްދަވައިފަ އެވެ. މީގެ އިތުރަށް ޕީޕީއެމް އާއި ސަރުކާރަށް ނިސްބަތްވާ އިސް އޮފިޝަލުންނާއި އަދ އާންމުންގެ ތެރެއިން އެކި ފަރާތްތަކުން އަންނަނީ، ސުބްރަމާނިއަންގެ އެ ވާހަކަ ކުށްވެރި ކުރައްވަމުންނެވެ.\nރައީސް އަބްދުﷲ ޔާމީން ރައީސް މުހައްމަދު ނަޝީދު ޕީޕީއެމް + ޑރ. މުހައްމަދު ޝަހީމް އަލީ ސައީދު


Lebanon molhuviyas, Raajjey ge kulhuntherin molhah kulhunu - vNews.mv\nލުބުނާން މޮޅުވިޔަސް، ރާއްޖޭގެ ކުޅުންތެރިން މޮޅަށް ކުޅުނު\nއިސްމާޢީލް ޝާހު (ކުޑަ ޝާހު) 06 October 2019, 18:42\n19 އަހަރުން ދަށުގެ އޭއެފްސީ ޗެމްޕިއަންޝިޕް ކޮލިފިކޭޝަނުގައި ކުޅުނު ފަހު މެޗުން ލުބުނާން އަތުން 2-0 އިން ރާއްޖެ ބަލިވެއްޖެއެވެ.\n19 އަހަރުން ދަށުގެ އޭއެފްސީ ޗެމްޕިއަންޝިޕް ކޮލިފިކޭޝަނުގައި ރާއްޖެ މިފަހަރު ލައްވާލާފައިވަނީ ގްރޫޕް ސީގައެވެ. ތަޖިކިސްތާނުގެ ވެރިރަށް ޑުޝާންބޭގައި ކޮލިފިކޭޝަން ކުރިއަށްދިޔައިރު، މި ގްރޫޕްގައި ރާއްޖޭގެ އިތުރުން ހިމެނުނީ ތަޖިކިސްތާން، ސީރިއާ އަދި ލުބުނާނެވެ. ކުޅުނު ތިން މެޗުންވެސް ރާއްޖެ ބަލިވި ނަމަވެސް، މިފަހަރުގެ ކޮލިފިކޭޝަނުގައި ރާއްޖޭގެ ކުޅުންތެރިން ދެއްކި މޮޅު ކުޅުމަށް ގިނަ ބަޔަކު ވަނީ ތައުރީފު ކޮށްފައެވެ.\nމިއަދު ކުޅުނު ފަހު މެޗުން ލުބުނާން މޮޅުވީ 2-0 ގެ ނަތީޖާއަކުންނެވެ. މި މެޗުގައިވެސް ޒުވާން ކުޅުންތެރިން މޮޅު ކުޅުމެއް ދެއްކިއިރު، ލުބުނާނުގެ ފުރަތަމަ ގޯލް ފެނިގެންދިޔައީ ފުރަތަމަ ހާފުގައެވެ. 17 ވަނަ މިނެޓުގައި މި ގޯލް ކާމިޔާބުކޮށްދިނީ އާދަމް ހިޖާޒީ އެވެ. ލުބުނާނުގެ ދެވަނަ ގޯލް 76 ވަނަ މިނެޓުގައި ކާމިޔާބުކޮށްދިނީ އަބްދުލް ރައްޒާކް އެވެ.\nފަހު މެޗުން ބަލިވިއިރު، ކޮލިފިކޭޝަނުގައި ރާއްޖޭގެ ފަރާތުން އެންމެ މޮޅު ކުޅުމެއް ފެނިގެންދިޔައީ ސީރިއާއާ ދެކޮޅަށް ކުޅުނު މެޗުންނެވެ. އެ މެޗުން ސީރިއާ މޮޅުވީ ފަހަތުންއަރާ 3-2 ގެ ނަތީޖާއަކުންނެވެ. ނަމަވެސް ފުރަތަމަ މެޗުގައި ރާއްޖޭގެ ޓީމު އާދައިގެ ގޮތަކަށް ފެނިގެންދިޔައިރު، އެ މެޗު ތަޖިކިސްތާނުން ކާމިޔާބު ކޮށްފައިވަނީ 9-0 ގެ ތަފާތު ބޮޑު ނަތީޖާއަކުންނެވެ.\nމިފަހަރުގެ ކޮލިފިކޭޝަނާ ރާއްޖޭގެ ޒުވާން ޓީމު ކުރިމަތިލާފައިވަނީ ނޭޕާލްގެ ވެރިރަށް ކަތަމަންޑޫގައި ކުރިއަށްދިޔަ 18 އަހަރުން ދަށުގެ ސާފް ޗެމްޕިއަންޝިޕުން ތިންވަނަ ހޯދުމަށްފަހު އެވެ.


Dhekunu gofeege fandiyaarun addu ah vadiagannavan angaifi | Mihaaru\nހައި ކޯޓު: ދެކުނު ގޮފީގެ ފަނޑިޔާރުން މާލޭގައި މަސައްކަތް ކުރައްވަމުން ގެންދެވީ މާލޭގައި ހުރި މައްސަލަތައް އަވަސް ކުރުމަށްޓަކައި .---މިހާރު ފޮޓޯ\nދެކުނު ގޮފީގެ ފަނޑިޔާރުން އެނބުރި އައްޑުއަށް ވަޑައިގަތުމަށް އަންގައިފި\n17 ޖެނުއަރީ 2018 - 10:315comments\nއައްޑޫގައި ހުންނަ ދެކުނު ގޮފީގެ ފަނޑިޔާރުން މިދިޔަ ސެޕްޓެމްބަރު މަހުން ފެށިގެން މާލޭގައި މަސައްކަތް ކުރައްވަމުން ގެންދެވީ މާލޭގެ ހައި ކޯޓުގައި ހުރި މައްސަލަތައް އަވަސް ކުރުމަށްޓަކައި އެ ފަނޑިޔާރުން މާލޭގެ ހައި ކޯޓުގައި މަސައްކަތް ކުރައްވާ ގޮތަށް ސުޕްރީމް ކޯޓުން ހަމަޖެއްސުމުންނެވެ.\nސުޕްރީމް ކޯޓުން ހަމަޖައްސާފައިވަނީ ސެޕްޓެމްބަރު މަހުން ފެށިގެން ތިން މަހަށް މަސައްކަތް ކުރައްވާ ގޮތަށެވެ. އެ މުއްދަތު މިދިޔަ ޑިސެމްބަރު މަހު ވަނީ ހަމަވެފަ އެވެ.\nޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) ގެ އޮފިޝަލަކު ވިދާޅުވީ ފަނޑިޔާރުން އައްޑޫއަށް ވަޑައިގަތުމުގެ ހުރިހާ އިންތިޒާމްތަކެއް ޑީޖޭއޭއިން ހަމަޖައްސާފައިވާ ކަމަށެވެ. އެކަމަކު ދެކުނު ގޮފީގެ ޝަރީއަތްތައް އަލުން ފެށި ކަމެއް އަދި ސާފެއް ނުވެ އެވެ.\nދެކުނު ގޮފީގައި ތިއްބަވަނީ ފަނޑިޔާރު އަބްދުލްޣަނީ މުހައްމަދާއި ފަނޑިޔާރު ޝުއައިބު ހުސައިން ޒަކަރިއްޔާ އަދި ފަނޑިޔާރު ޝުޖާއު އުސްމާނެވެ. ދެކުނު ގޮފިން ބަލާނީ އައްޑު އާއި ފުވައްމުލަކާއި ގދ. އަދި ގއ. އަތޮޅުގެ މެޖިސްޓްރޭޓް ކޯޓުތަކުން ނިންމާ މައްސަލަތަކުގެ އިސްތިއުނާފް މައްސަލަތަކެވެ.\nރާއްޖޭގެ ދެ ސަރަހައްދެއްގައި ހައި ކޯޓުގެ ދެ ގޮފި ގާއިމް ކުރަންޖެހޭ ގޮތަށް ކޯޓުތަކުގެ ގާނޫނަށް ގެނައި އިސްލާހުގެ ދަށުން އައްޑޫގެ އިތުރުން ހދ. ކުޅުދުއްފުށީގައި ވެސް ވަނީ ހައި ކޯޓުގެ ގޮތްޕެއް ގާއިމްކޮށްފަ އެވެ. އެކަމަކު ހައި ކޯޓުގެ ބެންޗުން ބައެއް މަގާމުތައް ހުސްކޮށް އޮތުމުން އުތުރު ގޮތްޕަށް އަދިވެސް ފަނޑިޔާރުން ކަނޑައެއް ނާޅަ އެވެ.\nހައި ކޯޓުގެ ބެންޗުން ހުސްވެފައި ހުރި މަގާމުތަކަށް ކުރިމަތިލުމުގެ ފުރުސަތު ޖުޑިޝަލް ސާވިސް ކޮމިޝަން (ޖޭއެސްސީ) އިން ކުރިން ހުޅުވާލުމުން އެ މަގާމުތަކަށް ބައެއް ބޭޭފުޅުން ކުރިމަތިލެއްވި އެވެ. އެކަމަކު އަދިވެސް ފަނޑިޔާރުން އައްޔަނެއް ނުކުރެ އެވެ.\nއިތުރު ލިޔުންތައް އައްޑޫ ފަނޑިޔާރުން ހައި ކޯޓް ޖުޑީޝަލް އެޑްމިނިސްޓްރޭޝަން ޖުޑީޝަރީ\nވަފުދަކުން ގޮސް ދެކުނު ގޮފީގެ ޝަރީއަތްތައް ހިންގަނީ


GIS'ge 10 vana aharee dhuvas: Thimaaveshi rakkaatheri'kurumah...\nރިޕޯޓު - ޣިޔާސުއްދީން އިންޓަނޭޝަނަލް ސްކޫލް\nޖީއައިއެސްގެ 10 ވަނަ އަހަރީ ދުވަސް: ތިމާވެށި ރައްކާތެރިކުރުމަށް ގޮވާލާ ބޮޑު ޕެރޭޑެއް\nމި ޕެރޭޑުގައި 21 ސްކޮޑް ހިމެނޭ\nފްލޯޓްތައް ހަދާފައިވަނީ ސިންގަލް ޔޫސް ޕްލާސްޓިކް ފުޅި ބޭނުން ކޮށްގެން\nފްލޯޓް ހެދުމަށްޓަކައި 5000 އެއްހާ ޕްލާސްޓިކް ފުޅި ބޭނުން ކުރެވިފައިވޭ\nކ. މާލެ 12 ޖުލައި 2019 | ހުކުރު 22:46 4,863\nޣިޔާސުއްދީން އިންޓަނޭޝަލް ސްކޫލްގެ ދިހަވަނަ އަހަރީ ދުވަސް ފާހަގަ ކުރުމަށް ބޭއްވި ޕެރޭޑް - ރާއްޖެއެމްވީ\nޣިޔާސުއްދީން އިންޓަނޭޝަލް ސްކޫލްގެ ދިހަ ވަނަ އަހަރީ ދުވަސް ފާހަގަ ކުރުމުގެ ގޮތުން ޕެރޭޑެއް ކުރިއަށްގެންގޮސްފި އެވެ.\nހުކުރު ދުވަހު ހަވީރު ކުރިއަށްގެންދިޔަ ޕެރޭޑް ކުރިއަށްގެންގޮސްފައިވަނީ ސިންގަލް ޔޫސް ޕްލާސްޓިކް ނައްތާލުމާއި، ޕްލާސްޓިކާއި ދެކޮޅަށް ހިންގާ ކަންތައްތަކެއް ދައްކުވއިދޭގޮތަށެވެ.\nސްކޫލްގެ ހުރިހާ ދަރިވަރުން ބައިވެރިވި މި ޕެރޭޑުގައި 21 ސްކޮޑް ހިމެނިފައިވާއިރު ސްކޮޑްތައް ބަހާލާފައިވަނީ ގްރޭޑް 1،2އަދި3ގެ ދަރިވަރުން ހިމެނޭ ސްކޮޑަކާއި،4އަދި5ހިމެނޭ ސްކޮޑަކާއި،6އަދި7ހިމެނޭ ސްކޮޑަކާއި 8،9އަދި 10 ހިމެނޭ ސްކޮޑެއްގެ އިތުރުން ބެލެނިވެރިންނާއި ޓީޗަރުންގެ ސްކޮޑެކެވެ. ކޮންމެ ސްކޮޑަކުން ވެސް ފެނިގެން ގޮސްފައިވަނީ ސްކޫލްގައި ހިންގާ އެކިއެކި ހަރާކާތްތަކެވެ.\nމީގެ އިތުރުން ޕްލާސްޓިކް ނައްތާލުމައި، ޕްލާސްޓިކާއި ދެކޮޅަށް ހިންގާ ބައެއް ކަންތައްތަކެއް ފެނިގެންދާ ފްލޯޓްތަކެއް ވެސް ވަނީ ފެނިގެންގޮސްފައެވެ.\nމި ފްލޯޓްތައް ހަދާފައިވަނީ ސިންގަލް ޔޫސް ޕްލާސްޓިކް ފުޅި ބޭނުން ކޮށްގެނެވެ.\nމި ފިލޯޓްތަކާއި ގުޅޭގޮތުން މައުލޫމާތުދެއްވަމުން ޣިޔާސުއްދީން ސްކޫލްގެ ޕްރިންސިޕަލް ތޯހާ ސަލީމް ވިދާޅުވީ ޣިޔާސުއްދީން އިންޓަނޭޝަނަލް ސްކޫލަކީ ތިމާވެއްޓާއި ވަރަށް ރައްޓެހި ސްކޫލެއް ކަމަށެވެ. އަދި ފްލޯޓް ފަރުމާކޮށްފައިވަނީ މުޅި ދުނިޔެއަށް އަދި ގައުމަށް ވަރަށް މުހިއްމު މެސެޖެއް ލިބޭނެގޮތަށްކަމަށް އޭނާ ވިދާޅުވި އެވެ.\nމި ފްލޯޓް ހެދުމަށްޓަކައި 5000 އެއްހާ ޕްލާސްޓިކް ފުޅި ބޭނުން ކުރެވިފައިވާ ކަމަށާއި ފްލޯޓް ގެންގޮސް ރޫޅާލުމަށްފަހު އެފުޅިތައް ކަލެކްޝަން ޕޮއިންޓަށް ގެންދާނެ ކަމަށް ތޯހާ ވިދާޅުވިއެވެ. އަދި ހުރިހާ ފުޅިއެއް ޕާލޭ މޯލްޑިވްސް އަށް ގެންގޮސް މިފުޅިތައްވެސް ދާނީ ރީޔޫސް ކުރެވި ރީ ޑިޒައިން ކުރެވިގެން ކަމަށް ތޯހާ ވިދާޅުވިއެވެ.\nމި ޕެރޭޑާއި ގުޅޭގޮތުން ސްކޫލްގެ ދަރިވަރުން ބުނީ މިފަދަ އިވެންޓެއް ބޭއްވުމުން ވަރަށް އުފާވާ ކަމަށާއި މިފަދަ އިވެންޓްތައް ކުރިއަށް އޮތްތަނުގައިވެސް ބޭއްވޭނެ ކަމަށް އުއްމީދު ކުރާ ކަމަށެވެ.\nއަދި މިއީ ވަރަށް އާތަޖުރިބާއެއް ކަމަށާއި އާކަންތައްތަކެއް ދަސްވެގެން ދިޔަ ކަމަށް ދަރިންވަރުން ބުންޏެވެ.\nޣިޔާސުއްދީން ސްކޫލް އިންޓަނޭޝަނަލް ސްކޫލަކަށް ބަދަލުކޮށްފައިވަނީ 2010 ވަނަ އަހަރުއެވެ. އޭގޭ ކުރިން ސްކޫލްގައި ކިޔަވައިދެނީ ގްރޭޑް 1 އިން7އާއި ހަމައަށެވެ. ނަމަވެސް އިންޓްނޭޝަލް ސްކޫލަށް ބަދަލުކުރުމަށްފަހު ކިޔަވއިދެމުން ދަނީ ގްރޭޑް 1 އިން 10 އަކާއި ހަމައަށެވެ.


Dhuvaafarun3Meehaku Positive've, Rashah Araa Feybun Manaa Koffi | Hathaavees\nދުވާފަރުން ތިން މީހަކު ޕޮޒިޓިވްވެ، ރަށަށް އަރާ ފޭބުން މަނާކޮށްފި\nރ. ދުވާފަރުން ތިން މީހަކު ކޮވިޑް19 އަށް ޕޮޒިޓިވްވެއްޖެއެވެ.\nމި ތިން މީހުންނަކީ މާލެއިން ހޯމް ކަރަންޓީނަށް ދިޔަ ތިން މީހެކެވެ. އެ ތިން މީހުން ޕޮޒިޓިވްވީ ކަރަންޓީނުން ދޫކޮށްލި ފަހުންނެވެ. ރަށަށް އަރާ ފޭބުން މަނާކުރި އެރަށުގައި ބަލި ފެތުރި ދާނެ ކަމުގެ ބިރު އޮތުމުންނެވެ.\nމި ތިން މީހުންނަކީ މިދިޔަ މަހުގެ 19ވަނަ ދުވަހު ދުވާފަރަށް ހޯމް ކަރަންޓީނަށް ދިޔަ ތިން މީހުންނެވެ. އެމީހުންގެ ސާމްޕަލް ނެގިއިރު ފުރަތަމަ ދެއްކީ ނެގެޓިވް ކޮށެވެ. އެމީހުން ދޫކޮށްލީ މީގެ ދެ ދުވަސް ކުރިންނެވެ.\nއެއާ އެކު އެ މީހުން ދިރިއުޅެމުންދާ ގެ ކަރަންޓީނުކޮށް ކޮންޓެކްޓް ޓްރޭސިންގެ މަސައްކަތް ކުރިއަށްދާއިރު އެޗްޕީއޭ އިން މިރޭ ވަނީ އެރަށް މޮނިޓަރިންގެ ހާލަތަށް ގެނެސްފައެވެ.\nPrevious ދިޔަވަރު ބޮޑުވާ ގަޑިތަކުގައި ރާޅު އެރުމުގެ ފުރުސަތު ބޮޑު، ސަމާލުވޭ!\nNext އަދީބަށް އުފުލާފައިވާ ދައުވާތަކުގެ ޝަރީއަތް މިއަދު ހެނދުނު 10:30ގައި


SunOnline: Shimaage kokko aa eku filan ulhunu thin meehunge bandhah anekkaves 15 dhuvas\nޝިމާގެ ކޮއްކޮއާއެކު ފިލަން އުޅުނު ތިން މީހުންގެ ބަންދަށް އަނެއްކާވެސް 15 ދުވަސް\nމުހައްމަދު އައުޒަމް 26 Mar 2019, 15:19\nގެއްލުނު ޝިމާ ގޮވައިގެން ދިޔަ ޑިންޑީ ދުއްވަން އިން ފަޒީލް: ޝިމާގެ ކޮށްކޮ ގޮވައިގެން ދަނިކޮށް އޭނާގެ އިތުރުން ހައްޔަރު ކުރި ތިން މީހުން މިއަދު ވަނީ ދޫކޮށްލާފައި --\nލ. ކައްދޫއިން އެ އަތޮޅު މާމެންދޫއަށް ދަތުރު ކުރަމުންދިޔަ ޑިންގީއެއް ބަންޑުން ޖަހާލައިގެން ކަމަށް ގެއްލުނީ ބުނާ، 19 އަހަރުގެ އައިމިނަތު ޝިމާ ނާފިޒުގެ 16 އަހަރުގެ ކޮއްކޮ ގޮވައިގެން ޑިންގީއެއްގައި އިއްޔެ ދަނިކޮށް ކަނޑުމަތިން ހުއްޓުވައި ހައްޔަރު ކުރި ތިން މީހުންގެ ބަންދަށް އަނެއްކާވެސް 15 ދުވަސް ޖަހައިފި އެވެ.\nސިކްސް ސެންސަސް ލާމު ރިސޯޓު ކައިރިން ދަނިކޮށް އެ ތިން މީހުން ފުރަތަމަ ހައްޔަރުކުރީ މިމަހުގެ 11 ވަނަ ދުވަހު ގައެވެ. އޭގެ ފަހުން ކޯޓުން ވަނީ އެމީހުންގެ ބަންދަށް 15 ދުވަސް ޖަހައިދީފައެވެ. އަދި އެ މުއްދަތު ހަމަވީ މިއަދުއެވެ.\nޝިމާ ގެއްލުނީ މިދިޔަ މަހުގެ 22 ވަނަ ދުވަހު އެވެ. އަދިވެސް މިއަދާ ހަމައަށް އޭނާގެ ހިލަމެއް ނުވެ އެވެ. އަދި އޭނާ ދަތުރުކުރި ޑިންގީ ވެސް ފެނިފައެއް ނުވެ އެވެ. ޑިންގީ ދުއްވަން އިން ފަޒީލްގެ މައްޗަށް އާއިލާއިން ވަނީ ބޮޑެތި ތުހުމަތުތަކެއް ކޮށްފަ އެވެ. ޝިމާ ގެއްލުނީ ނޫން ކަމަށް ގެއްލުވާލީ ކަމަށް އެމީހުން ގަބޫލު ކުރެ އެވެ.\nފަޒީލް ބުނާ ގޮތުން ޑިންގީ ބަންޑުން ޖަހާލުމުން އޭނާ ސިކްސް ސެންސް ރިސޯޓަށް އެރީ ފަތާފަ އެވެ. އަދި ޝިމާ ގެއްލުމުން ދެރަވާ ކަމަށް އޭނާ މީގެ ކުރިން ވަނީ ބުނެފަ އެވެ.\nއެ މައްސަލައާ ގުޅިގެން ހައްޔަރު ކުރި މީހުންގެ ތެރޭގައި ޝިމާ ގޮވައިގެން ދަތުރުކުރި އިބްރާހިމް ފަޒީލް ވެސް ހިމެނެ އެވެ.\nފުލުހުންގެ މީޑިއާ އޮފިޝަލަކު ވިދާޅުވީ، އެ މައްސަލާގައި ހައްޔަރުކޮށްފައި ވަނީ 22 އަހަރާއި 24 އަހަރު އަދި 26 އަހަރުގެ ތިން ފިރިހެނުން ކަމަށެވެ. އެ ތިން މީހުންގެ ބަންދަށް ވެސް 15 ދުވަސް ޖަހާފައިވާ ކަމަށް އޮފިޝަލު ވިދާޅުވި އެވެ.\nމަންޒަރު ދުށް މީހަކު ބުނީ ޝިމާގެ އެއްބަނޑު އެއްބަފާ ކޮއްކޮ ގޮވައިގެން އެ ތިން މީހުން މާމެންދޫއިން ޑިންގީއެއްގައި ފުރީ މޫނު ނިވާކޮށްގެން ކަމަށެވެ.\nދެ ފުލުހުން ވަޒީފާއިން ވަކި ކުރަން ބޯޑުން ނިންމައިފި\nތުހުމަތުވާ ދެ ފުލުހުން އަދި ވަޒީފާއިން ވަކި ނުކުރޭ


Eh Mahuge Kujjaa Athu Thereygai Baavvaigen Massakkathugai - Vaguthu\nއެއް މަހުގެ ކުއްޖާ އަތު ތެރޭގައި ބާއްވައިގެން މަސައްކަތުގައި\nއިންޑިއާގެ ދަ ޗީފް އޮފް ވިސަޚަޕަޓްނަމްސްގެ މުނިސަޕަލް ބޮޑީގައި މަސައްކަތް ކުރަމުންދާ އޮފިސަރަކު މި ވަނީ އޭނާގެ އެއް މަހުގެ ދަރިފުޅު ގޮވައިގެން މަސައްކަތަށް ނުކުމެފައެވެ. އޭނާ މަސައްކަތަށް ނުކުންނަށްވެސް ޖެހުނީ ކޮވިޑް-19 އާ ދެކޮޅަށް އެ ގައުމު ކުރަމުންދާ މަސައްކަތާއި ހެދި، އެކަމަށް އޭނާ ހިތްޖެއްސިގެންނެވެ.\nއޭނާއަކީ އައިއޭސްގެ 2013 ގެ ބެޗްގެ އެ އޮފިސަރެކެވެ. އޭނާ މަސައްކަތް ކުރަމުންދާ އޮފީހުގެ ގޮޑީގައި ދަރިފުޅު އަތުގައި ބާއްވައިގެން އިންނަ މަންޒަރު ފެންނަ ފޮޓޯތައް މީޑިއާގެ ސަމާލުކަމަށް ވަނީ އައިސްފައެވެ.\n"އަހަރެން ނުކުތީ ކޯލް ޑިއުޓީއަށް، އިންސާނިއްޔަތަށްޓަކައި، އެހެން މީހުންނަށް އެހީތެރިވުމަކީ އަހަރެންގެވެސް ޒިންމާއެއް، އަދި އަހަރެން ގަބޫލުކުރާގޮތުގައި، މިއީ އެކަކު އަނެކަކު ތެދުވެ ހިތްވަރުދީ މަސައްކަތް ކުރަންވީ ވަގުތު". ސަރިޖަނާ ގުމައްލާ ނަމަކަށް ކިޔާ އެ ޒުވާނާ ބުނެގައި ވެއެވެ.\nސަރުކާރުގެ އުސޫލު އޮންނަ ގޮތުން އަންހެނުންނަށް މުސާރައާއެކު ހަ މަސް ދުވަހުގެ މެޓާނިޓީ ލީވްއެއް ލިބެއެވެ.\nސަރިޖަނާ މަސައްކަތަށް ނުކުތުމުން އެކަން ފާހަފަކޮށްފައި ވަނީ ޔުނިއަން މިނިސްޓަރ ގަޖެންޑްރާ ސިންގ އެވެ.\nއޭނާ މަސައްކަތަށް ނުކުމެފައި ވަނީ އުމުރުން އެއް މަސް ވެފައިވާ ދަރިފުޅާއި އެކުގައެވެ. މިއީ އޭނާ އެ ގައުމުގެ ރައްޔިތުންނަށްޓަކައި ކޮށްދޭ ކަމެއްގެ ގޮތުގައި ގިނަބަޔަކު ދަނީ ސިފަ ކުރަމުންނެވެ. އަދި އޭނާގެ މަސައްކަތަށް އައްސަރިބަހާއި ސާބަސްތައް ދަނީ ދެމުންނެވެ.


މަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ށ. ފުނަދޫ ޕޮލިސް ސްޓޭޝަނާއި ގދ. ތިނަދޫ ޕޮލިސް ސްޓޭޝަން އަދި ގއ. ކަނޑުހުޅުދޫ ޕޮލިސް ޑެސްކުން ހިންގި މަސްތުވާތަކެތީގެ އޮޕަރޭޝަން ތަކެއްގައި ބަޔަކު ހައްޔަރުކޮށްފިއެވެ.\nއެ އޮޕަރޭޝަން ތަކުގައި ހައްޔަރު ކޮށްފައިވަނީ 24 އަހަރުގެ މީހަކާއި 26 އަހަރުގެ ދެ މީހުންގެ އިތުރުން 31 އަހަރުގެ މީހެކެވެ. މި ހަތަރު މީހުންނަކީ ވެސް ދިވެހި ފިރިހެނުންނެވެ.\nމި މީހުންގެ ތެރެއިން 31 އަހަރުގެ މީހާ ހައްޔަރުކޮށްފައިވަނީ މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ށ. ފުނަދޫ ޕޮލިސް ސްޓޭޝަނުން ހިންގި އޮޕަރޭޝަނުގައި، އޭނާ ދިރިއުޅޭ ގެ ކޯޓު އަމުރެއްގެ ދަށުން ބަލައި ފާސްކުރުމަށްފަހު މި މަހުގެ 19 ވަނަ ދުވަހުއެވެ. އޭނާ ފުލުހުންގެ ބެލުމުގެ ދަށަށް ގެނެސް ބަލައިފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 17 ކަރުދާސްކޮޅާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ހަތަރު ސެލޯފިންކޮޅު ފެނިފައިވެއެވެ. އަދި އެ ގޭގެ ގޯތި ތެރެއިން މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފަސް ސެލޯފިންކޮޅު ފެނިފައިވެއެވެ.\nއޭގެ އިތުރުން، ގދ. ތިނަދޫގައި މަސްތުވާތަކެތި ގެންގުޅެ އެތަކެތީގެ ވިޔަފާރި ކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ކޯޓު އަމުރެއްގެ ދަށުން ތިން ގެއެއް ބަލައިފާސްކޮށް 24 އަހަރުގެ މީހަކާއި 26 އަހަރު ދެ މީހުން ހައްޔަރު ކޮށްފައިވެއެވެ. މި މީހުން ހައްޔަރު ކޮށްފައިވަނީ މި މަހުގެ 18 ވަނަ ދުވަހުގެ ވަގުތެއްގައެވެ. އެ އޮޕަރޭޝަނުގައި، އެ ތިން މީހުން ދިރިއުޅޭ ގެ ބަލައިފާސްކޮށް މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ދެ ދަޅާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފަސް ރަބަރު ޕެކެޓު ހޯދާފައިވެއެވެ.\nގދ. ތިނަދޫން ފުރައިގެން ގއ.ކަނޑުހުޅުދުއަށް ދަތުރުކުރި ފެރީއެއްގައި މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ވެސް މަސްތުވާތަކެތީގެ އޮޕަރޭޝަނެއް ހިންގާފައިވެއެވެ. މި މަހު 16 ވަނަ ދުވަހު ހިންގިއެ އޮޕަރޭޝަނުގައި އެ ފެރީ ބަލައިފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 15 ރަބަރު ޕެކެޓާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ދެ ރަބަރުކޮޅު ހޯދާފައިވެއެވެ.


Thafaathu Kulaige Stockin Lumun Down Syndrome Ge Heyluntherikan Ithurukurevenee Kihineh? ތަފާތު ކުލައިގެ އިސްޓާކިން ލުމުން، ޑައުން ސިންޑްރޯމްގެ ހޭލުންތެރިކަން އިތުރުކުރެވެނީ ކިހިނެއް؟ – Huvadhoo News Thafaathu Kulaige Stockin Lumun Down Syndrome Ge Heyluntherikan Ithurukurevenee Kihineh? Huvadhoo News\nތަފާތު ކުލައިގެ އިސްޓާކިން ލުމުން، ޑައުން ސިންޑްރޯމްގެ ހޭލުންތެރިކަން އިތުރުކުރެވެނީ ކިހިނެއް؟\nޑައުން ސިންޑްރޯމް ދުވަސް ފާހަގަކުރުމަށް ތަފާތު ކުަލައިގެ އިސްޓާކީނަށް ކުދިންތަކެއް އަރާފައިވާ ފޮޓޯއެއް\nމާޗް މަހުގެ 21 ވަނަ ދުވަހަކީ ދުނިޔޭގެ ޑައުން ސިންޑްރޯމް ދުވަސް ކަމަށް ވާއިރު، މިއީ 2012 ވަނަ އަހަރު އދ އިން އުފެއްދި “ޓްރައިސޯމީ 21” ނަމަކަށް ކިޔާ ޑައުން ސިންޑްރޯމް ހުންނަ މީހުންގެ ހައްގުތައް ހޯދައި، ހޭލުންތެރިކަން އިތުރުކޮށް، އެ މީހުންގެ ހައްގުތައް ކުރިއެރުވުމަށް މަސައްކަތް ކުރުމަށް އދ އިން ކަނޑައަޅާފައިވާ ދުވަހެވެ. އެއީ ކްރޮމޮސޯމް 21 (އާންމު ގޮތެއްގައި އިތުރު ކޮޕީއެއް) ހިމެނޭ ޑިފެކްޓަކުން ނުކުންނަ ޖެނެޓިކް ޑިސްއޯޑާ އެކެވެ. ހަޤީޤަތުގައި އެއީ ކްރޮމޮސޯމް 21 ގެ ރޯލުން ޑައުން ސިންޑްރޯމް ފާހަގަކުރާ ދުވަހެއްގެ ގޮތުގައި މާރޗް މަހުގެ 21 ވަނަ ދުވަސް އިޚްތިޔާރުކުރުމަށް މަގުފަހިވި ސަބަބެވެ.\nޑައުން ސިންޑްރޯމް ގުޅިފައިވަނީ ޖިސްމާނީ ހެދިބޮޑުވުން ލަސްވުމާއި، ވަކިން ޚާއްސަކޮށް މޫނުގެ ސިފަތަކާއި، ބުއްދީގެ ނުކުޅެދުންތެރިކަމާއިއެވެ. އިންޑިއާގެ ޑައުން ސިންޑްރޯމް ފެޑެރޭޝަނުން ބުނާ ގޮތުގައި ކޮންމެ 1000 އަކުން ނުވަތަ 800 ން އެއް ކުއްޖަކީ ޑައުން ސިންޑްރޯމް ހުންނަ ކުއްޖެކެވެ.\nޑައުން ސިންޑްރޯމް ހުންނަ ތުއްތު ކުއްޖެއްގެ ފޮޓޯއެއް\nޑައުން ސިންޑްރޯމް އާއި ގުޅޭ ހޭލުންތެރިކަން އިތުރުކުރުމަށް، ތަފާތު ކުލައިގެ އެއްގޮތްނޫން އިސްޓާކިން ބޭނުންކުރަނީ ކީއްވެ؟\nޑައުން ސިންޑްރޯމް އާއި ގުޅޭ ހޭލުންތެރިކަން އިތުރުކުރުމަށް ތަފާތު ކުލައިގެ އެއްގޮތްނޫން އިސްޓާކިން ބޭނުންކުރަން، ފަށާފައި ވަނީ 2013 ވަނަ އަހަރުން ފެށިގެންނެވެ. ބައެއް އެޑްވޮކޭޓުންގެ ނަޒަރުގައި މިމޮޑެލްތައް އިހްތިޔާރު ކުރީ ކްރޮމޮސޯމްތަކާ އެއްގޮތް ސިފަތަކެއް ހުރުމުންނެވެ. އޭގެ ފަހުން ޑައުން ސިންޑްރޯމް ކެމްޕޭން ޕްރޮމޯޓްކޮށްފައިވަނީ ‘ލޮޓްސް އޮފް މިސްކްސް’ގެ ގޮތުގައި ކަމަށްވާއިރު، ދުނިޔޭގެ އެކި ކަންކޮޅުތަކުގައި ވަކާލާތު ކުރާ ފަރާތްތަކުން ވަނީ މި މުނާސަބަތާ ގުޅުވައިގެން އަދި މި ޑިސްއޯޑާ އާއި ގުޅޭ ހޭލުންތެރިކަން އިތުރުކުރުމުގެ ގޮތުން މި މަހުގެ 21 ވަނަ ދުވަހު، ކުލަގަދަ އެއްގޮތް ނޫން އިސްޓާކީންއަށް އެރުމަށް ހިތްވަރު ދީފައެވެ. މި ކެމްޕެއިންގެ އެހީގައި ޑައުން ސިންޑްރޯމް ހުންނަ މީހުންނާއި އެމީހުންގެ އާއިލާތަކާއި އެމީހުންނަށް ސަޕޯޓްކުރާ އެހެން މީހުންގެ އަޑުތަކުން މުޖުތަމައުގެ ހޭލުންތެރިކަން އިތުރުކޮށް، ސަރުކާރުގެ ސިޔާސަތުތަކަށް ނުފޫޒު ފޯރުވޭނެ އެވެ.\nޑައުން ސިންޑްރޯމް އަކީ އާންމު ގޮތެއްގައި މީހުން ހޭލުންތެރި ވެފައިވާ ބައްޔަކަށް ވީނަމަވެސް، މި ބަލީގެ ޝިކާރައަކަށްވެފައިވާ މީހުންގެ ކިބައިގައި ހުރި ކަމަށް ބެލެވޭ ކުޅަދާނަކަމެއް ގިނަ ބަޔަކަށް ނޭނގެއެވެ. މި ސިންޑްރޯމް ހުންނަ ކުދިން ބޮޑެތިވެފައި ވަނީ ގައުމީ ފެންވަރުގައި ކުޅިވަރުތަކުގައި ވާދަކޮށް، އަމިއްލަ ވިޔަފާރި ފަށައި، ފެޝަން އިންޑަސްޓްރީގައި ވަރަށް ވިޒިބަލް ރޯލުތައް އަދާކުރާ ކުދިންނަށެވެ. އެމެރިކާގެ މަޝްހޫރު އެކްޓަރު ކްރިސް ބާރކް އަކީ ޑައުން ސިންޑްރޯމް ހުރިނަމަވެސް ދިރިއުޅުމުގައި ކާމިޔާބު މީހަކަށް ވެވިދާނެކަމުގެ ފުރިހަމަ މިސާލެކެވެ. އޭނާގެ ނަޒަރުގައި ދުނިޔޭގެ ޑައުން ސިންޑްރޯމް ދުވަސް ފާހަގަކުރުމަކީ އޭނާ ފަދަ މީހުންގެ ކާމިޔާބީތަކަށް ސަމާލުކަން ދަމައިގަންނަ ކަމަކަށް ވާތީ، އެ ދުވަސް ފާހަގަކުރުމަކީ ވަރަށް މުހިންމު ކަމެކެވެ.\nބާކް ގަބޫލުކުރާ ގޮތުގައި އެފަދަ މީހުންނަށް އެހެން މީހުންނަށް ވެސް ކުރެވިދާނެ ނުވަތަ ނުކުރެވޭނެ ފަދަ ކަންކަން ކުރެވިދާނެ އެވެ. ބާރކް ބުނެފައިވަނީ، “ޑައުން ސިންޑްރޯމް ހުރުމަކީ، އާދައިގެ ގޮތެއްގައި އުފަންވުން ކަހަލަ ކަމެއް. އައި އޭމް ޖަސްޓް ލައިކް ޔޫ އެންޑް ޔޫ އާރ ޖަސްޓް ލައިކް މީ. އަޅުގަނޑުމެން އެންމެންނަކީވެސް ތަފާތު ގޮތްގޮތަށް އުފަންވާ ބައެއް؛ އެއީ، އަޅުގަނޑަށް އެކަން ސިފަކުރެވޭނެ ގޮތަކީ. މީ އާދައިގެ ދިރިއުޅުމެއް.”\nއަޅުގަނޑުމެން އެންމެންނެކޭ އެއްފަދައިން ޑައުން ސިންޑްރޯމް ހުންނަ މީހުންނަށްވެސް ގޮންޖެހުންތަކާއި ނާއުންމީދުތައް ކުރިމަތިވެއެވެ. ނަމަވެސް އުންމީދާއި އުފާވެރިކަމާއި ކާމިޔާބީ ވެސް މިފަދަ މީހުންނަށްވެސް އެނގެއެވެ. ޞިއްޙީ ޚިދުމަތްތެރިންނާއި، މަދަރުސާތަކާއި، އެނޫންވެސް މުޖުތަމަޢުގެ އެހެން ފަރާތްތަކުގެ އެއްބާރުލުމާއެކު، އޭގެތެރެއިން ގިނަ ބަޔަކު ދަނީ، އެމީހުންގެ ޤާބިލުކަން ހުރި މިންވަރަކުން، ކޮންމެ ކަމެއްވެސް ކުރެވިދާނެކަން ސާބިތުކޮށްދެމުންނެވެ.\nއެހެންވެ، މިއަދު 21 މާޗް އަހަރަމެން ފާހަގަކުރާއިރު، ޑައުން ސިންޑްރޯމް ހުންނަ މީހުންނަށް އެހީތެރިވުމުގެ ގޮތުން ކުލަގަދަ، އެއްގޮތް ނޫން އިސްޓާކީނަށް އަރާށެވެ. އެއީ ތިބާ، ޑައުން ސިންޑްރޯމް ހުންނަ ކުދިންގެ ބޭނުންތަކަށް ސަމާލުކަން ދީ، ތިބާގެ ލޯތްބާއި ސަޕޯޓް ހިއްސާކުރާކަން ރަމްޒުކުރުމުގެ ގޮތުންނެވެ.


Seezan hadhaa filmakah dhuvahakuves nulaane actress akee mee – Iru\nޝާޝާ·7ޖޫން 2021\nބައިސްކޯފުން ގެނެސްދޭ “ތުންތުންމަތިން” ޝޯގެ އެންމެ ފަހުގެ އެޕިސޯޑުގައި ބައިވެރިވެ، މަޝްހޫރު އެކްޓަރު އަލީ ސީޒަން ދިވެހި ފިލްމީ ދާއިރާއާ ބެހޭ ގިނަ ވާހަކަތަކެއް ދައްކައިފިއެވެ.\nދިވެހި އެކްޓަރުންގެ ކިބައިގައި މަސައްކަތުގެ އަހުލާގެއް ނެތްކަމަށް މި ޝޯގެ ތެރެއިން އެތައް ފަހަރަކު ސީޒަން ވަނީ ބުނެފައެވެ. އަދި އެއީ ގިނަ ދިވެހިންގެ ގޮތް ކަމަށާއި، ދިވެހިންގެ ނެތް ސިފައެއް ފިލްމީ ދާއިރާއިން ވެސް ނުފެންނާނެ ކަމަށް އޭނާ ބުންޏެވެ. މީގެ އިތުރުން “ޓުރުތު އޯ ޑެއާ” ގޭމް ކުޅެމުން ޝޯގެ ހޯސްޓު ޝަހޫ ކުރި ސުވާލަކީ، ސީޒަންގެ ޕްރޮޑަކްޝަން ހައުސް އިން ހަދާ ފިލްމަކަށް ދުވަހަކުވެސް ނުލާނެ އެކްޓްރެސް އަކީ ކޮބައިތޯއެވެ.\nމި ސުވާލަށް އެއްވެސް އިތުރު ވިސްނުމަކަށް ނުގޮސް ޖަވާބުދެމުން ސީޒަން ބުނީ އެއީ މަރިޔަމް ނިޝާ ކަމަށެވެ. އެކަމަކު ސީޒަން މަރިޔަމް ނިޝާގެ ނަން ބުނެފައިވަނީ، އެއީ މިހާރު ފިލްމީ ދާއިރާއާ ދުރުގައި ހުރި ތަރިއަކަށްވުމުން ކަމަށް ބެލެވެއެވެ. އެއީ ސީޒަން އެހެން ބުނުމާއެކު، އޭނާ ޖަވާބުދެނީ ބޯ ބޭނުންކޮށްގެން ކަމަށް ޝަހޫ ބުނެއެވެ.\nއެ ސުވާލަށް މަރިޔަމް ނިޝާގެ ނަން ސީޒަން ދިން ނަމަވެސް، މި ދެތަރިން ވަނީ ކުރިން އެކުގައި ގިނަ މަސައްކަތްތަކެއް ކޮށްފައެވެ. އޭގެތެރެއިން ފިލްމު “ގިނިހިލަ” އެއީ ވަރަށް ފާހަގަކޮށްލެވޭ މަސައްކަތެކެވެ. ނިޝާ ފަހުން ފިލްމީ ދާއިރާއާ ދުރަށް ދިޔައީ އާއިލާއަށް ވަގުތު ދިނުމުގެ ގޮތުންނެވެ. އެކަމަކު މިހާރުވެސް އޭނާގެ އެނބުރި އައުމާ ބެހޭގޮތުން ދަނީ ވާހަކަދެކެވެމުންނެވެ.\nކޮންމެއަކަސް ސީޒަން ދިން ޖަވާބަށް ބަލާފައި، މިހާރު ތިބި ތަރިންގެ ތެރެއިން ސީޒަން ހަދާ ފިލްމަކަށް ނުލާނެ ތަރިއެއް ހުރިހެނެއް ހިއެއް ނުވެއެވެ.\n“ތުންތުންމަތިން” ގައި ސީޒަން ބައިވެރިވެފައިވަނީ ލަވަކިޔުންތެރިޔާ އަޝްފާއާ އެކީގައެވެ. މި ދެ ފަންނާނުންނަކީ ގާތް އެކުވެރިންނެވެ. އަދި މި ޝޯގައި ދެމީހުން ވަނީ އެކަކު އަނެކަކާ ވަރަށް ސަމާސާކޮށްފައެވެ. އެގޮތުން ސީޒަން ވަނީ މަޖަލަކަށް އަޝްފާދެކެ ލޯބިވާ ކަމަށް ވެސް ބުނެފައެވެ.\nބިލެތްފަހީ އެއާޕޯޓު އަޅަން ގިނަ ކުންފުނިތަކަކުން ޝައުގުވެރިކަން ފާޅުކޮށްފި


Thashi dhonna saiboanin sihhathah gehlunvey!\nތަށި ދޮންނަ ސައިބޯނިން ސިއްހަތަށް ގެއްލުންވޭ!\nމިޒަމާނުގައި ބަދިގެއެއްގައި ވިއްޔާ ތަށި، ތެލި ދޮންނަ ސައިބޯނި ހުންނާނެ އެވެ. ކުރިން މިކަމަށް ބޭނުންކުރީ ހަރު ސައިބޯނި ނަމަވެސް މިހާރު ހުރިހާ ބަދިގެއެއްގައި ވެސް ހުންނަނީ ދިޔާ ސައިބޯންޏެވެ. ފިއްތާލާއިރަށް އަތަށް ތިކި ޖަހާ ވައްތަރުގެ ފުޅިފުޅީގައި ހުންނަ ސައިބޯންޏެވެ. ތަށިދޮންނަން ބޭނުންކުރާ އެއްޗެތި ހުންނަ ގޮތަށާއި ސިފަޔަށް ބޮޑު ބަދަލެއް އައި ނަމަވެސް ކުރިން ބޭނުންކުރި ހަރު ސައިބޯނިން ކުރާ ވަރުގެ ނޭދެވޭ އަސަރު މިހާޜު ހުންނަ ދިޔާ ސައިބޯނިން ވެސް ކުރެ އެވެ. ބަދަލުވީ ހަމައެކަނި ސިފަޔާއި ހުންނަ ގޮތެވެ. ލިބޭ ގެއްލުމެއް ބަދަލެއް ނުވެ އެވެ.\nގިނަ މީހުންނަށް ހީވެފައި އޮންނަނީ ދަށިދޮންނަން ބޭނުންކުރާ ލިކުއިޑް ސޯޕްގައި ވިނެގާ އާއި ލުނބޯހުތް ހުންނާތީ މި އެއްޗެތިން ސިއްހަތަށް ގެއްލުމެއް ނުވާނެ ކަމަށެވެ. ނަމަވެސް ތަޖުރިބާކާރުން ބުނަނީ ތަށިދޮންނަ ދިޔާ ސައިބޯނީގައި ހަމަލޮލަށް ނުފެންނަ ކެމިކަލްސް ހުންނަ ކަމަށާއި އެއީ އިންސާނުންގެ ހަށިގަނޑަށް ގެއްލުންދޭ އެއްޗެއް ކަމަށެވެ.\nތަށި ދޮންނަ ސައިބޯނި ބޭނުންކުރުމުން ސިއްހަތަށް ގެއްލުންވަނީ ކިހިނެއް ހެއްޔެވެ؟ ތަށި ދޮންނަ ދިޔާ ސައިބޯނީގެ ތެރެއިން ވަރަށް ގިނަ ބްރޭންޑްތަކުގެ ސައިބޯނީގައި ޓްރައިކްލޯސަން ކިޔާ އެކްޓިވް އިންގްރިޑިއަންޓް އެއް ބޭނުންކޮށްފައި ހުރެ އެވެ. އެއީ އެންޓި-ބެކްޓީރިއަލް އަދި އެންޓި-ފަންގަލް އެޖެންޓެކެވެ. މި ކެމިކަލުން މައިޓޯކޮންޑްރިއަން އަށް ވަރަށް ނޭދެވޭ އަސަރުތަކެއް ކުރެ އެވެ. މައިޓޯކޮންޑްރިއަން އަކީ އަހަރެމެންގެ ހަށިގަނޑުގައިވާ ސެލްތަކުގެ ޕަވާހައުސް އެވެ.\nތަށިދޮންނަ ދިޔާ ސައިބޯނީގެ ވަރަށް ގިނަ ވައްތަރުތަކުގަޔާއި ފާޚާނާ ސާފުކުރަން ތައްޔާރުކޮށްފައި ހުންނަ ދިޔާ ތަކެތީގައި ސޯޑިއަމް ލައުރެތު ސަލްފޭޓް (އެސްއެލްއީއެސް) ކިޔާ ކެމިކަލް އެއް ބޭނުންކޮށްފައި ހުރެ އެވެ. މިއީ ތަށި ތެލި ފަދަ ތަކެތި ދޮންނައިރު ފޮނުއަރުވަން ބޭނުންކުރާ ކެމިކަލް އެކެވެ. ތަޖުރިބާކާރުން ބުނާ ގޮތުގައި މި ކެމިކަލް ހަމުގެ ސެލްތަކުގެ ތެރެއަށް ވަދެގެން ދިއުމުން ބިހި ނަގާ އެލާޖީ މައްސަލަތައް ކުރިމަތިވެ އެވެ.\nއަދި މިފަދަ ތަކެތީގައި ބޭނުންކުރާ އަނެއް ކެމިކަލް އަކީ ފޮސްފޭޓްސް އެވެ. މިއީ ތަށިދޮންނަ ޖެލް ސައިބޯނީގައި ވަރަށް ގިނައިން ބޭނުންކޮށްފައި ހުންނަ ކެމިކަލް އެކެވެ. މި ސައިބޯނި ފެނާއެކުވެގެން ސިންކުގެ ހޮޅިން ލާފައި މޫދަށް ދިއުމުން އަލްގީ އުފެދި އޭގެ ސަބަބުން ވަށައިގެންވާ މާހައުލަށް ގެއްލުން ވެއެވެ.\nމި އެއްޗެތީގެ ނުރައްކާތެރިކަން ހުރި މިންވަރު މިހާތަނަށް ލިޔެވިފައި ނެތަސް ތަޖުރިބާކާރުން ބުނާ ގޮތުގައި މި ކެމިކަލްތަކަކީ އިންސާނުންނަށާއި ދިރިއުޅޭ މާހައުލަށް ވަރަށް ނުރައްކާ ކުރުވާނެ އެއްޗިއްސެވެ. ޚާއްސަކޮށް އެކި އެކި މީރުވަސް ދުއްވާފައި ހުންނަ ތަށިދޮންނަ ސައިބޯންޏާއި ކުލަ ކުލަ ޖައްސާފައި ހުންނަ ސައިބޯނި، އެ ތަކެތީގައި ހުންނަ ސޯޑިއަމް ސޯލްޓާއި ޕްރިޒަވޭޓިވްސް އަކީ ވެސް އިންސާނާއަށް ގެއްލުން ލިބޭނެ އެއްޗިއްސެވެ.\nތަޖުރިބާކާރުން ގަބޫލުކުރާ ގޮތުގައި އިސްކުރުން ފެން އޮހޮރައިގެން ތަށި ދޮވުނަސް އެ ތަކެތި ސާފުކުރަން ބޭނުންކުރާ ދިޔާ ސައިބޯނީގެ އަސަރު ތަށި، ތެލި، ސަމުސާ ފަދަ ތަކެތީގައި ހުންނާނެ އެވެ. އަދި ގިނަ ދުވަސް ތަކަކަށް މި ފަދަ އެއްޗެތީގައި ކައްކާ ކައި ހެދުމުން ސިއްހަތަށް އޭގެ ގެއްލުން ވާނެ އެވެ.\nތަށިދޮންނަ ދިޔާ ސައިބޯނިން މިހާ ބޮޑު ގެއްލުމެއް ލިބޭނަމަ އޭގެ ބަދަލުގައި ތަށި/ތެލި ސާފުކުރަން ބޭނުންކުރާނީ ކޯޗެއް ހެއްޔެވެ؟ މިޒަމާނަށް ބަލާއިރު ވިނެގާ އާއި ލުނބޯ ފަދަ ތަކެތި ތަށި ތެލި ދޮންނަން ބޭނުން ކުރުން ރަނގަޅުވާނެކަމަށް ވެސް ތަޖުރިބާކާރުން ވަނީ ބުނެފަ އެވެ.


Covid 19 - ithuru 37 meehaku pisitive vejje\nކޯވިޑް-19 : އިތުރު 37 މީހަކު ...\nމަޓީން ބުނީ މިހާލަތުގައި ޓުއަރިޒަމްދާއިރާ އާއްމު ...\nކޯވިޑް-19 : އިތުރު 37 މީހަކު ޕޮޒިޓިވްވެއްޖެ\nby vomadmin May 19, 2020\nއިތުރު 37 މީހުން ކޯވިޑް-19އަށް ޕޮޒިޓިވްވެ ރާއްޖޭގައި މިބަލި ޖެހުނު މީހުންގެ ޢަދަދު 1143އަށް އިތުވެއްޖެއެވެ. މީގެ ތެރޭގައި ހިމެނެނީ 15 ދިވެހިންނާއި، ބަންގްލަދޭޝްގެ 19 މީހުންނާއި، އިންޑިއާގެ3މީހުންނެވެ.\nރާއްޖޭގައި މިބައްޔަށް ޕޮޒިޓިވްވި މިހުންގެ ތެރޭގައި ގިނައީ ބިދޭސީ މަސައްކަތްތެރިންނެވެ. މިބަލި ޖެހުނު މީހުންގެތެރެއިން މިހާތަނަށް 80 މީހުން ވަނީ ބަލިން ރަނގަޅުވެފައެވެ.\nކޯވިޑް-19އަށް ޕޮޒިޓިވްވާ މީހުންގެ ޢަދަދު މިހާރު ދަށްވާން ފަށާފައިވާކަމަށް ނޭޗަނަލް އެމެޖެންސީ އޮޕަރޭޗަން ސެންޓަރުން ވިދާޅުވެއެވެ. ކޮންމެ ދުވަހު 350އަށްވުރެ ގިނަ ސާމްޕަލް ނަގައި ޓެސްޓްކުރަމުން އައިސްފައިވީނަމަވެސް، މިދުވަސްވަރު ވިއްސާރަވުމުގެ ސަބަބުން އެންއީއޯސީގެ އޮޕަރޭޝަނަށް އިތުރު ދަތިތައް ދިމާވެފައިވާކަމަށް އެސެންޓަރުން ވިދާޅުވެއެވެ.\nއެގޮތުން މޫސުންގޮސްވުމުން އޮޕަރޭޝަނަށް ލަސްކަމެއް އައިސްފައިވާކަމަށާ، ބަލި މީހުން އެއްތަނުން އަނެއްތަނަށް ގެންދިއުމާއި އެނޫންވެސް ބައެއް ލަސްތައް އައިނަމަވެސް އެ ވީހާވެސް އަވަހަށް ޓޭސްޓްކޮށް ބަލިމީހުން އެއްތަނުން އަނެއްތަނަށް ބަދަލުކުރަން ޖެހިއްޖެނަމަ އެކަންވެސް ކުރަމުން އަންނަކަމށެވެ.\nއެންއީއޯސީން ވިދާޅުވީ، ނަތީޖާ ނުލިބޭ ސާމްޕަލްތަކުގެ ޢަދަދު އިތުރުވެފައިވާކަމަށާއި، އެހެންކަމުން އިތުރު ކޭސްތަކެއްގެ ނަތީޖާ މިރެއާއި މާދަމާ ލިބުމުގެ ފުރުޞަތު ބޮޑުކަމަށެވެ. މިދުވަސްވަރު ގޭބީސީތަކުގައި ދިރިއުޅޭ ޢުމުރުން ދުވަސްވީ މީހުންގެ ސާމްޕަލް ނަގަމުންދާތީ އެކަމަށް ވީހާވެސްބޮޑަށް އެއްބާރުލުން ދިނުމަށް އެސެންޓަރުން ވަނީ އިލްތިމާސްކުރައްވާފައެވެ.


ނަބިއްޔާ صلى الله عليه وسلم ކޮންމެ ދުވަހަކުވެސް ކިޔުއްވިކަމަށް ވާރިދުވެފައިވާ ސޫރަތްތަކާއި އާޔަތްތައް – 1 – DhiSalafiyyah\n13/12/2021 އެހެނިހެން, ޤުރުއާނާއި އޭގެ ޢިލްމުތައްއަލްއަޚް ނަޡީމް ނިޡާމް\nﷲ ގެ ރަސޫލާ صلى الله عليه وسلم ރޭގަނޑާއި ދުވާލު ކީރިތި ޤުރުއާން ކިޔުއްވުން ގިނަކުރެއްވިއެވެ. އަދި އެކަލޭގެފާނު ދަމުނަމާދު ދިގުކުރެއްވިއެވެ. އިމާމު މުސްލިމް (722) ރިވާ ކުރައްވާފައިވާ ގޮތުން އެކަލޭގެފާނު ދަމުނަމާދުގެ އެއް ރަކުޢަތުގައި ބަޤަރާ ސޫރަތާއި އާލް-ޢިމްރާން ސޫރަތާއި އަދި ނިސާ ސޫރަތް ކިޔުއްވިއެވެ.\nއަދި ޤުރުއާން ކިޔެވުމަށާއި އަދި ޤުރުއާން އުނގެނުމަށާ އަދި ޤުރުއާން އުނގަންނައިދިނުމަށް އެކަލޭގެފާނުގެ އުންމަތަށް ބާރުއެޅުއްވިއެވެ. ޢާއިޝާ رضي الله عنها ގެ އަރިހުން ރިވާވެގެންވެއެވެ. ނަބިއްޔާ صلى الله عليه وسلم ޙަދީޘްކުރެއްވިއެވެ.\n»الْمَاهِرُ بِالْقُرْآنِ مَعَ السَّفَرَةِ الْكِرَامِ الْبَرَرَةِ، وَالَّذِي يَقْرَأُ الْقُرْآنَ وَيَتَتَعْتَعُ فِيهِ وَهُوَ عَلَيْهِ شَاقٌّ لَهُ أَجْرَانِ « [رواه البخاري (4937)، ومسلم (798)]\nމާނައީ: “ކީރިތި ޤުރުއާނު (ހިތުދަސްކޮށް) ރިވެތިކޮށް ރަނގަޅަށް ކިޔަވާމީހާވާނީ ކިޔަމަންތެރި މާތްވެގެންވާ މަލާއިކަތުންނާ އެކުގައެވެ. އަދި ދަތި އުނދަގުލާއެކު އަޅައަޅައިގަންނަ ޙާލު (ޤުރުއާނަށް ފަރުވާތެރިވެ) އެކަމަށް މަސައްކަތްކުރާ މީހާއަށް ދެ ދަރުމަ ވެއެވެ.”\nއަދި ޢުޘްމާން رضي الله عنه ގެ އަރިހުން ރިވާވެގެންވެއެވެ. ނަބިއްޔާ صلى الله عليه وسلم ޙަދީޘްކުރެއްވިއެވެ.\n»خَيْرُكُمْ مَنْ تَعَلَّمَ القُرْآنَ وَعَلَّمَهُ« [رواه البخاري (5027)]\nމާނައީ: “ތިޔަބައިމީހުންކުރެ އެންމެ ހެޔޮވެގެންވާ މީހަކީ، ޤުރުއާން އުނގެނި އެ ޤުރުއާން އުނގަންނައިދޭ މީހާއެވެ.”\nނަބިއްޔާ صلى الله عليه وسلم ކޮންމެ ރެޔަކާވެސް އަވަހާރަފުޅުލެއްޕެވުމުގެ ކުރިން ސަޖިދަ ސޫރަތާއި މުލްކު ސޫރަތް ކިޔުއްވައެވެ.\nޖާބިރު رضي الله عنه ރިވާކުރެއްވިއެވެ.\n»أَنَّ النَّبِيَّ صَلَّى اللَّهُ عَلَيْهِ وَسَلَّمَ كَانَ لا يَنَامُ حَتَّى يَقْرَأَ الم تَنْزِيلُ، وَتَبَارَكَ الَّذِي بِيَدِهِ الْمُلْكُ« الترمذي (2892) وصححه الألباني في “صحيح سنن الترمذي “\nމާނައީ: “ހަމަކަށަވަރުން ނަބިއްޔާ صلى الله عليه وسلم, الۤمۤ تَنْزِيلُ (ސަޖިދަ ސޫރަތް) އަދި تَبَارَكَ الَّذِي بِيَدِهِ الْمُلْكُ (މުލްކު ސޫރަތް) ކިޔަވާވިދާޅު ނުވެ އަވަހާރަފުޅު ނުލައްޕަވައެވެ.”\n“أَيْ: لَمْ يَكُنْ عَادَتُهُ النَّوْمَ قَبْلَ قِرَاءَتِهِمَا ” [تحفة الأحوذي (8 / 191)]\nމާނައީ: “އޭގެ މާނައަކީ: އެ ދެ ސޫރަތް ކިޔެވުމުގެ ކުރިން އަވަހާރަފުޅު ލެއްޕެވުމަކީ އެކަލޭގެފާނުގެ އާދަފުޅެއް ނޫނެވެ.”\nއިސްރާ ސޫރަތާއި ޒުމަރު ސޫރަތް ކިޔަވާވިދާޅުވުމުގެ ކުރިން އެކަލޭގެފާނު صلى الله عليه وسلم އަވަހާރަފުޅުނުލައްޕަވައެވެ.\nޢާއިޝާ رضي الله عنها ވިދާޅުވިއެވެ.\n»كَانَ النَّبِيُّ صَلَّى اللَّهُ عَلَيْهِ وَسَلَّمَ لَا يَنَامُ حَتَّى يَقْرَأَ الزُّمَرَ، وَبَنِي إِسْرَائِيلَ« الترمذي (3405) وصححه الألباني في “صحيح سنن الترمذي “\nމާނައީ: “ނަބިއްޔާ صلى الله عليه وسلم، ޒުމަރު ސޫރަތް އަދި بَنِي إِسْرَائِيلَ (އިސްރާ ސޫރަތް) ކިޔަވާވިދާޅުވުމުގެ ކުރިން އަވަހާރަފުޅުނުލައްޕަވައެވެ.”\nالمعوذات (ފަލަޤި ސޫރަތާއި ނާސި ސޫރަތާއި އަދި އިޚްލާޞް ސޫރަތް)\nޢާއިޝާ رضي الله عنها ގެ ކިބައިން ރިވާވެގެންވެއެވެ.\n»أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ إِذَا أَوَى إِلَى فِرَاشِهِ كُلَّ لَيْلَةٍ جَمَعَ كَفَّيْهِ، ثُمَّ نَفَثَ فِيهِمَا فَقَرَأَ فِيهِمَا: قُلْ هُوَ اللَّهُ أَحَدٌ وَقُلْ أَعُوذُ بِرَبِّ الفَلَقِ وَقُلْ أَعُوذُ بِرَبِّ النَّاسِ، ثُمَّ يَمْسَحُ بِهِمَا مَا اسْتَطَاعَ مِنْ جَسَدِهِ، يَبْدَأُ بِهِمَا عَلَى رَأْسِهِ وَوَجْهِهِ وَمَا أَقْبَلَ مِنْ جَسَدِهِ يَفْعَلُ ذَلِكَ ثَلاَثَ مَرَّاتٍ« [رواه البخاري (5017)]\nމާނައީ: “ހަމަކަށަވަރުން ނަބިއްޔާ ޞައްލަﷲ ޢަލައިހި ވަސައްލަމަ، ކޮންމެ ރެޔަކު އެކަލޭގެފާނު އެނދުދާންކޮޅަށް އަރައިވަޑައިގަންނަވާ ހިނދު، ދެއަތްޕުޅުކައިރި ކުރައްވައި އެއަށްފަހު އެއަށް ފުމެލެއްވައެވެ. އެއަށްފަހު އެދެއަތްޕުޅަށް (قُلْ هُوَ اللهُ أَحَدٌ)( قُلْ أَعُوذُ بِرَبِّ الْفَلَقِ) އަދި ( قُلْ أَعُوذُ بِرَبِّ النَّاسِ) ކިޔަވައި ވިދާޅުވުމަށްފަހު އެދެއަތްޕުޅުން، އެކަލޭގެފާނު ކުޅަދާނަވެގެންވި ވަރަކަށް ހަށިކޮޅުގައި ފިރުމާލައްވައެވެ. އެކަލޭގެފާނު ފުރަތަމަ ފައްޓަވަނީ ބޮލާއި މޫނުފުޅުންނެވެ. ދެން ކުރިމައްޗަށް ވާފަދައިން ހަށިކޮޅުގައި އަތްޕުޅުން ފިރުމާލައްވައެވެ. އެފަދައިން ތިންފަހަރު ތަކުރާރު ކުރައްވައެވެ.”\nسورة الكافرون (ކާފިރޫން ސޫރަތް)\nފުރްވަތު ބުނު ނައުފަލް رضي الله عنه އެކަލޭގެފާނުގެ ބައްޕާފުޅުގެ ކިބައިން ރިވާކުރެއްވިއެވެ. ނަބިއްޔާ صلى الله عليه وسلم ނައުފަލްއަށް ޙަދީޘްކުރެއްވިއެވެ.\n«اقْرَأْ قُلْ يَا أَيُّهَا الْكَافِرُونَ ثُمَّ نَمْ، عَلَى خَاتِمَتِهَا، فَإِنَّهَا بَرَاءَةٌ مِنَ الشِّرْكِ» [رواه أبو داود (5055)، وصححه الألباني في “صحيح سنن أبي داود”]\nމާނައީ: “ތިބާ، قل يا أيها الكافرون (ކާފިރޫން ސޫރަތް) ކިޔަވާށެވެ. ދެން އެސޫރަތް ކިޔަވާ ނިމުމުން ނިދާށެވެ. ފަހެ، ހަމަކަށަވަރުން އެއީ ޝިރުކުން ބަރީއަކުރުވާ ސޫރަތެކެވެ.”\nآية الكرسي (ކުރުސި)\nއަބޫ ހުރައިރާ رضي الله عنه ގެ ޙަދީޘެއްގައިވެއެވެ.\n»إِذَا أَوَيْتَ إِلَى فِرَاشِكَ فَاقْرَأْ آيَةَ الكُرْسِيِّ، لَنْ يَزَالَ عَلَيْكَ مِنَ اللَّهِ حَافِظٌ، وَلاَ يَقْرَبُكَ شَيْطَانٌ حَتَّى تُصْبِحَ« [رواه البخاري (3275)]\nމާނައީ: “ތިބާ ނިދަން އޮށޯންނަހިނދު، އާޔަތުލް ކުރުސީ ކިޔަވާށެވެ. ތިބާގެ މައްޗަށް ރައްކާތެރިކޮށްދޭނެ މަލާއިކަތަކު މާތް ﷲގެ ޙަޟްރަތުން، ތިބާއާއެކުގައި ވާނެއެވެ. އަދި ހެނދުނުވަންދެން ޝައިޠާނާ ތިބާއާ ކައިރި ނުވާނެއެވެ.”


ޕާކިސްތާން ސަރުކާރުގެ އެހީގައި މ. މުލީގައި މ. އަތޮޅު ކައުންސިލްގެ ފަރާތުން ޢިމާރާތްކުރާ "ޤާޢިދޭ އަޢުޒަމް މުޙައްމަދު ޢަލީ ޖިނާހް މެމޯރިއަލް ޕާކިސްތާން- މޯލްޑިވްސް ކޮމިއުނިޓީ ސެންޓަރ" ގެ ބިންގާ 2022 ފެބުރުއަރީ 13 ވީ އާދީއްތަ ދުވަހު އަޅައިފި | Meem Atoll Council\nޕާކިސްތާން ސަރުކާރުގެ އެހީގައި މ. މުލީގައި މ. އަތޮޅު ކައުންސިލްގެ ފަރާތުން ޢިމާރާތްކުރާ "ޤާޢިދޭ އަޢުޒަމް މުޙައްމަދު ޢަލީ ޖިނާހް މެމޯރިއަލް ޕާކިސްތާން- މޯލްޑިވްސް ކޮމިއުނިޓީ ސެންޓަރ" ގެ ބިންގާ 2022 ފެބުރުއަރީ 13 ވީ އާދީއްތަ ދުވަހު އަޅައިފި\n← ޕާކިސްތާން ސަރުކާރުގެ އެހީގައި މ. މުލީގައި މ. އަތޮޅު ކައުންސިލްގެ ފަރާތުން ޢިމާރާތްކުރާ "ޤާޢިދޭ އަޢުޒަމް މުޙައްމަދު ޢަލީ ޖިނާހް މެމޯރިއަލް ޕާކިސްތާން- މޯލްޑިވްސް ކޮމިއުނިޓީ ސެންޓަރ" ގެ ބިންގާ 2022 ފެބުރުއަރީ 13 ވީ އާދީއްތަ ދުވަހު އަޅައިފި


COVID Control kuruma HPA in elhi fiyavalu thaka Maumoon Theedhu! – adduLIVE\nLast Updated: May 7, 00:31\nއެޗްޕީއޭއިން އެޅި ފިޔަވަޅުތަކަށް މައުމޫން ތާއިދު\nFeb 03, 2021, 10:46 އަލީ ހުޒާމް\nކުރީގެ ރައީސް މައުމޫން އަބްދުލްގައްޔޫމް - ފޮޓޯ: އައްޑޫ ލައިވް\nކޮވިޑު-19 ފެތުރެމުން ކޮންޓްރޯލް ކުރުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)އިން އަޅަން ނިންމި ފިޔަވަޅުތަކަށް ކުރީގެ ރައީސް މައުމޫން އަބްދުލް ގައްޔޫމް ތާއިދު ކުރައްވައިފިއެވެ.\nމައުމޫން އިއްޔެ ކުރެއްވި ޓްވީޓެއްގައި ވިދާޅުވީ ކޮވިޑު ކޮންޓްރޯލް ކުރުމަށް އެޗްޕީއޭއިން އަޅަން ނިންމި ފިޔަވަޅުތަކަށް ތާއިދު ކުރައްވާ ކަމަށެވެ. އަދި ހުރިާ ރައްޔިތުން އެކުގައި މިބަލިމަޑުކަމުން އަރައިގަތުމަށް މަސައްކަތް ކުރުމަށް ރައީސް މައުމޫންވަނީ އިލްތިމާސް ކުރައްވާފައެވެ.\nއެޗްޕީއޭއިން ވަނީ ބަލި ކޮންޓްރޯލް ކުރުމުގެ ގޮތުން މިރޭ 11 އިން ފެށިގެން ފަތުު 4:30 އާއި ހަމައަށް މާލެ ސަރަހައްދުގައި މީހުން ބޭރަށް ނިކުމެ އުޅުން މަނާކޮށްފައެވެ. މީގެ އިތުރުން ރޭގަނޑު 8:30 އިން ފެށިގެން ރޭގަނޑު 11 އާއި ހަަމައަށް ވެހިކަލް ދުއްވުން ވަނީ މަނާކޮށްފައެެވެ.\nއަދި ޕްރީ ސްކޫލްތައް ބަންދުކޮށް ގައުމީ ޔުނިވާސިޓީގެ ކިޔެވުން ވަނީ އޮންލައިން ކުރުމަށް ނިންމާފައެވެ. މީގެ އިތުރުން ސަރުކާރު މުވައްޒަފުން ގޭގައި ތިބެ މަސައްކަތް ކުރުމަށާއި، ރާއްޖޭގެ ހުރިާ ރަށެއްގައި މާސްކު އެޅުން ވަނީ މަޖްބޫރުކޮށްފައެެވެ.\nއެޗްޕީއޭއިން އިއްޔެ ހަވީރު ބޭއްވި ނޫސް ކޮންފަރެންސެއްގައި ޕަބްލިކް ހެލްތު ސްޕެޝަލިސްޓު ޑރ. ޝީނާ މޫސާ ވިދާޅުވީ ރާއްޖެ މިހާރު އޮތީ ހައި ރިސްކު ކެޓަގަރީގައި ކަމަށެވެ.\nއެޗްއީއޯސީން ހެދި ދިރާސާ އަކުން ދައްކާގޮތުން މިހާރު ރާއްޖޭގައި ކޮވިޑްގެ އާ ވޭރިއަންޓް އުޅޭކަން ވަނީ ފާހަގަކުރެވިފައިއެވެ. އެގޮތުން މިހާރު ބައްޔަށް ޕޮޒިޓިވްވާ 30 ޕަސެންޓު މީހުން ޕޮޒިޓިވް ވަނީ އާ ވޭރިއަންޓުގެ ސަބަބުން ކަމަށް އެޗްއީއޯސީއިން ވަނީ ބުނެފައެވެ.\nއަދި އާ ވޭރިއަންޓާއެކު ބަލި ފެތުރުން އަވަސް ވާނެ ކަމަށާއި އެގޮތުން ކުރިން ބަލި ޖެހިފައި ހުރި މީހެއްގެ ގައިން ބަލި ޖައްސަނީ ދެ މީހުންނަށް ކަމަށްވީ ނަމަވެސް އާ ވޭރިއަންޓާއެކު އެކެއްގެ ގައިން ފަސް މީހަކަށް ބަލި ޖައްސާ ކަމަށްވެސް ޝީނާ ވިދާޅުވިއެވެ.


Kudahuvadhoogai reethi hospitaleh\nސިއްހީ ޚިދުމަތް ދިނުމުގައި ދިމާވާ މައްސަލަތަކަށް ދާއިމީ ހައްލު ހޯދުމަށް އަދުގެ ސަރުކާރުން ފަހުގެ ޒަމާނީ ވަސީލަތްތައް ބޭނުން ކުރެވޭނެގޮތަށް ކުޑަހުވަދޫގައި ގާއިމުކުރަން ނިންމާފައިވާ އާ ހޮސްޕިޓަލުގެ ރީތި ޑިޒައިންތައް ދައްކާލައިފި އެވެ.\nހެލްތު މިނިސްޓްރީން ބުނީ މިހާރު މުޅިން އަލަށް ގާއިމް ކުރުމަށްޓަކައި ނިންމާފައިވާ ހޮސްޕިޓަލުތަކުގެ ގޮތުގައި ހއ. އަތޮޅު ހޮސްޕިޓަލް ، ބ. އަތޮޅު ހޮސްޕިޓަލް އަދި ދ. ކުޑަހުވަދޫ ހޮސްޕިޓަލް ހިމެނިގެންދާ ކަމީ މި ދެންނެވި ތިން އަތޮޅުގެ ރައްޔިތުންނަށް މިއަދު ލިބިގެންދާނެ ވަރަށް ވެސް އުފާވެރި ހަބަރެއް ކަމަށެވެ.\nއެގޮތުން މި ތިން ހޮސްޕިޓަލްވެސް ފަރުމާކޮށްފައިވަނީ ޒަމާނާއި އެއްގޮތަށް ޖުމްލަ 55 އެނދުގެ ހޮސްޕިޓަލްތަކެއްގެ ގޮތުގައެވެ. މި ހޮސްޕިޓަލްތައް ޤާއިމްކޮށް ނިމޭއިރު އެ ތަންތާގައި ޖުމްލަ 19 އޯޕީޑީ ކޮންސަލްޓޭޝަން ރޫމާއި،6ޕްރައިވެޓްރޫމްގެ އިތުރުން3އެނދުގެ އެންއައިސީޔޫ،3އެނދުގެ އައިސީޔޫ،2އޮޕަރޭޝަން ތިއޭޓަރ އަދި 12 އެނދުގެ 8 ވޯޑު ހިމެނިގެންދާނެ އެވެ.\nއަދި މީގެ އިތުރުންވެސް ޑައިގްނޯސްޓިކް ޚިދުމަތް ދިނުމަށް ބޭނުންވާ ތަހުލީލުތައް ހެދުމަށްޓަކައި ޖާގަ ތަނަވަސް ލެބޯރެޓަރީ، އެކްސްރޭ ރޫމް އަދި އަލްޓަރާ ސައުންޑް ސްކޭން ހެދުމަށް ބޭނުންވާ ޖާގަތައް ހިމެނިގެންދާނެ އެވެ.\nއަދި ހަމަ އެއާއެކު ޚިދުމަތް ހޯއްދަވަން ވަޑައިގަންނަވާ ބޭފުޅުންނަށް ހޮސްޕިޓަލްގައި ހޭދަވާ ވަގުތު ތަކުގައި ހޮސްޕިޓަލްއަކީ ހިތްފަސޭހަ މާހައުލެއްގެ ގޮތުގައި ވެގެންދާނެ ކަމަށް ވެސް ހެލްތު މިނިސްޓްރީން ބުންޏެވެ. “އެގޮތުން ހޮސްޕިޓަލްތަކުގެ ޕްރިއިވެޓް ރޫމްތަކާއި ވެއިޓިންގް އޭރިއާތައް ފަރުމާ ކުރެވިފައިވާނީ މިދެންނެވި މަގްސަދުތައް ހާސިލްވާނޭހެން. އާދެ، މިއަދު މިފެށޭ މަސައްކަތުގެ ހެޔޮ ނަތީޖާ ކައިރި މުސްތަގުބަލެއްގައި ފެނިގެންދާނެ ކަމުގައި ދެކެން. އަދި މިކަމުގެ ސަބަބުން ހއ. އަތޮޅު، ބ. އަތޮޅު އަދި ދ. އަތޮޅުގެ އިތުރުން މިދެންނެވި އަތޮޅުތަކާއި ކައިރި އަތޮޅުތަކުން ޞިއްޙީ ޚިދުމަތް ހޯއްދަވާ ފަރާތްތަކަށް ވެސް މިކަމުގެ ލުއިފަސޭހަކަން ލިބި މިހާރަށްވުރެ ބޮޑުތަނުން ކުރިއަރައި، ދެވޭ ޚިދުމަތްތަކަށް ރައްޔިތުންގެ އިތުބާރު ލިބިގެންދާނެކަމަށް ދެކެން،” ހެލްތު މިނިސްޓަރު ވިދާޅުވި އެވެ.


'James Bond' aai 'Star Wars' film audition ah Radhika Apte\n"ސްޓާ ވޯޒް"ގެ އޮޑިޝަނަށް ރާދިކާ!\nއަލަށް އުފައްދަން އުޅޭ ޖޭމްސް ބޮންޑް ފިލްމާއި "ސްޓާ ވޯޒް" ފިލްމުގެ އޮޑިޝަންގައި ބައިވެރިވުމުގެ ދައުވަތު ހިންދީ ފިލްމީ ބަތަލާ ރާދިކާ އަޕްޓޭ އަށް ލިބިފައިވާ ކަމަށް އޭނާ ބުނެފި އެވެ.\nވަރަށް ގިނަ ފިލްމުތަކާއި އިޝްތިހާޜުތައް ކުޅެ ބައިނަލްއަގުވާމީ ގޮތުން ވެސް މަޝްހޫރުކަން ހޯދާފައިވާ ރާދިކާ އިންޑިއާގެ ނޫހަކަށް ދީފައިވާ އިންޓަވިއު އެއްގައި ބުނި ގޮތުގައި އޭނާއަށް އޮޑިޝަން ކޯލްތައް ލިބުމުން ގޭގައި ރެކޯޑްކޮށްފައި މިހާރު ފޮނުވާފައިވާ ކަމަށެވެ.\nރާދިކާ ބުނި ގޮތުގައި އޭނާ ކަހަލަ ބަތަލާއަކަށް ފުރުސަތު ދޭން ހޮލީވުޑުން ވިސްނާ ކަމީ ވެސް ވަރަށް ރަނގަޅު ޚަބަރެކެވެ.\nރާދިކާ އަކީ ވަރަށް ތަފާތު މައުލޫތަކުގެ ފިލްމުތައް ކުޅެން ޝާއުގުވެރިވާ ބަތަލާ އެކެވެ. އޭނާ އެންމެ ފަހުން ކުޅުނު "އަންދާދުން" އާއި "ޕެޑްމޭން" ނެޝަނަލް އެވޯޑް ހާސިލުކޮށްފައިވެ އެވެ. އަދި އެމީ އެވޯޑަށް ވެސް އޭނާގެ ފިލްމެއް ނޮމިނޭޓް ވިއެވެ.\nރާދިކާ ކުޅޭ ފިލްމުތަކުގެ ތެރެއިން ދެން އެންމެ އަވަހަށް ރިލީޒް ކުރާނީ ނަވާޒުއްދީން ސިއްދީގީއާއެކު އޭނާ ކުޅޭ "ރާތު އަކޭލީ ހޭ" އެވެ. މި ފިލްމުގެ ފުރަތަމަ ޝެޑިއުލް މިހާރު ވަނީ ނިމިފަ އެވެ.\nހޮލީވުޑްގެ މި ފިލްމުތަކުން ރާދިކާ އަށް ރޯލެއް ލިބި ދާނެ ކަމުގެ އުންމީދުގައި އޭނާގެ ފޭނުން މިހާރު ތިބީ ކެތްތެރިކަމެއް ނެތި އިންތިޒާރު ގައެވެ. މީގެން ކޮންމެވެސް އެއް ފިލްމަކުން ފުރުސަތު ލިބުނަސް އެ ވާނީ ފޭނުންނަށް ލިބޭނެ ވަރަށް ބޮޑު ހިތްހަމަޖެހުމަކަށެވެ.


America In Tiktok Manaakuraanekan Trump Iulaankohfi - Vaguthu\nމީސް މީޑިއާ އެޕްލިކޭޝަން "ޓިކްޓޮކް" އެމެރިކާ ގައި ބޭނުން ކުރުން މަނާކުރާނެކަން އެމެރިކާގެ ރައީސް ޑޮނަލްޑް ޓްރަމްޕް އިއުލާން ކޮށްފިއެވެ.\nޗައިނާގެ އެޕްލިކޭޝަނެއް ކަމަށްވާ "ޓިކްޓޮކް" އިން ޑޭޓާ ކަލެކްޓްކޮށް، މީހުންގެ ފޯނުގައި ހުންނަ މައުލޫމާތު ޗައިނާ ސަރުކާރަށް ފޯރުކޮށްދޭ ކަމަށް އެމެރިކާގެ ބައެއް އޮފިޝަލުން ތުހުމަތު ކުރެއެވެ.\nޓްރަމްޕް ބުނީ "ޓިކްޓޮކް" އެމެރިކާގައި މަނާ ކުރުމުގެ ރިޔާސީ ޤަރާރެއް ހޮނިހިރު ދުވަހު ނެރެވޭނެ ކަމަށް ބެލެވޭ ކަމަށެވެ.\n"ޓިކްޓޮކް އަކީ ވަރަށް ބޮޑު ބިރެއް. އަހަރެމެން މަނާކުރާނަން އެއެޕްލިކޭޝަން އެމެރިކާގައި ބޭނުން ކުރުން. އަހަރެންގެ އަތުގައި އެބައޮތް އެބާރު. ރިޔާސީ ޤަރާރެއް ނެރެގެން އެކަން ކުރެވޭނެ." ޓްރަމްޕް ބުންޏެވެ.\nޓްރަމްޕް ބުނީ އެމެރިކާ ސަރުކާރުން ޝައްކުތަކެއް ކުރާ ޕްލެޓްފޯމްތަކުގެ ހިއްސާ އެމެރިކާގެ ކުންފުނިތަކުން އެއީ ތާއިދުކުރާ ކަމެއް ނޫނެވެ. ޓްރަމްޕް އެހެން ބުނީ ޓިކްޓޮކްގެ ހިއްސާ ގަންނަން މައިކްރޯސޮފްޓުން ވާހަކަތައް ދައްކަމުން އަންނަ ކަމަށް ނިއުޔޯކް ޓައިމްސް އިން ރިޕޯޓް ކޮށްފައި ވަނިކޮށެވެ.\nޓިކްޓޮކް ބޭނުން ކުރާ 800 މިލިއަން މީހުން ދުނިޔޭގައި އެބަތިއްބެވެ. މީގެ ތެރެއިން 80 މިލިއަން މީހުންނަކީ އެމެރިކާ މީހުންނެވެ. އެއެޕްލިކޭޝަނާއި ގުޅޭ ގޮތުން އެމެރިކާގެ އޮފިޝަލުން ސުވާލު އުފެއްދި ނަމަވެސް ދުނިޔޭގެ ގިނަ ތަޖުރިބާކާރުން ވިދާޅުވާ ގޮތުގައި އެޕްލިކޭޝަނާއި ގުޅޭ ގޮތުން ސުވާލު އުފައްދަނީ ސިޔާސީ މަޤުޞަދެއްގައެވެ.\nއެމެރިކާގެ ރައީސް ކަމަށް ވާދަކުރާ ޖޯ ބައިޑަންގެ ކެމްޕޭން ޓީމްގެ މުވައްޒަފުން ވެސް ޓިކްޓޮކް ބޭނުން ކުރުން މަނާކޮށް މިދިޔަ ހޯމަ ދުވަހު ވަނީ އިންޓާނަލް މެމޯއެއް ނެރެފައެވެ.\nއެމެރިކާގެ ރިޔާސީ އިންތިޚާބު ފަސްކުރަން ޓްރަމްޕް ގޮވާލައިފި


Mi Kudakudhinves Ulhene Neymar Copy Kuran - Vaguthu\nމި ކުޑަކުދިންވެސް އުޅެނީ ނޭމާ ކޮޕީ ކުރަން\nވޯލްޑްކަޕްގެ މެޗްތައް ފޯރީގައި ދަނީ ކުރިއަށެވެ. އެ މެޗްތަކުގައި ދިމާވާ ކަންތައްތަކުގެ ވާހަކަ ވަރަށް ގިނައިން ދައްކާއިރު، ބްރެޒިލް ކުޅޭ މެޗު ތަކުގައި ނޭމާ ދަނޑުމަތީގައި ވެއްޓިފައި އޮންނަ ވަގުތު ގިނަކަމުގެ ވާހަކަދައްކާ މީހުން އަދި މާގިނައެވެ.\nމިހާރު ނޭމާގެ އެކަންތައް ކޮޕީކޮށްގެން އުޅެނީ ކުޑަކުދިންތަކެކެވެ.\nނޭމާ މިގޮތަށް ދަނޑުމައްޗަށް ވެއްޓި ގިނައިރު، ވާތީ އެތައް ބައެއްގެ ފާޑުކިޔުންތައް އަމާޒުވަމުން އަންނައިރު، އޭނާއަށް މަލާމާތް ކުރާ މީހުންވެސް މަދެެއް ނޫނެވެ. މިހާރު އެ މަންޒަރު ފެންނަ އެކި ކަހަލަ ވީޑިޔޯތަކެއް މީސް މީޑިޔާގައި ދަނީ ދައުރުވަމުންނެވެ.\nއޭގެ ތެރެއިން މިއީވެސް އެއް ވީޑިޔޯއެެވެ.\nއެ ވީޑިޔޯއިން ފެންނަނީ ފީލްޑުގައި އުޅެމުންދިޔަ ކުދިންތަކެއް ބޯޅަ ހިފައިގެން އުޅުމުގެ ތެރޭގައި ނޭމާ ވެއްޓޭގޮތަށް އެކި ފަހަރު މަތިން ބިންމައްޗަށް ވެއްޓޭ މަންޒަރެވެ. 20 ސިކުންތުގެ އެ ވީޑިޔޯގައި އެ ކުދިން ގައިގާ ރިއްސާކަމަށް ހެދިގެންވެސް އުޅެއެވެ. އަދި އެ މީހުންގެ ކޯޗު "ނޭމާ"ގެ ނަމުން އެ ކުދިންނަށް ގޮވާ އަޑުވެސް އިވެއެވެ.\nޖުލައި 6, 2018 19:56\nޖުލައި 6, 2018 20:01\nތި ވީޑިއޯ ވަރަށް ފުރިހަމަ\nޖުލައި 6, 2018 20:11\nކޮންތާކަށް އެޓޭޗް ކޮށްފައޮތް ވީޑިއޯއެއްތަ؟؟؟؟ ނުފެނުނު\nޖުލައި 6, 2018 20:54\nދޮންކަލޯ ކޮބާ ވީޑިއޯ\nޖުލައި 7, 2018 23:22


Bomuge hamalaa ahfahu terrorism aa gulhey 14 meehaku hahyaru kohfaivey: Minister – Iru\nބޮމުގެ ހަމަލާއަށްފަހު ޓެރަރިޒަމާ ގުޅޭ 14 މީހަކު ހައްޔަރު ކޮށްފައިވޭ: މިނިސްޓަރ\nބޮމުގެ ހަމަލާއަށްފަހު ޓެރަރިޒަމާ ގުޅޭ 14 މީހަކު ހައްޔަރު ކޮށްފައިވާކަމަށް ހޯމް މިނިސްޓަރ ޝެއިޙް އިމްރާން އަބްދުﷲ ވިދާޅުވެއްޖެއެވެ.\nމިއަދުގެ މަޖިލިސް ޖަލްސާގައި ވާހަކަ ދައްކަވަމުން މިނިސްޓަރ އިމްރާން ވިދާޅުވީ، ރައީސް ނަޝީދަށް އަމާޒުކޮށް ދިން ޙަމަލާގެ ތަހުޤީޤަށް ފުލުހުންގެ ތެރެއިން 450 އެއްހާ އޮފިސަރުން ޚާއްސަކޮށް މަސައްކަތް ކުރަމުންދާ ކަމަށެވެ. އަދި އެ މައްސަލައިގައި މިހާތަނަށް ގިނަ ކުރިއެރުންތަކެއް ހޯދިފައިވާއިރު، ސީދާ މައްސަލައާ ގުޅުންހުރި4މީހަކާއި، ޓެރަރިޒަމްގެ ޙަމަލާތަކާއި ގުޅޭ 14 މީހަކު ހައްޔަރު ކޮށްފައިވާ ކަމަށް މިނިސްޓަރ ވިދާޅުވިއެވެ.\nރައީސް ނަޝީދަށް އަމާޒުކޮށް ދިން ޙަމަލާއަށްފަހު އެމަނިކުފާނު އޭޑީކޭގައި ފަރުވާ ހޯއްދަވަމުން ގެންދަވަނިކޮށް އެމަނިކުފާނުގެ ޙާލުކޮޅު ރަނގަޅުކަމަށް ވިދާޅުވީ ކީއްވެތޯ ހެންވޭރު ހުޅަނގު ދާއިރާގެ މެމްބަރު ޙަސަން ލަތީފް ކުރެއްވި ސުވާލަށް ޖަވާބު ދެއްވަމުން މިނިސްޓަރ ވިދާޅުވީ، އޭރު އެހެން ފާހަގަ ކުރެއްވީ ޑޮކްޓަރުންނާ ޙަވާލާދީ އާއިލާއިން ލިބެމުންދިޔަ މައުލޫމާތުތައް ކަމަށެވެ. އެކަމާ ކަންބޮޑުވުން ފާހަގަ ކުރައްވައި ނައިބްރައީސް އީވާ ވަނީ އެ ވާހަކައާ މެދު ހިތާމަ ކުރައްވާކަމަށް ވިދާޅުވެފައެވެ.\nއީވާ ވިދާޅުވީ، ޑޮކްޓަރުން ދެއްވި ހުރިހާ މައުލޫމާތެއް އަޑުއައްސަވަން ޚުދު އެތަނުގައި ހުންނެވި ކަމަށާއި، ރައީސް ނަޝީދުގެ ޙާލުކޮޅު ރަނގަޅުކަމަށް އެއްވެސް ޙާލެއްގައި ޑޮކްޓަރުން ވެސް އަދި އާއިލާ ވެސް ފާހަގަކޮށްފައި ނުވާނެކަން އެނގިވަޑައިގަންނަވާ ކަމަށެވެ. ނަމަވެސް އޭރު ދެންނެވީ ރައީސް ނަޝީދުގެ ފުރާނަ ގެއްލޭފަދަ ޙަމަލާއެއް ލިބިވަޑައިގެންފައި ނުވާކަމަށް ކަން މިނިސްޓަރ އޭގެ ރައްދުގައި ވިދާޅުވިއެވެ.\nމިނިސްޓަރ ވިދާޅުވީ، ރައީސް ނަޝީދަށް އަމާޒުކޮށް ދިން ޙަމަލާގެ ތަހުޤީޤާ ގުޅޭ މައުލޫމާތުތައް މަޖިލީހާއި ކަމާބެހޭ ފަރާތްތަކަށް ވެސް ހިއްސާ ކުރައްވަމުން ގެންދަވާ ކަމަށެވެ.


vnews - Millionaire Trishneet: Kaamiyaabu hoadhan beynunvaa meehunnah misaaleh\nމިލިއަނަރު ތްރިޝްނީތު: ކާމިޔާބު ހޯދަން ބޭނުންވާ މީހުންނަށް މިސާލެއް\nސްކޫލު ދައުރުގައި ކިޔެވުމަށް އަހަންމިއްޔަތު ކަން ދޭ ކުދިންނާއި، ނުދޭ ކުދިން އަބަދުވެސް އުޅެ އެވެ. ގިނަ ފަހަރު ކިޔެވުމަށް ސަމާލުކަން ނުދޭ ކުދިންގެ ތައުލީމީ ހަޔާތް އެކަށީގެންވާ ރަނގަޅު ނަތީޖާއަކާއި އެކު ނިންމާ ނުލެވޭއިރު، ރަނގަޅު ނަތީޖާއަކާއި އެކު ތައުލީމީ ހަޔާތް ނިންމާލާ ކުދިން ވެސް ގިނަ ފަހަރު އުޅެން ޖެހެނީ އެކަށީގެންވާ ވަޒީފާއެއް ނުލިބި، ނޫނީ އެކަށީގެންވާ އުޖޫރައެއް ނުލިބޭ ވަޒީފާތަކުގައެވެ. ބައެއް ފަހަރު ވަކި ހިސާބަކުން ތައުލީމީ ހަޔާތް ނިންމާލާ ކުދިން ވެސް އެ ކުދިންނާއި އެކު ތައުލީމު ހާސިލުކުރި އަދި މަތީ ވަނަތައް ހޯދި އެކުވެރިންނަށް ވުރެ ކާމިޔާބުވެފައިވެސް އެބަހުއްޓެވެ.\nއަވަށްޓެރި އިންޑިއާގެ ލޫދިއާނާއަށް އުފަން މިހާރު އުމުރުން 23 އަހަރުގެ ތްރިޝްނީތް އަރޯރާއަކީ މިފަދަ ކުއްޖެކެވެ. ކިޔެވުމަށް ވީފޫއްސެއްގެ ބޮޑުކަމުން ގްރޭޑް އަށަކާއި ހަމައިން އޭނާގެ ތައުލީމީ ހަޔާތް ނިންމާލި ކުއްޖެކެވެ. ސްކޫލު ފޮތްތައް ބެލުމަށް އޭނާ ވީ ފޫހީގެ ސަބަބުން ގްރޭޑް އަށަކުން ފެއިލްވެ ކިޔެވުން ނިންމާލުމާއި ގުޅިގެން ތްރިޝްނީތުގެ މައިންބަފައިން އޭނާ ދެކެ ރުޅި އައުމުގެ އިތުރުން އޭނާއާއި އެކު ސްކޫލުގައި އުޅުނު އެކުވެރިން އެކަމަށް ޖޯކު ޖަހާ މަލާމަތް ކޮށްވެސް ހެދި އެވެ.\nތްރިޝްނީތް އަރޯރާ އޭނާ ލިޔެފައިވާ ފޮތެއް ހިފައިގެން\nއެކަމަކު މިއަދު ތްރިޝްނީތު ވެފައިވަނީ އިންޑިއާގެ ޒުވާނުންނަށް ހުރި ނަމޫނާ މިސާލެއްގެ ގޮޮތުގަ އެވެ. އިންޑިއާގެ ގިނަ ރައްޔިތުން އޭނާ ސިފަކުރަނީ ވެސް އެގޮތުގަ އެވެ. އިންޑިއާގެ މާކު ޒުކަބާގުގެ ގޮތުގައި މަޝްހޫރުވެފައިވާ ތްރިޝްނީތު ސްކޫލު ހަޔާތް ނިންމާލުމަށް ފަހު، އޭނާގެ ދުވަސްތައް ހޭދަކުރީ ކޮމްޕިއުޓަރާއި ބެހޭ މައުލޫމާތާއި ކޮމްޕިއުޓަރު ހެކްކުރާނެ ގޮތްތަކުގެ މައުލޫމާތު ހޯދައި އެކަން ދަސްކުރުމުގަ އެވެ. އެކަމަށް ހިތުގައި އުފެދުނު ލޯތްބެއްގެ ސަބަބުން އޭނާ ވަނީ ކޮމްޕިއުޓަރ ހެކްކުރުމާއި ބެހޭ ތަފާތު ފޮތްތައް ލިޔެ، ދުނިޔޭގެ ސަމާލުކަން ވެސް ހޯދާފަ އެވެ. މީގެ އިތުރުން މި ދުވަސްވަރު އޭނާއަށް ލިބި ހުރި ކޮމްޕިއުޓަރާއި ބެހޭ މައުލޫމާތު އިިތުރަށް ވަރުގަދަކޮށް، އެކަންކަން ތަޖުރިބާކުރުމުގެ އެތައް މަސައްކަތެއް ވެސް ތްރިޝްނީތު ވަނީ ކޮށްފަ އެވެ.\nތްރިޝްނީތް އަރޯރާ ކޮންފަރެންސެއްގައި ވާހަކަދައްކަނީ\nއުމުރުން 22 އަހަރުވުމުގެ ކުރިން ދުނިޔޭގެ ފެންވަރުގައި ފާހަގަކޮށްލެވޭ ކޮމްޕިއުޓަރ ހެކްކުރުމާއި ގުޅޭ ތިން ފޮތް ލިޔެ ޝާއިއުކޮށްފައިވާއިރު، މީގެ ތެރެއިން އެއް ފޮތަކީ ސްމާޓް ފޯނު ބޭނުންކޮށްގެން ހެކްކުރުމާއި ބެހޭ ގޮތުން ލިޔެފައިވާ ފޮތެކެވެ. މި ކާމިޔާބީގެ ކުރިން ތްރިޝްނީތު ވަނީ އޭނާ އިސްވެ ހުރެ އަމިއްލަ ވިޔަފާރިއެއް ފަށާފަ އެވެ. އިންޑިއާއާއި ދުނިޔޭގެ މަޝްހޫރު ކުންފުނިތަކަށް ސައިބަރ ސެކިއުރިޓީގެ ހިދުމަތް ފޯރުކޮށްދިނުމަށް ތްރިޝްނީތު ކުންފުންޏެއް އުފެއްދި އިރު އޭނާގެ އުމުރަކީ 21 އަހަރެވެ. ތްރިޝްނީތު އަކީ 21 އަހަރުގައި މިލިއަނަރަކަށްވުމުން އިންޑިއާގައި ޝަރަފުވެރި ޒުވާނެއްގެ ގޮތުގައި ފާހަގަކުރާ ޒުވާނެކެވެ.\nމިއަދު ތްރިޝްނީތުގެ ޓީއޭސީ ސެކިއުރިޓީއަކީ ބޮޑެތި ކުންފުނިތަކުގެ އިިތުބާރު ހޯދާފައިވާ މަލްޓި މިލިއަން ރުޕީސްގެ އަގުހުރި ކުންފުންޏެކެވެ. އެ ކުންފުނީގެ ހިދުމަތް ހޯދާ ފާހަގަކޮށްލެވޭ ކުންފުނިތަކުގެ ތެރޭގައި ރިލަޔަންސް، އަމުލް، ޕަންޖާބު އަދި ގުޖުރާތު ޕޮލިސް ހިމެނެ އެވެ. މީގެ ތެރެއިން ޕަންޖާބާއި، ގުޖުރާތު ޕޮލިހަށް ސައިބަރ ކްރައިމް އާއި ގުޅޭ މައްސަލަތައް ތަހުގީގުކުރުމުގައި ވެސް ތްރިޝްނީތު ގެންދަނީ އެހީތެރިކަން ފޯރުކޮށްދެމުންނެވެ.\nމިކަމުން ވެސް އެނގިގެންދަނީ މުޖުތަމައަށް ފައިދާ ހުރި، މުޖުތަމައު ބަލައިގަންނަ ކާމިޔާބު މީހަކަށް ވުމަށް އެންމެ ބޮޑެތި ޔުނިވާސިޓީތަކުގެ ފާސްތައް ކޮންމެހެން އޮންނަ ނުޖެހޭ ކަމެވެ. ހިތްވަރާއި، ކެރުމާއި އަދި ލިބި ހުރި މައުލޫމާތު އޭގެ އެންމެ ބޭނުން ގޮތުގައި ހިފަން އެނގިއްޖެނަމަ، އެކަށީގެންވާ ތައުލީމެއް ނެތް ނަމަވެސް ކާމިޔާބު މީހަކަށް ވެދާނެ ކަމެވެ. މިއަދަކީ ޓެކްނޮލޮޖީގެ ޒަމާނެވެ. އިންޓަނެޓުގެ ޒަރީއާއިން އެތައް މައުލޫމާތެއް ލިބެން ހުރިއިރު، އޭގެ ބޭނުން ހެޔޮ ގޮތުގައި ހިފައިގެން މިފަދަ ކާމިޔާބު އެތައް ޖީލެއް އުފެއްދުމުގެ ފުރުސަތު އޮތީ ހުޅުވިފަ އެވެ.


ވަޒީފާގެ ފުުރުސަތު: އެޑްމިނިސްޓްރޭޓިވް އޮފިސަރ\n(IUL)147-AIT/1/2021/12 : ނަންބަރު\nތާރީޚް: 01 އޮގަސްޓް 2021\nއެޑްމިނިސްޓްރޭޓިވް އޮފިސަރ ( ޖީ.އެސް3)\nޖުވެނައިލް ކޯޓު / މާލެ\nއެޑްމިނިސްޓްރޭޓިވް ސެކްޝަން (AIT)\nމަގާމުގެ މަސައްކަތް ކުރުމުގެ ހުނަރު/ޤާބިލްކަން އިންޓަރވިއުގައި ސާބިތުކޮށްދިނުމާއި އެކު؛\n1. ސާނަވީ ނުވަތަ އެއާ އެއްފެންވަރުގެ އިމްތިޙާނަކުން2މާއްދާއިން ދަށްވެގެން "ޑީ" ގްރޭޑް ލިބިފައިވުމާއެކު، އޭގެ އިތުރުން "ސެކަންޑަރީ ސްކޫލް" ނުވަތަ "ހަޔަރ ސެކަންޑަރީ ސްކޫލް" ސެޓްފިކެޓް އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުން. ނުވަތަ؛\n2. މަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާޞިލު ކޮށްފައިވުން.\nޝަރުޢީ ދާއިރާގެ މުވައްޒަފުންގެ ޤަވާޢިދު 2011ގެ 70 ވަނަ މާއްދާގެ (ހ) ގެ6އަދި7ވަނަ ނަންބަރުގައި ބަޔާންކޮށްފައިވާ ފަދަ ޢާއިލީ ގާތްކަމެއް ވަޒީފާ ހަމަޖެހޭ ކޯޓުގެ ފަނޑިޔާރަކާ ނުވަތަ އިސްވެރިޔަކާ ނުވަތަ މުވައްޒަފަކާ ހުރި ފަރާތެއްކަމުގައި ނުވުން.\nގިނައިރު މަސައްކަތުގައި ވަގުތު ހޭދަކުރެވޭ، ގަވައިދުން ވަޒީފާއަށް ޙާޒިރުވެވޭފަދަ ޞިއްޙަތުރަނގަޅު ފަރާތަކަށްވުން.\nއިސްޤާޒީ ބައިވެރިވެވަޑައިގަންނަވާ ބައްދަލުވުން ތަކަށް ތައްޔާރުކުރަންޖެހޭ ލިޔުންތަކާއި ފައިލް ތައްޔާރުކުރުމާއި، އެފަދަ ބައްދަލުވުންތަކާބެހޭ މަޢުލޫމާތު ފައިލްކޮށް ބެލެހެއްޓުން.\nކޯޓުގެ ޤާޒީންގެ ހެލްތު އިންޝުއަރެންސާއި ގުޅިގެން ކުރަންޖެހޭ އެންމެހާ މަސައްކަތްތައް ކުރުން.\nއިސްޤާޒީ ބާއްވަވާ ބައްދަލުވުންތަކުގެ އިންތިޒާމުތައް ހަމަޖެއްސުމާއި، ބައްދަލުވުމުގެ ޔައުމިއްޔާ ގަވައިދުން ލިޔެ ތައްޔާރުކޮށް ބެލެހެއްޓުން.\nއެކިއެކި މުނާސަބާތަކާއި ގުޅިގެން އިސްޤާޒީ އެކިފަރާތްތަކަށް ފޮނުވަންޖެހޭ ސިޓީ/މެސެޖް އަދި ތަހުނިޔާތައް ލިޔެ ތައްޔާރުކޮށް ފޮނުވުން.\nމީގެ އިތުރުންވެސް އިސްގާޒީގެ ބިއުރޯގައި ކުރަންޖެހޭ އެންމެހާ މަސައްކަތްތައް ކުރުން.\nކޯޓުގެ ޤާޒީންނާއި މުވައްޒަފުން ބައިވެރިވާ އެކިކަހަލަ ޖަލްސާ، ސެމިނާރ، ވޯރކްޝޮޕް އަދި ބައްދަލުވުންތަކާއިގުޅިގެން އެކިއެކިފަރާތްތަކަށް ފޮނުވަންޖެހޭ ސިޓީތަކާއި ލިޔެކިޔުންތައް، ކަމާބެހޭ ފަރާތްތަކަށް ފޮނުވުން.\nކޯޓުގެ މުވައްޒަފުންނަށް ދެވޭ އެކިކަހަލަ ތަމްރީނުތަކާއި މަޢުލޫމާތު ދިނުމުގެ ސެޝަންތައް އިންތިޒާމުކޮށް ކުރިއަށް ގެންދިއުން.\nކޯޓުން ކުރިއަށް ގެންދާ ބައްދަލުވުންތަކާއި އިވެންޓްތަކުގެ ނިއުސް އާރޓިކަލް ތައްޔާރުކޮށް، ވެބްސައިޓުގައި ޝާއިޢުކުރުމަށްޓަކައި ކުރަންޖެހޭ މަސައްކަތްތައް ކުރުން.\nމީޑިއާއަށް މަޢުލޫމާތެއް ޙިއްސާ ކުރަންޖެހޭ ކަންކަމުގައި، ކޯޓުން ކަނޑައަޅާ އުޞޫލަކުން އެފަދަ މަޢުލޫމާތު ޙިއްސާ ކުރުން.\nކޯޓުން ކުރިއަށް ގެންދާ މައްސަލަތަކާބެހޭ މަޢުލޫމާތު މީޑިއާއިން ބޭނުން ވެއްޖެ ހިނދެއްގައި، ކަމާބެހޭ ސެކްޝަނުގެ އިރުޝާދާއެކު މީޑިއާއާ ޙިއްސާކުރުން.\nޕޭރޯލްގެ މަސައްކަތްކުރާ މުވައްޒަފު ޗުއްޓީގައި ހުރެއްޖެނަމަ، އެ މަސައްކަތްތައް ކުރުން.\nމަޤާމާގުޅޭ ތަޢުލީމީ ދާއިރާތައް\nއެޗް.އާރ/ މެނޭޖްމަންޓް/ އިންފޮމޭޝަން ޓެކްނޮލޮޖީ/އެޑްމިނިސްޓްރޭޝަން\n- އިނގިރޭސި ބަހާއި ދިވެހި ބަހުން ފަރިތަކަމާއެކު މުޢާމަލާތްކުރަން އެނގުން.\n- މައިކްރޯސޮފްޓް އޮފީސް ޕްރޮފެޝަނަލް ޕެކޭޖް ފަރިތަކަމާއިއެކު އެޑްވާންސް ފެންވަރެއްގައި ބޭނުން ކުރަން އެނގުން.\n- މަޤާމުގެ އަސާސީ ޝަރުތުތަކުގައި ހިމެނޭ ތަޢުލީމީ ރޮނގުތަކުގެ އިތުރުން، "ސެޕް" ސިސްޓަމްއަށް އަހުލުވެރި ފަރާތަކަށްވުން.\n- ދިވެހިބަހުގެ ހަމަތަކާއި، އުޞޫލުތަކާ އެއްގޮތަށް ރިޕޯޓުތައް ޑްރާފްޓްކުރުމުގެ ޤާބިލްކަންހުރުން.\n- ޓީމެއްގެ ގޮތުގައި، ގުޅިގެން މަސައްކަތްކުރުމުގެ ޤާބިލްކަން ލިބިފައިވުން.\n- އެހެން އިދާރާއެއްގައި މަސައްކަތްކުރާ ނުވަތަ މަސައްކަތްކޮށްފައިވާ ފަރާތެއްނަމަ، ކޮށްފައިވާ މަސައްކަތުގެ ފެންވަރާއި، ހާޒިރީއާއި، މަސައްކަތުގެ އަޚްލާޤަށް ބެލޭނެއެވެ.\nމި މަޤާމަށް ހޮވޭފަރާތްތަކަށް:\nސާރވިސް އެލަވަންސް: -/1500 ރުފިޔާ.\nޖުޑީޝަލް އެލަވަންސްގެ ގޮތުގައި މުސާރައިގެ % 40 ލިބޭނެ.\nލިވިން އެލަވަންސްގެ ގޮތުގައި -/2700 ރުފިޔާ ލިބޭނެ.\nއިތުރުގަޑީގައި މަސައްކަތް ކުރުވައިފިނަމަ، ހަމަޖެހިފައިވާ އުޞޫލުން އިތުރުގަޑީގެ ފައިސާ ލިބޭނެ.\nނައިޓް ކޯޓުގައި މަސައްކަތް ކޮށްފިނަމަ، ހަމަޖެހިފައިވާ އުޞޫލުން ނައިޓްކޯޓު އެލަވަންސް ލިބޭނެ.\nދިވެހިރާއްޖޭގެ ޕެންޝަނާބެހޭ ޤާނޫނުގެ ދަށުން ލިބިދެވޭ ޕެންޝަންގެ ފައިސާ.\nޝަރުޢީދާއިރާގެ ވަޒީފާއަށް އެދޭ ފޯމް.\nލިބިފައިވާ ތަޢުލީމީ ސެޓްފިކެޓްތަކުގެ ކޮޕީ އަދި ޓްރާންސްކްރިޕްޓްގެ ކޮޕީ.\nމަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް ކަނޑައަޅާފައިވާ ފެންވަރުގެ ކޯހެއް ރާއްޖެއިން ބޭރުގެ ތައުލީމުދޭ މަރުކަޒަކުން ފުރިހަމަކޮށް ސެޓްފިކެޓް ނުލިބޭ ފަރާތެއްނަމަ، ކޯސް ފުރިހަމަކުރެއްވި ކަމުގެ ރަސްމީ ލިޔުމާއެކު، މޯލްޑިވްސް ކޮލިފިކޭޝަން އޮތޯރިޓީއިން ކޯހުގެ ލެވެލް ބަޔާންކޮށް ދޫކޮށްފައިވާ ކޮލިފިކޭޝަން އެސެސްމެންޓް ރިޕޯޓް.\nމަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް ކަނޑައަޅާފައިވާ ފެންވަރުގެ ކޯހެއް ރާއްޖޭގައި ތައުލީމުދޭ މަރުކަޒަކުން ފުރިހަމަކޮށް ސެޓްފިކެޓް ނުލިބޭ ފަރާތެއްނަމަ، ކޯސް ފުރިހަމަކުރެއްވި ކަމުގެ ރަސްމީ ލިޔުން ހުށަހެޅުން.\nމަޤާމަށް ކުރިމަތިލާ ފަރާތުން ފުރިހަމަކޮށްފައިވާ ކޯހަކީ ރާއްޖޭން ބޭރުގެ ޔުނިވަރސިޓީއަކާގުޅިގެން ރާއްޖޭގައި ތަޢުލީމުދޭ މަރުކަޒަކުން ކުރިއަށް ގެންގޮސްފައިވާ ކޯހެއްނަމަ، އެކަން އެނގޭނެ ރަސްމީ ލިޔުމާއެކު ސެޓިފިކެޓް ހުށަހެޅުން.\nމޯލްޑިވްސް ކޮލިފިކޭޝަން އޮތޯރިޓީ (އެމް.ކިއު.އޭ) އިން އެކްރެޑިޓް ކުރަންޖެހޭ ސެޓްފިކެޓެއް ހުށަހަޅާނަމަ، އެކްރެޑިޓްކުރި ސެޓްފިކެޓާއެކު ޓްރާންސްކްރިޕްޓް ހުށަހެޅުން.\nވަޒީފާއަށް ކުރިމަތިލާ ފަރާތުން އަދާކުރި ނުވަތަ އަދާކުރަމުންދާ ވަޒީފާގެ ތަޖުރިބާ ދަލީލުކޮށްދޭ ލިޔުން ހުށައަޅާއިރު، މަޤާމުގައި ވީ ދުވަހާއި މަޤާމުގެ ނަމާއި ކްލެސިފިކޭޝަން އަދި ރޭންކާއި އަދާކުރާ މަސްއޫލިއްޔަތު ބަޔާންކޮށްފައި އޮތުން.\n- މި މަޤާމުތަކަށް އެދޭ ފަރާތްތަކުން، ވަޒީފާއަށް އެދޭފޯމް ނަންގަވައި ފުރިހަމަ ކުރެއްވުމަށްފަހު، ހުށަހެޅުއްވުމަށް އެފޯމުގައާއި މި އިޢުލާންގައި ބަޔާންކޮށްފައިވާ ތަކެއްޗާއެކު، ކަނޑައެޅިފައިވާ ސުންގަޑީގެ ކުރިން، މިކޯޓުގެ (މ. މާތިލައިގައި ހުންނަ) ކައުންޓަރަށް ފޯމު ހުށަހެޅުއްވުން އެދެމެވެ. ނުވަތަ [email protected] އަށް އީމެއިލް ކުރެއްވުން އެދެމެވެ.\n- އީމެއިލް މެދުވެރިކޮށް ފޮނުވާ ފޯމުތައް ހުންނަންވާނީ އެއް ޑޮކިއުމަންޓެއްގެ ގޮތުގައި (pdf) ފޯމެޓްގައެވެ.\n- މި ފޯމު ފުރިހަމަ ކުރަންވާނީ ނޫ/ކަޅު ކުލައިގެ ދެލިންނެވެ.\n- ވަޒީފާއަށްއެދޭ ފޯމު މިކޯޓުގެ ރިސެޕްޝަނުންނާއި ވެބްސައިޓު http://www.juvenilecourt.gov.mv އިން ލިބެންހުންނާނެ.\n- މިއީ މިކޯޓުންކުރި ނަންބަރު (IUL)147-AIT/1/2021/11 އިޢުލާން ބާޠިލްކުރުމަށްފަހު، އެ މަގާމަށް އަލުންކޮށްފައިވާ ޢިއުލާނެކެވެ. އަދި މި ކޯޓުގެ ނަމްބަރު: 11,(IUL)147-AIT/1/2021/10 އާއިގުޅިގެން އެޕްލިކޭޝަން ހުށަހަޅާފައިވާ ފަރާތްތަކުން މި އިޢުލާނާގުޅިގެން އެޕްލިކޭޝަން ހުށަހަޅާކަށް ނުޖެހޭނެއެވެ.\nއިތުރު މަޢުލޫމާތު 3332645 އަދި 3340730 ން ލިބިލައްވާނެއެވެ.\n2021 އޮގަސްޓް 08 ވަނަ ދުވަހުގެ 12:00\nޕަބްލިޝްކުރި ގަޑި: 19:34\nސުންގަޑި: 08 އޮގަސްޓް 2021 12:00


Kon'day Council Raees Ge Vote Alun Gunan Highcourt In Amuru Kohffi - Vaguthu\nކޮނޑޭ ކައުންސިލްގެ ރައީސްގެ ވޯޓް އަލުން ގުނަން ހައި ކޯޓުން އަމުރުކޮށްފި\nގއ.ކޮނޑޭ ކައުންސިލްގެ ރައީސްގެ ވޯޓް އަލުން ގުނަން ރާއްޖޭގެ ހައިކޯޓުން އަމުރުކޮށްފިއެވެ.\nހައިކޯޓުގެ ހުކުމުގައި ވަނީ، އިންތިޚާބު ބާޠިލު ކުރަން ޖެހޭ ފަދަ ހާލަތެއް މެދުވެރިވެފައި ނުވާ ކަމަށެވެ. ނަމަވެސް އެ ރަށު ކައުންސިލްގެ ވޯޓު ފޮށި އަލުން ގުނަން ޖެހޭ ކަމަށް ވެސް ހައި ކޯޓުން ފާހަގަކޮށްފައިވެއެވެ.\nސައްހަ ވޯޓު ބާތިލް ވޯޓުގެ ގޮތުގައި ކަނޑައަޅާ، އަދި ބާތިލް ވޯޓު ސައްހަ ވޯޓުގެ ގޮތުގައި ކަނޑައަޅާފައިވާ ކަމަށް ތުހުމަތުކޮށް މި މައްސަލަ ހައިކޯޓަށް ހުށަހަޅާފައިވަނީ ގއ.ކޮނޑޭ ކައުންސިލްގެ ރައީސްކަމަށް ވާދަކުރާ އަމިއްލަ ކެންޑީޑޭޓް ޝުއައިބު މުޙައްމަދުދީދީގެ ފަރާތުންނެވެ.\nމި މައްސަލަ ހުށަހަޅުއްވަމުން ޝުއައިބު ދެ ކަމެއް ފާހަގަކޮށްފައިވެއެވެ. ފުރަތަމަ ނުކުތާއެއްގެ ގޮތުގައި ފާހަގަކޮށްފައި ވަނީ ވޯޓު ފޮށީގެ ވެރިއަކަށް ހުންނެވި ފަރާތުން އިންތިހާބުތަކާއި ބެހޭ އާންމު ގާނޫނާއި ހިލާފުވި ކަމަށް ބުނާ މައްސަލައެވެ. ދެވަނަ ކަމެއްގެ ގޮތުގައި ޝުއައިބު ފާހަގަކޮށްފައި ވަނީ ލޯކަލް ކައުންސިލްތަކުގެ އިންތިހާބުތަކުގެ ގަވާއިދާއި ހިލާފަށް ވޯޓު ގުނާފައިވާ ކަމަށް ބުނާ މައްސަލައެވެ.\nމި ވޯޓް ފޮށި ގުނަން ހައިކޯޓުން އަމުރު ކޮށްފައި ވަނީ ތަހުގީގުކުރަން ޖެހޭވަރުގެ ހެކި މައްސަލަލާއި އެކު ހުށަހަޅާފައިވާތީއެވެ. އަދި ހުށަހަޅާފައިވާ ޝަކުވާއާއި ގުޅިގެން މި މައްސަލަ ތަހުުގީގުކުރަން ޖެހޭ ކަމަށް އިލެކްޝަން ކޮމިޝަނަށް ފާހަގަކުރެވާ ކަމަށް މައްސަަލާގެ ޖަވާބު ފޯމުގައި ބަޔާންކޮށްފައި އޮތުމުންނެވެ.\nއަލުން ގުނަން އަމުރުކޮށްފައި ވަނީ3ވޯޓު ފޮށްޓެކެވެ. އެއީ ނަންބަރު ޕީޓީ.6 ވޯޓު ފޮއްޓާއި، ނަންބަރު ޕީ7.1 ވޯޓު ފޮއްޓާއި، ވައިޓީ.10 ވަނަ ނަންބަރު ވޯޓޫ ފޮއްޓެވެ.\nއެމްޑީޕީގެ ކެންޑިޑޭޓް އަހްމަދު އަބްދުލް ހަކީމްއަށް އިންތިޚާބުގައި ކުރި ލިބެނީ މައްސަލަ ހުށަހެޅުއްވި ކެންޑިޑޭޓް، ޝުއައުބުއަށް ވުރެ ދެ ވޯޓު ކުރި ލިބިގެނެވެ. އަހްމަދު އަބްދުލްހަކީމްއަށް 130 ވޯޓް ލިބިފައިވާއިރު، ޝުއައިބުއަށް 128 ވޯޓް ލިބިފައިވެއެވެ.\nމިދިޔަ އޭޕްރީލް މަހުގެ 10 ވަނަ ދުވަހު ބޭއްވި ލޯކަލް ކައުންސިލްތަކުގެ އިންތިޚާބުގައި އިންތިޚާބުވި ކައުންސިލަރުން މަގާމު ހުވާ ކުރުމަށް ލޯކަލް ގަވަރުމަންޓް އޮތޯރިޓީ (އެލްޖީއޭ) އިން ނިންމާފައި ވަނީ މާދަމާއެވެ.\nލާމަރުކަޒީ ގާނޫނަށް ގެނެވުނު އިސްލާހުތަކާއެކު ކައުންސިލްތަކަށް ލިބިދޭ ބާރާއެކު އާ ކައުންސިލްތަކުގެ މެންބަރުން މާދަމާ ހުވާ ކުރާއިރު، ކައުންސިލްތައް އިންތިޚާބު ކުރެވިފައި މި ވަނީ އިންތިޚާބު ކުރަން އޮތް ތާރީޚަށް ވުރެ އަހަރު ދުވަހަށް ވުރެ ގިނަ ދުވަސް ފަހުންނެވެ. އެއީ ކޮވިޑް-19 ގެ ބަލިމަޑުކަމުގެ ހާލަތު ކުރިމަތިވެގެން މުޅި ރާއްޖެ ފުރަބަންދު ކުރުމުން އިންތިޚާބު ފަސްކުރަން ޖެހިގެނެވެ.\nޕެސްޓް ބަންދު ކުރި އަމުރު ހައި ކޯޓުގައި އިސްތިއުނާފްކޮށްފި\nމެއި 23, 2021 20:25\nކޮނޑޭ ގައި އުޅުއްވިޔޭ ރަސްކަލެއް\nއަންނަހާ ރާޅަކަށް ވިއްދަނީ ކޮނޑޭ


Ballon d'Or List Ge5Vanaigaa Messi Othumun Barca Coach Rathah! - Vaguthu\nބެލޮންޑިއޯ ލިސްޓްގެ ފަސްވަނައިގައި، ބާސެލޯނާގެ ކެޕްޓަން ލިއޮނަލް މެސީ އެތުމަކީ ގަބޫލުކުރެވޭ ކަމެއް ނޫން ކަމަށާއި، އެއީ ބޮޑު ޖޯކެއް ކަމަށް ބާސެލޯނާގެ ކޯޗު އާނެސްޓޯ ވަލްވާޑޭ ބުނެފިއެވެ.\nއިއްޔެ އިއުލާން ކުރި ބެލޮންޑިއޯ ލިސްޓްގެ ފަސްވަނައިގައި މެސީ އޮތް އިރު، މިފަހަރުގެ އެވޯޑު ލިބިފައި ވަނީ ރެއާލް މެޑްރިޑްގެ މިޑްފީލްޑަރު ލޫކާ މޮޑްރިޗަށެވެ. އޭނާ ވެފައި ވަނީ މިދިޔަ 10 އަހަރު ތެރޭގައި، ކްރިސްޓިއާނޯ ރޮނާލްޑޯއާއި މެސީ ހޯދަމުން އައި ބެލޮންޑިއޯތަކުގެ ނިމުން ގެނުވި ކުޅުންތެރިޔާއަށެވެ.\nބެލޮންޑިއޯ ލިސްޓްގެ ދެވަނައިގައި ރޮނާލްޑޯ އޮތް އިރު، ތިންވަނަ ލިބެނޭ އެންޓޮއިން ގްރީޒްމަންއަށެވެ. ހަތަރުވަނަ ކިލިއަން އެމްބާޕޭއަށް ލިބުނު އިރު، މެސީ ދިޔައީ ފަސްވަނައަށެވެ.\n" މޮޑްރިޗަށް ބެލޮންޑިއޯ ލިބުމުން އެކަމަށް މަރުހަބާ ކިޔަން. އެކަމަކު މެސީ ފަސްވަނައިގައި އޮތުމަކީ ބޮޑު ޖޯކެއް. އެހެންވީމަ އެވޯޑުގެ ސައްހަކަމާ މެދު ވާހަކަ ދައްކާކަށް ނެތިން،" ބާސާގެ ކޯޗު ވަލްވާޑޭ ބުންޏެވެ.\nމިދިޔަ ސީޒަންގައި މެސީ ވަނީ ރެކޯޑު ފަސްވަނަ ފަހަރަށް ޔޫރަޕްގެ ރަން ބޫޓު ހޯދާފައެވެ. އޭނާ ވަނީ ބާސާއާއެކު 34 ގޯލް ޖަހައި، ލަލީގާ އަދި ކޮޕާ ޑެލްރޭ އުފުލާލައިފައެވެ. އަދި މި އަހަރަކީ 2006 ވަނަ އަހަރަށްފަހު ބެލޮންޑިއޯގެ ގަދަ ތިނަކުން މެސީއަށް ޖާގަ ގެއްލުނު ފުރަތަމަ ފަހަރެވެ.